Dr ANTUN RADIĆ 

NJEGOVE MISLI 
I NJEGOVO ZNAČENJE 



ZAGREB 
19 4 0 



am 

Ift’lo 


U Seljačkoj Slogi dobivaju se ove knjige: 

Što je i što hoće Seljačka Sloga. 

Sabrana djela dra A. Radića (redovito izdanje) . . . 
Sabrana djela dra A. Radića (pučko izdanje) . . . 
»Seljačka sloga« (tvrdo vezano) 1936., 37., 38. i 39. . . 
»Seljačka prosvjeta« (tvrdo vezano) 1926., 28. i 29. . . 

Hercegova Abecedarka . .... 

Hercegova Abecedarka s olovkom i 2 pisanke . . . 

Hercegova Računica i Čitanka. 

Hercegova Računica i čitanka s olovkom i 2 pisanke 

Mladost-Radost (Pjesme i priče). 

Mladost-Radost (tvrdo vezano na finijem papiru) 

Pokret za pismenost. 

Plodovi najslađi (Pisma, pjesme, priče i članci 

samouka) , .. 

Hrvatska narodna pjesmarica (priredio Mate Ujević) 
Dr. Jos. Hartinger: Hrvatsko-slovenska seljačka buna 

1573. 

Mara MatoČec: »Matija Gubec« (igrokaz) prvi pri¬ 
mjerak . 

Mara Matočec: »Matija Gubec« 15 daljnjih primje¬ 
raka . 

Stjepan Novosei: Prigorska svatba. 

Mijo Stuparić: Izabrane pjesme. 

Miškina: Zašto hrvatski seljak nije komunist . . . 
Dr. Antun Barac: Dr. A. Radić u hrvatskoj književ¬ 
nosti . 

Ivan Ritig: Gospodarska Čitanka . . . 

Ivan Ritig: Gospodarska čitanka (uvezano) . .. 

Pravila Seljačke Sloge .. 

Olovka Seljačke Sloge (tucet). 

Pisanka ABC.. 


Din 3.— 

„ 600.— 

„ 200 .— 

„ 30.— 

„ 30.— 

„ 5.— 

„ 8 .— 

5.— 

„ 8 .— 

.. 10 .— 

„ 15.— 

4.- 

„ 5.— 


10 .— 

5 — 


20 .— 

8 .— 

5.— 

2 .— 

2 .— 

10 .— 

20 .— 

1.— 

9.— 

1 .— 


Djela Stjepana Radića prodaje: 

Slavenska knjižara (St. i M. Radić), Zagreb, Jurišićeva 1. 


D* ANTUN RADIĆ 

NJEGOVE MISLI 
I NJEGOVO ZNAČENJE 

PREDAVANJA Dra NIKE MATANIĆA, ODRŽANA 
U KARLOVCU, SPLITU I SUBOTICI 


t Vi;:; 

IJ b. 

b 


ZAGREB 

1940 


















Kad smo prije četiri godine dr Maček i podpisani 
odlučili izdati sva poznata djela dra Antuna Radića, 
gotovo nitko nije vjerovao, da će to uspjeti .. . 

Pa tko je Antun Radić?! ... 

Kad bi prije desetak godina kojim slučajem pro- 
fesori pitali đake na maturi, tko i što je bio Antun 
Radić, 99 od sto đaka ne bi znali odgovoriti ništa... 
1 danas je u tom malo bolje, makar na idejama Antu¬ 
na Radića počiva hrvatski seljački pokret , koji je 
očuvao i obnovio Hrvatsku, kao što je baš hrvatsko 
seljačtvo kroz čitav srednji i novi viek — i to sve 
do prije 110 godina tako reći samo — čuvalo i saču¬ 
valo hrvatski jezik i obranilo hrvatsku kulturnu indi¬ 
vidualnost . 

Kako je to bilo, u čem je prava vriednost seljač¬ 
koga naroda i njegove kulture; to može razumjeti 
samo onaj, tko upozna i shvati duh Antuna Radića. 
Iztičem »duh «, jer formula, kalupa i šablona, u 
Antuna Radića nema. 

Proučavanju Antuna Radića i hrvatskog seljačkog 
pokreta nema se pristupiti aparaturom eksaktne zna¬ 
nosti, nego osjećajem, meditiranjem, — intuitivno. 

Zato je pak najsposobnija omladina, i to upravo 
mladež prije završenog puberteta. Omladina i mladi 
ljudi izpod 36 godina najlakše će i najizpravnije 
odgovoriti na 1600 pitanja u » Osnovi « A. Radića. Nije 

još samo sigurno, koja će omladina odgovoriti bolje: 
da li seljačka, ili školska ... 

Jest, proučavanje Radićevih djela je težko, — 
možda baš zato, jer su pisana tako jednostavno. Zbog 
jednostavnosti ne vidi se često dubina i važnost. 

Predavanja dra Matanića pri tom su svakomu 
čitaocu dobar vodič i pomagač. 

Zato ih Seljačka Sloga i izdaje — očekujući, da 
će ih najviše čitati đaci, učitelji i profesori. 

Rudoll Herceg* predsjednik SS. 


MJESTO PREDGOVORA 

Svoje monumentalno djelo »Kultura 
Hrvata kroz 1000 godina « završava Josip 
Horvat ovim zanimljivim tvrdnjama: 

God. 1898. dr Antun Radić objelodanjuje svoju 
»Osnovu za sabiranje i proučavanje građe o na¬ 
rodnom životu«- Taj spis u kulturnoj prošlosti Hrvata 
zauzima isto onako odlučno mjesto kao Gajeva 
»Kratka osnova Horvatsko-slavonskoga Pravopisa- 
nja« iz 1830. Ukazala je ta knjižica praktičan put, 
kako grad, građanstvo i inteligencija, mogu doći do 
naroda i spoznati ga. Sam Ante Radić pokazuje, 
kako se njegova metoda primjenjuje, na toj ideji rađa 
se nova politička stranka, koja će dovršiti prepo¬ 
rod, učiniti seljaka ne samo pasivnim, nego i aktiv¬ 
nim političkim faktorom, koji starom hrvatskom 
pravu daje nov suvremen socijalan sadržaj, ali donijeti 
i nov obrat cijele kulturne orijentacije Hrvata — 
obrat k narodu, njegovim tradicijama, njegovom duhu. 
S tim povratkom k narodu likvidiraju -se tra¬ 
ženja priključaka na zapadni svijet; on ostaje učite¬ 
ljem za materijalnu civilizaciju, ali duhovni uticaj 
njegov nova orijentacija otklanja. 

Ta misao povratka narodu, otkako su otkriveni 
puti do njega, preobražaje cijeli hrvatski život. 

Otkriva se nov, nepoznati svijet, koji je sačuvao 
svoju životnu snagu, svoju osebujnost, svoj značaj, 
koji tvori hrvatstvo, ono, po čemu se ono razlikuje 
od ostalih naroda. Otkriva se to vječno hrvatstvo 
u narodnoj popijevci, narodnoj nošnji, narodnim obi¬ 
čajima, vjerovanjima, pravnim shvaćanjima, ono uka¬ 
zuje vjekovnu bitnost naroda, koja se sačuvala 
u selima, potisnuta, ali nesvladana od stranih uticaja... 

., . Učinjen je tek prvi korak povratka k pri¬ 
rodi, povratka k narodu. To otkriće narodne snage 
njegove kulture vraća osjećaj čvrstoga tla pod noga¬ 
ma u dane velikih kriza i preobrazba svijeta. Kroz 
hiljadu i dvjesta godina sve moguće historijske oluje 
nijesu ga mogle uništiti — nestala su velika carstva, 
a taj duh hrvatskoga naroda izražen u njegovoj 
kulturi je ostao, sveđer novim naraštajima dajući 
nove antejske snage, čvrst temelj i pouzdan putokaz 
za rješavanje svih životnih pitanja, I samo po duhu 
te kulture Hrvati mogu sačuvati svoje ma i skromno, 
ali neotuđivo mjesto na suncu. Jer sve je prolazno, 
samo Duh-Stvaralac ostaje. I samo po njemu narodi 
žive. 


/ 


L 

NAROD I GOSPODA 

U uvodu k »Osnovi za sabiranje građe o narodnom 
životu«, napisanom u »Zborniku za narodni život i 
običaje južnih Slavena«, svezak II. iz g. 1897., što ga 
izdaje Jugoslavenska akademija znanosti i umjetnosti 
u Zagrebu, napisao je Dr. A. Radić svoje temeljne 
misli i naziranja, koja su postala polaznom točkom, 
osnovnim naučanjem i znanstvenim opravdanjem 
hrvatskog seljačkog pokreta. Radi toga onaj, tko 
hoće da upozna, shvati i prigrli naučanje tog po¬ 
kreta, taj nlora da pročita i prouči te osnovne misli i 
načela njegovog osnivača i prvog učitelja. To vriedi 
naročito za našu mladež, a po tom i za one naše ško¬ 
lovane ljude, koji su pristupili k hrvatskom seljač¬ 
kom pokretu, odnosno Hrvatskoj Seljačkoj Stranci 
više iz osjećaja solidarnosti, nego iz unutarnjeg osvje¬ 
dočenja i razumievanja. Takovi su u pokretu samo 
srdcem i osjećajem, a nisu razumom i uvjerenjem, pa 
zato na mnoge važne i odlučne pojave i akcije u po¬ 
kretu gledaju hladno, više puta skeptički, a nekada 
i neprijateljski, jer te pojave i akcije pravo ne shva¬ 
ćaju, a možda u sebi i osuđuju. Posljedica je toga 
ta, da ima i takvih, koji su u stranci i pokretu ne 
samo gosti, nego i tuđinci. Zato je poznavanje djela i 

misli Di\ A. Radića prieka nužda i tim veća po¬ 
treba baš sada, kada smo polučili skoro podpuni po* 
litički uspjeh i kada nastaje vrieme rada i prak¬ 
tične izgradnje naše domovine Hrvatske u duhu i po 
načelima hrvatskog seljačkog pokreta, kojemu je prvi 
i glavni učitelj Dr. Ante Radić/ 

Nakon ovo nekoliko uvodnih neči pređimo na 
stvar, koju smo gore natuknuli, 

U spomenutom uvodu k »Osnovi« Dr, A, Radić 
najprije razlaže, što je to narod kao predmet prouča¬ 
vanja narodoznanstvene nauke, pa dokazuje, da iz- 
meču tog naroda i njegovog školovanog diela postoji 
razlika utemeljena u različitim kulturama, narodnoj 
i tuđoj', i konačno razlaže, kako i pod kojim uvjetima 
može nestati te razlike. Kao cilj narodoznanstvene 
nauke postavlja A. Radić sklad izmedju tih dviju 
kultura, a po tom i pomirbu između naroda i gospode. 

Narod, prema Dr, A, Radiću u narodoznanstve- 
nom pogledu, nije cjelokupni narod, nego samo onaj 
dio naroda, »koji živi po selima i rukama radi, koji u 
velikoj većini ne nosi francezkog odiela i koji nije 
u cio nikakvih ili gotovo nikakvih škola«. Sve te 
osebine, pa onda razlika u imetku i znanju, u drugom 
načinu rada, duševnom i tjelesnom, i u odielu, sve 
su to razlike, koje diele narod od gospode, ali ipak 
nisu one prave i odlučne, jer neke od tih razlika po- 
^ med]u S os Podom, a neke se dadu brzo izgla¬ 
diti. Zato Dr, A. Radić naročito iztiče, da pravu 
razliku između gospode i naroda stvara druga kul¬ 
tura: Narod ima jednu, i to svoju, a gospoda drugu, 
i to tuđu kulturu. Ta razlika u kulturi stvorila je 
opreku i jaz izmedju oba diela naroda. Pitamo se 
sada, što je to kultura? Ante Radić odgovara na to 
po prilici ovako; Kultura u najširem značenju je sam 
život u svim svojim; oblicima i pojavama ili manifes¬ 


tacijama, sav život i način života, rada, mišljenja i 
ćućenja, sve ono, što ljudi čine, da im život bude bo¬ 
lji, lakši i ljepši. 

Kad se sabere, izpita i prouči narodni život, — a 
to je zadaća »Zbornika«, — saznat će se, »što narodu 
treba za život, kako on radi i počiva, tko mu je drag, 
a tko mrzak, što mu je pravo, a što krivo, kako se 
veseli i žalosti, o čemu snatri, česa se boji ,i čemu se 
nada«. To su pojave narodnog života, osjećaja i na- 
ziranja — to su elementi narodne kulture. Kod ovoga 
nabrajanja manifestacija narodnoga života, odnosno 
kulture iztiče A. Radić, da se gospoda narodnom ži¬ 
votu, kako se ono manifestira u mišljenju d ćućenju, 
ili smiju ili ga drže glupošću, pa onda narod »žale« 
i govore, da ga treba »prosvietliti«, t. j. učiniti da se 
narod vlada, misli i vjeruje onako, kako se vladaju, 
misle, govore i vjeruju gospoda. Tu se baš vidi go¬ 
lema razlika između naroda i gospode. Ta razlika, 
koja se vremenom pretvorila u opreku i jaz, postoji 
već viekovima, a toliko će trebati, da je nestane, jer 
da narod bude bliz gospodi, morao bi promieniti dušu, 
a to ne će ići ni tako lako, a ni tako brzo. 

Do te opreke izmedju naroda i gospode došlo je 
kod nas, a slično i kod drugih naroda, ovako: 

Bilo je vrieme, kad kod Hrvata nije bilo »pro¬ 
stoga« naroda i gospode, nego sve je bio sam »prosti« 
narod. Bilo je i tada razlika u sposobnostima, u 
imetku i u znanju, ali te razlike, veće ili manje, nisu 
bile takove, da bi jedan tadanji prvak, recimo župan 
ili koji drugi, s visokoga gledao na narod i da bi sebe 
držao kao čovjeka višim od običnoga naroda i radi 
toga, da bi sebi prisvajao neko pravo držati se prema 
narodu drugačije, nego s nekim sebi ravnim. To se nije 
moglo dogoditi radi toga, jer je takav prvak ili župan 
imao s narodom iste običaje, istu vjeru, isto veće ili 

manje znanje, imao je s njime jednom riečju istu kul¬ 
turu. Prema tomu razlike između njega i naroda nisu 
bile u kakvoći (kvaliteti), nego u količini (kvantiteti) 

Ali preskočimo li nekoliko stoljeća, opažamo u IX. 
i X. stoljeću ove promjene: Hrvatski vladari počeli 
su se služiti tuđim jezikom, oni daju sastavljati listine 
u latinskom jeziku, u crkvu se uvodi latinski jezik. 
Vidi se po tome očito, da smo došli u dodir sa stra- 
mm narodima i tuđom kulturom, s Latinima i Rim¬ 
ljanima. Kralj i velikaši počeli su s Latinima, kad su 
se od njih naučili, razgovarati latinski, a pomalo su 
počeli i misliti i živjeti na latinski način, različit, a 
u mnogočem i oprečan od dosadanjeg narodnog 
hrvatskog načina života, osjećanja i mišljenja. Po 
malo se u tom najvišem krugu, koji se sve više širio, 
počelo priznavati za bolje, ljepše i zgodnije tuđe la¬ 
tinsko, a narod i sve, što je narodno, počelo se sma¬ 
trati za gore, prostije i ružnije. Ti viši krugovi po¬ 
primili su tuđu kulturu, oni su se polatinili, porim- 
ljanilL 

Na taj način nastala su prva gospoda kod nas, a 
slično i po ostaloj Evropi, 

Iz ovoga, što je rečeno, vidi se dakle, da razlika 
izmedju dva diela naroda nije osnovana toliko na 
razlici u znanju, bogatstvu i zanimanju, nego da je tu 
razliku stvorila i stvara najviše tuđa kultura. Na- 
glasujemo tuđa kultura, a ne kultura i prosvjeta kao 
takva, jer kulturom se istina čovjek podiže pred so¬ 
bom samim i pred drugim, ali, i ako prosvjeta jedne 
podiže, ona samim tim druge ne snizuje. To da sni- 
zuje druge čini tuđa kultura i tuđa prosvjeta, koja 
zato, jer je tuđa, sve, što je domaće, omalovažuje, 
ponizuje i prezire, a sebe prikazuje nečim višim, bo¬ 
ljim i ljepšim, i misli na taj način kod domaćih pro- 
drieti. Te su se spomenute razlike u kulturi tokom 

stoljeća razvile u opreku i jaz, i rodile su na strani 
gospode priezir i zametavanje »prostoga« naroda, a 
na drugoj — narodnoj — strani zavist i mržnju prema 

^ Ako malo dublje zavirimo u tu razliku u kulturi, 
opazit ćemo, da su naša prva polatinjena gospoda 
poprimila dva do sada narodu strana elementa: 
grčko-rimsku kulturu i kršćanstvo. 

Rimskom kulturom baštinila su naša prva gospoda 
i poprimila rimski kulturni prezir, koji su Rim¬ 
ljani gojili prema drugim stranim i barbarskim naro¬ 
dima, a to su bili svi narodi osim njihovih učitelja 
Grka. Taj rimski kulturni prezir preniela su naša 
gospoda na vlastiti neuki narod, iz kojega su nikla* 

Drugi elemenat, i to kršćanstvo zvalo je i pri¬ 
malo u svoje krilo sve narode, ali dok ti narodi nisu 
primili kršćanstvo, kršćani su na njih sasipali sav 
svoj gnjev, grdili su i proklinjali njihove bogove, obi¬ 
čaje i cieli život, — sve, što je nekom narodu sveto. 
Poznato nam je nadalje, da su kršćanstvo najprije i 
skoro od jednom primili velikaši, a narod kasnije i 
po malo. A kako je nepokršteni seljački dio naroda 
živio po selima, (selo latinski znači »pagus«) i za- 
selcima (latinski »villa«), to je seljak prozvan »paga- 
nus«, »villanus« francezki »vilain«, a to znači: pogan, 
gad i prostak* 

Seljaci su dakle došli na mjesto barbara* Bili su 
prezirani i omalovaženi kao i ti barbari. Što se prije 
mislilo o barbarima, to se sada počelo govoriti o se¬ 
ljacima. Kako su se seljaci dugo držali svoga u kul¬ 
turi i u vjeri, davali su sve više povoda izljevima kul¬ 
turnoga gospodskoga prezira. Radi toga su gospoda 
smatrala seljake kao ljude nižima, a kad su jednom 
došla do tog mišljenja, nisu ga promienila ni onda, 
kad je odpao uzrok, t. j. kad su seljaci primili kršćan- 

ritvo i postala im vjerska braća, I tako su kroz cieli 
srednji viek sve tamo do francezke revolucije go¬ 
spoda prisvajala sebi neko pravo nad narodom, i to 
kao pravo višega nad nižim, A to je rodilo sauno vo- 
ljom, nepravdom i nasiljem. Istina je, nepravde, na- 
otimačine činila su gospoda i među sobom; 
slabiji se branio u svojoj kuli i drugčije. A seljački 
narod? Kad mu je dozlogrdilo, on se bunio. Isto čine, 
ali vidite, jedan se brani (u svojoj kuli), a drugi se 
buni... Kakva razlika! 

A evo kako je došlo do promjene u pogledu mišlje¬ 
nja o narodu i njegovoj kulturi: 

i ^ z P r k° S P r ezira nekoji grčki i rimski pisci po¬ 
gledali su iz bliza, što su i kakvi su ti tuđi, bar¬ 
barski narodi. Herodot piše o iztočno — azijskim 
narodima, a Tacit i Cezar o Galima i Germanima Oni 
su pisali bez ikakve posebne nakane, pa je njihovo 
pisanje samo opisivanje naroda ili etnografija. 

Ozbiljnije su taj posao shvatili kršćanski vj ero vješt- 
nici, koji su proučavali običaje i naziranja naroda s 
namjerom, da ih privedu kršćanstvu, a njihovo vjero¬ 
vanje unište. 

°v Va w ]e to . bi )°< dok se nitko nije usudio dirnuti 
u absolutnu vriednost evropske kulture, koja je gra- 
đena^ kako smo to već rekli, na dva različna i 
oprečna osnova: na grčko-rirnskoj kulturi i na kršćan- 
stvu. 

Kršćanstvo kroz stoljeća i neprestano bije boj 
uroti grcko-rimskom poganstvu, a poganstvo smeta 
kršćanstvu. Između ta dva elementa evropske kul- 
ture dolazilo je do razdora i boja. U toj borbi naj- 
vaznija je francezka revolucija, u kojoj pobjeđuje 
krscansrvo, t. j. misli, koje su se rodile iz kršćanske 
nauke. Kod toga ništa ne smeta, da novotari nava¬ 

ljuju i na kršćanstvo. U tim borbama sudjeluje i na¬ 
rod, za koji do sada nije nitko ni pitao. 

Misao o jednakosti, a prema tomu i ravnopravnosti 
naroda dalo je i moglo je dati samo kršćanstvo. Ta 
misao nije mogla niknuti it grčko-rimske kulture s 
njezinim pojmom o barbarima i prezirom prema dru¬ 
gim narodima. 

To je bilo važno i za etnografiju. Sad se već ne 
bilježe samo čudne i neobične stvari iz života naroda. 
Sad se naprotiv opisuje život, običaje i vjerovanja 
naroda s ciljem, da se nađu obćeniti zakoni, po ko¬ 
jima narod živi i misli. Nastaje etnologija, nauka o 
narodima — narodoznanstvo. 

Ali vremenom, i to ne davno, pošlo se još znatno 
dalje: 

Kad se naime u Evropi počeo drmati stari red, te se 
počelo sumnjati u valjanost dosadanjih uredaba o 
državi, obitelji i vjeri, počeli su učenjaci tražiti izvor 
i početak svega toga u uredbama, običajima i vjero¬ 
vanjima naroda i po tom iznosili ili dokaze protiv 
starog vjerovanja ili osnove za nove uredbe. U po¬ 
gledu kršćanstva proučavale su se vjere raznih na¬ 
roda u namjeri, da se pobije ili da se dokaže kršćan¬ 
sko vjerovanje. Obzirom na književnost počele se izu¬ 
čavati narodne umotvorine. 

Tako je nastala nova znanost: sociologija. 

Svaka se grana kulture, svaka se misao počela 
poređivati s kulturom i mišljenjem narodnim. Došlo 
je napokon do toga, da se počelo govoriti o narodnoj 
kulturi, za koju se do sada mislilo, da je nema. 

To je moglo biti tekar onda, kada je dosadanja 
evropska kultura došla na obtuženičku klupu, kada 
je prestala biti jedinim mjerilom vrstnoće. 

Ta se evropska kultura n^ mora bezuvjetno osu- 

diti, ali se između nje i evropskih naroda imadu ure¬ 
diti računi. 

Nameće se sama sobom misao: kada ta evropska 
kultura grčko-rimskog poriekla nije jedino mjerilo 
vrstnoće, zar da se narod imade radi toga prezirati, 
što je uz svoje običaje i naziranje — uz svoju kulturu! 
Pa kad i narod ima svoju kulturu, treba izpitati u 
čemu je, kakova je, treba joj, pa bila kakova mu dra¬ 
ga, odrediti mjesto uz druge kulture, a ne pod drugim 
kulturama! 

Tako će se doći do toga, da se uvidi, da svi na¬ 
rodi prema prilikama, u kojima živu, rade na za¬ 
jedničkom djelu ljudske kulture. Tako ćemo saznati, 
ima li narod, i koliko ima u svom biću uvjeta za život 
i razvitak, A čitav narod moći će složno raditi tek 
onda, kad na strani gospode nestane prezira, a na 
strani naroda mržnje, kojoj više ne će biti razloga. 

Da nestane tog prezira i mržnje, — to je konačni 
cilj narodoznanstva, t. j, nauke o narodnoj kulturi. 
Kad se to ostvari, t. j. kad nestane prezira i mržnje, 
onda će doći do pomirbe između dviju kultura: iz¬ 
među kulture narodne i samonikle i kulture evrop¬ 
ske i internacijonalne- Do tog izmirenja i niveliranja 
dviju kultura, različitih i u mnogo čem oprečnih, ne 
će doći tako skoro, ali da do toga ipak dođe, — to je 
naš cilj, kliče Dr, A. Radić. 

Prije toga treba obaviti prvi i glavni posao: 
izmeti,, sabrati i proučiti i u život provesti našu na¬ 
rodnu i autohtonu kulturu. Kad se to izvrši, onda će 
nastati drugi dio zadaće: izravnanje i pomirba obiju 
kultura. 

Imajući taj uzvišeni cilj pred očima Dr. A. Radić 
sastavio je^ originalnu i izvanredno oštroumnu osnovu 
za sabiranje građe o narodnom životu, t. j. o narod¬ 
noj kulturi. 


Osnova je razdieljena na tri odjela. Prvi odjel radi 
o objektivnim elementima života, i to o prirodi, tje¬ 
lesnom ustroju i jeziku: drugi o materijalnoj, a treći 
o duševnoj kulturi. 

U drugom odjelu proučavaju se životne potrebštine 
(selo, kuća, hrana, odielo i obuća, nakit i češljanje, 
ogrijev i posviet, liekovi i dr.), onda rad (sprave i 
oruđe), obrađivanje, građevine, izrađivanje, ličenje, 
kićenje, tkanje, pregled godišnjeg rada i počinka, 
trgovina i poslovi s upravnom vlašću. 

Treći odjel proučava duševnu kulturu naroda: o 
životu prema dobi i zanimanju i imetku, o vjerskom * 
životu, o narodnom pravu, javnom pravu, običajima, 
zabavama, igrama, plesovima, pjevanju i svirci, a onda 
o narodnoj duši, kako se pojavljuje u pjesmi, pripo- 
vietci, priči, gatki, basni, šalama i zagonetkama, o 
vjerovanju, izkustvu, znanju i mudrovanju. 

Prema toj osnovi ima se sabrati građa o narodnom 
životu, a sakupljena se ima razraditi i proučiti. 

0 narodnim običajima liepo kaže na jednom mje¬ 
stu Dr. A. Radić ovo: »Nema kulture bez ćućenja 
(osjećaja) veze, koja te veže s onima, koji su bili prije 
tebe i za tebe radili. U običajima je kao za vječna 
vremena saliven u tuč sav duševni narodni život.« 

Materijalizam ruši tradicije naroda. 

Instinktivni dojmovi tisuću koljena, sačuvani u ži¬ 
votu, pjesmama i običajima, duhoviti simboli puni 
osjećaja, pogled u starinu na veselje i tragiku ži¬ 
vota: sve se to razpline u dimu pred golom materijom 
i geslom materijalizma. 

Čovječanstvo nije počelo jučer misliti i ćutjeti. Ti¬ 
suću koljena morala su ostaviti trag svog mišljenja i 
ćućenja. Ne samo sadašnjost, nego i prošlost naroda 
je nejasna bez poznavanja pravoga života narod¬ 
noga. Naše zanimanje za narodnu poeziju i običaje 

ne smije biti ni prepoetičko, a niti previše teoretičko. 
Na našu prošlost gledamo previše diplomatski i po¬ 
litički, a zaboravljamo, da je poviest naroda vried- 
™J* a i poučni ja od poviesti kraljeva. Radi toga, kaže 
A, Radić, mi svoje narodne pjesme i sve druge na¬ 
rodne umotvorine treba da saberemo ne radi po¬ 
nosa i radi svieta, već radi nas i naših potreba. 

Kad budemo izvršili posao sabiranja, sređivanja i 
proučavanja narodne kulture, kada tu kulturu pri¬ 
hvatimo kao svoju, riešit ćemo se kulturnoga rob- 
stva, u kojem se nalazimo i oprat ćemo krivnju 
pred narodnim duhom, kojemu smo se iznevjerili, 

>[C 

Veliki francezki povjestničar Misije (J. Michelet) 
napisao je godine 1846. značajnu knjigu pod naslovom 
»Narod« (»Le peuple«). Originalno piščevo mišljenje 
o narodu i o razlici između naroda i gospode u mno- 
gočem se slaže sa mišljenjem Dr. A. Radića, zato se 
on na nju obširno osvrnuo u svom članku »Narod«, 
pa ćemo to učiniti i mi. 

.'Radić, najprije citira mnoge značajne i neobične 
misli Micheletove kao 11 a primjer: 

»(Nije se težko uzipnjati, ali je težko uzpinjući se 
ostati svoj«. 

»Poslije razgovora s genijalnim ljudima i najspeci- 
jalmjim učenjacima razgovor s narodom je najpouč¬ 
niji«, 

»Što se tiče salona, ja nijesam iz njih izlazio, a da 
ne bih osjetio, kako mi se srdce smanjilo i ohladilo«. 

»Prva poglavita crta, koja me je udivljavala u du¬ 
gom mom izučavanju naroda, to je, što sam u neredu, 
zapuštenosti, u opačinama nalazio u narodu takovo 
bogatstvo čuvstava, takovu dobrotu srdca, kakova 
je vrlo riedka u bogatih ljudi«. 


»Mi barbari imamo jednu prirodnu prednost. Ako 
viši razredi imadu kulturu, mi imamo više životne 
topline«, 

»Oni, koji dolaze sa sokom narodnim, nose u umjet¬ 
nost novi stepen života i pomlađivanja ili barem 
veliku snagu. Oni obično postavljaju cilj više, dalje 
nego drugi, malo pitajući svoju snagu, već više svoje 
srdce«. 

»Mene je bolio više nego ikoga nesretni jaz, koji 
nastoje stvoriti među ljudima, među staležima, mene, 
koji ih imam sve u sebi«. 

»Seljak je rob zemlji, radnik rob stroju, rob je 
tvomičar, rob je trgovac, rob je činovnik, rob je bo¬ 
gataš i građanin; svaki je pojedini rob, no jedan 
drugomu zavidi, jedan drugoga mrzi«. 

»Ljudi obrazovani u našim skolastikama (školama) 
ne će preporoditi svieta. Ne, to će učiniti ljudi in¬ 
stinkta, nadahnuća, bez kulture ili s drugom kultu¬ 
rom različitom od našega načina, a mi je ne ćemo 
znati cieniti. Savez s ovima doniet će život ljudima 
nauke, praktični smisao ljudima prometa«. 

»Bogataši i građani oni su zacielo bolestni. Nadam 
se od njihovih sinova, koji su s velikim srdcem pri¬ 
mali svaku rieč u prilog naroda. Neka učine više, 
neka mu pruže ruku, neka u dobar čas učine s njim 
savez za obći preporod«. 

»U narodu je moja prošlost, prava moja domovina, 
moje ognjište i moje srdce«, 

Michelet nalazi neuspjeh evropske kulture u tomu, 
što se rad svake vrsti usredotočuje oko neke velike 
sile, a čovjek hoće ne će ulazi u vrtlog. Stroj se 
okreće, a njegova su mala kolešca, koja se tako 
tvrdo glođu, živi ljudi, 

Čudna tajna ovoga doba; U vrieme, kad se radi 

najviše zajedno, možda je vrieme, kad su srdca naj¬ 
manje ujedinjena. Ovo je sistem mašinizma. 

»Srednji viek, kaže dalje Michelet, posvetio je 
nejednakost i nepravdu i onemogućio ljubav. Red i 
sila tražena je u sjedinjenim silama: strojevi će ljude 
držati pribijene, prikovane, na okupu, zajedno će ra¬ 
diti, a smrtno se mrziti. Prema tom uzoru stvoriše 
upravne mašine, i tako je nastala država, a ne domo¬ 
vina, industrija i književnost, a ne umjetnost, filozo¬ 
fija, a ne mišljenje, čovječanstvo, a ne čovjek«. 

Je li čudo, što sviet pati?, pita se Michelet, pa od¬ 
govara: »Čovjek je našao, kako će živjeti bez 
ljubavi!« 

»Mi obrazovani duhovi koliko imamo muke, da spo¬ 
znamo, što ima dobra u narodu. Mi mu prišivam 0 ti¬ 
suću stvari, koje je udes privezao o njegov način 
života: staro ili prljavo odielo, neumjerenost iza 
posta, prostu jednu rieč, grube ruke i što ti ja znam. 
A što bi bilo od nas, da su te ruke manje grube?!« 

»Mi se mrzimo, mi se preziremo, t. j. mi se nepo- 
znajemo«, 

»Treba liečiti dušu — zlo leži u srcu«. 

Michelet dieli ljude instinkta od ljudi nauke, pa 
kaže, da je evropska kultura zato neplodna, jer pre¬ 
zire instinkt, genij, ono, što je od prirode, a visoko 
diže samo naučenu školsku mudrost. 

Michelet osuđuje sav način naše grčko-rimske- 
kršćanske kulture, jer da je ta kultura niknula u 
svietu oholosti, koji je prezirao prirodu. Srednji viek 
obećao je ljubav, a nije je dao. Govorio je: »Ljubite 
se, ljubite se!«, a posvetio je građanski poredak pun 
mržnje i nejednakosti pred zakonom u državi i u 
obitelji, 

Micheletu je čovjek genija onaj, koji je, premda je 
stekao sposobnosti kritična čovjeka, sačuvao dar pri¬ 


prosta čovjeka. To je čovjek instinkta, koji spaja i 
veže, a razlučuje i analizuje malo, koji ne voli kidati 
života, i sve mu se čini živo. Pravi narodni duh u naj¬ 
višoj svojoj snazi samo je u geniju: u njemu stoluje 
velika duša. Sav se sviet čudi videći, kako se tromo 
množtvo potresa na najmanju rieč, što je izreče ge¬ 
nij, kako oceanski čunj umukne pred njegovim gla¬ 
som, kako se narodni valovi vuku za njegovim pe¬ 
tama. A zašto se čudi? 

Onaj glas — to je glas naroda — to je glas Boga! 
»Ako vi ostajete kod toga, da je čovječji instinkt 
pokvaren od iskona i da čovjek ne vriedi, nego samo 
toliko, koliko je izbrušen, prepravljen i promienjen 
znanošću ili vjerom, vi ste pokudili i narod dječji i 
narode još dječje, što ih zovu barbarima ili divlja¬ 
cima«, 

»Čovjek znanosti i obrazovanosti, danas rob ab- 
strakcije i formula, oslobodit će se samo u dodiru 
s čovjekom instinkta«, 

»A ipak ja Vam kažem, gospodine. Vaša ruka biela 
i hladna, ako se ne dotakne druge jake, tople i 
žive, ne će izvesti djelo života«. 

Na ove misli Micheletove nadovezuje A. Radić 
ovo: 

Kad bismo htjeli nešto krepče u jedno skupiti sve, 
što izlazi iz Micheletova djela, mogli bismo kazati: 
Na ruševinama sadašnje evropske kulture treba po¬ 
dići žrtvenik prostoti, pače barbarstvu; kanim 0 se 
nauke i mudrovanja, stanimo kod prirodne pameti. Ne 
treba nam svih tih zakučastih, zakona i vješto smiš¬ 
ljenih naredaba, već neka nas u životu i među lju¬ 
dima vodi i ravna — ljubav. 

Nadalje kaže A. Radić, da koliko god se Michelet 
obara na obrazovane ljude, na abstrakcije, ipak nje¬ 
gov odgovor nije odlučan, on kao da je stao na po 

puta, Michelet propovieda, da jedino ljubav može za¬ 
laziti jaz između gospode i naroda, Michelet je kul¬ 
turni buntovnik proti grčko-rimske kulture, ali se, 
kao i ostali, još boji, rob je sjaja i veličine rimske, pa 
zato nije slobodan borac, nego buntovnik. Mrzi sve 
rimsko, a ne usuđuje se to reći. No ako je u tome rob, 
slobodan je, kad misli, da treba navaliti na brata: na 
njemu izkaljuje sav robski gnjev. Recimo jasnije: 
nije li kršćanstvo brat barbarstvu, saveznik, suborac 
protiv rimskog robstva i poganstva, I gle s ponosom 
se propovieda, da smo se oslobodili od tmine krš¬ 
ćanskog srednjeg vieka. Tu se varamo. Svi mislimo, 
da je ono, česa radi je kršćanstvo mrženo, grđeno i 
proklinjano, što nas je tištilo kao mora, — da je to 
plod kršćanstva, a istina je samo to, da su kršćani, 
Rimljani i porimljanjeni barbari, posvetili gotovo 
sve, što je rimskoga ostalo, A barbarska naša narav, 
ujarmljena u to rimsko robstvo, nije se robkinja usu¬ 
dila i ne usudjuje se ravno na ugnjetača, već udri po 
bratu (kršćanstvu), koji ti nudi ljubav, a kriv je samo 
to, što je i sam rob Rima, 

Tako su obrazovani, barbarski robovi porušili vjeru 
u živu, punu ljubavi, pravu barbarsku nauku, u krš¬ 
ćanstvo, No budući da su polutani — ni Rimljani ni 
barbari — još se uviek javlja izpod jarma rimskog 
narav barbarskog roba. Očito je, Michelet je to 
jasno pokazao, da obrazovani sviet osjeća svoju 
naobrazbu kao jaram robstva. 

Shvatimo li čitav hod kulture naših evropskih na¬ 
roda kao robovanje rimskoj kulturi i kao borbu pro¬ 
tiv nje, onda ćemo naći lako odgovor na pitanja, na 
koja ga Michelet nije dao. 

Ni srednji viek ni renesansa nisu mogli donieti 
ljubavi evropskim narodima, jer su i jedan i drugi 
bili u rimskom robstvu. 


Refleksija i školanje nije samo po sebi neplodno, 
—- kako to kaže Michelet, — već je neplodno, koliko 
je u baštinjenom rimskom robstvu. Micheletov maši- 
nizam to nije ništa drugo, nego plod baštinjene rimske 
mržnje i nasilja, Micheletova uzpinjanja, mienjanje 
staleža i običaja — nije ništa drugo, nego renegatstvo 
barbara, pogospođivanje, porimljanjenje i potuđin- 
čenje. 

Renesansu su prozvali preporodom grčko-rimske 
kulture, a to je zapravo preporod barbara — prvi 
jači trzaj barbarskog roba pod grčko-rimskim kultur¬ 
nim jarmom. 

Posve naravno, da su porimljanjeni barbari držali 
visoko svoju školsku mudrost, jer je to bilo jedino, 
čim su se razlikovali od neobrazovane svjetine. Što 
je više barbara gurnulo u kulturno renegatstvo, t 0 se 
je školska falanga više stiskala, to je više trubila 
vriednost književne mudrosti, to je više prezirala 
barbare. 

Iz robovanja rimskoj kulturi rodilo se robovanje 
uobće svakoj jačoj sjajnijoj tuđinštini. To nam ne da, 
da se približimo narodu. 

Od vremena renesanse Evropa je gotovo pobe- 
navila u oduševljenju za grčko-rimskim svietom. Ipak 
se tu susrećemo s jednom čudnom pojavom: 

Hrvati, najbliži susjedi klasičnim zemljama, ne će 
da znadu za taj veliki moćni rimski sviet, oni stva¬ 
raju novi: slovinski sviet! To je u zamisli izvorna 
koncepcija, ali je u svemu ostalom zavisna od grčko- 
rimskih tradicija. No uza svu zavisnost — koncepcija 
slovinskog svieta najjasniji je dokaz, da je rene¬ 
sansa upravo preporod barbarskih naroda, 

Iz koncepcije slovinskoga svieta rodila se u nas 
prva misao o narodu. Kako je slovinski sviet bio za¬ 
mišljen kao opreka rimskome svietu, tako se je sve 

po malo stao izticati »narod« kao opreka »gospodi«. 
To se vidi kod drugih naših preporoditelja, koji su 
pošli tragom prve hrvatske renesanse. Ali naši su 
Ilirci robovali jednoj nezdravoj ideji, koju je rodilo 
robovanje svemu, što je rimsko. 

Pod dojmom naime veličine rimske, koja je barbare 
posve zasliepila, razvila se megalomanija malih na¬ 
roda, Po uzoru rimskom imala je pred očima samo 
državu, jaku državnu vlast i veliki teritorij; stvaranje 
države bez naroda. Ovo je nesreća za nas, koji smo 
maleni, a hoćemo biti veliki na račun drugoga i 
proti njegovoj volji, pripajanjem i odvajanjem dielova 
zemlje i naroda, a toga naroda, koji bi imao biti 
temelj toj veličini, i ne poznajemo. To je upravo na¬ 
čin rimski; Snivamo o velikoj državi, u kojoj bi nas 
hranila i branila što brojnija misera contribuens plebs 
(jadna raja, koja sve plaća), pravi naš narod, naša 
krv, iz koje smo izašli i od koje smo odpali! 

A onda je nama malima teže još i to, što se ovako 
mali imamo boriti s jednakom megalomanijom drugih 
naroda, 

Tako gospoda naša u ludo troše sile, ne za dobro 
i sreću naroda, već za fikcije i plod kulturnog rob- 
stva. 

Kako se iz robovanja rimskoj kulturi rodilo rob- 
stvo svakoj tuđinštini, tako se iz rimskog državnog 
ideala, rimske državne misli rodile tolike državne 
misli, koje opet odvode barbare gomilama u renegat- 
stvo, u robovanje tuđoj državnoj misli, 

, Takova je hrvatska prva i druga renesansa. 

Čekajmo s Micheletom treću renesansu, u kojoj će 
se po svuda ćutiti ne duh tuđinske školovane ma¬ 
njine, ne duh tuđih tradicija nego »duh velikoga 
množtva i plodna duša naroda«. 


II. 

RODOLJUB 

Dr. Antun Radić poznat je najviše po tomu, što je 
on bez sumnje kod nas Hrvata prvi seljački politički 
učitelj i preporoditelj, a onda još i po tomu, što je on 
osebujan, originalan socijalni mislilac i učenjak. 
Manje je međutim poznato, pa se o tom malo govori, 
a još manje piše, da je Ante Radić bio i veliki hrvatski 
rodoljub, koji je napisao značajnih članaka o tomu, 
što je to pravo rodoljublje, tko je pravi rodoljub i 
narodnjak, i kakvi moraju biti rodoljubi u jednom 
malom seljačkom narodu, kao što smo mi Hrvati. 
Mi bismo dapače uztvrdili, da je njegovo hrvatsko 
rodoljublje bilo za njega glavno i da mu je ono dalo 
snažnog poticaja, neugasivog žara, neumorne i ne¬ 
slomive energije za sva njegova nastojanja. Dr Ante 
Radić je veliki hrvatski rodoljub i onda, kad govori 
o socijalnim pitanjima, i onda kad govori i piše o 
znanstvenim problemima. Pravilno shvaćena rodo¬ 
ljubna misao je njegova glavna i temeljna misao. 

Međutim kao što je Dr. Ante Radić u svemu bio 
originalan, svoj i samostalan, tako se i njegovo shva¬ 
ćanje rodoljublja razlikuje od shvaćanja njegovih 
savremenika i obće priznatih uzora. 

Rodoljublje Dr. Ante Radića doslovno je ljubav 

do roda i naroda, ali do naroda onakva, kakov on u 
istinu jest: i neuk i neopran i neprosviećen: ljubav 
do doma onakvog, kakvog su nam sačuvali i ostavili 
u baštinu naši otci i djedovi. 

Taj zapušteni i kroz stoljeća izrabljivani hrvatski 
seljački rod i dom nema doduše slavne prošlosti, 
nema ni prave sadašnjosti, njegova je samo buduć¬ 
nost, ako bude pameti, kaže Dr. Ante Radić. 

Antunu Radiću nije narod i domovina nešto neod* 
ređena, nad nama i izvan nas, nego je to naš narod 
i naša domovina sa svim manama, porocima i vrli¬ 
nama. Jednom riečju: rodoljublje i patriotizam 
Antuna Radića je socijalno i čovječansko, a daleko 
je od svakog pretjeranog šovinizma i romanticizma. 

Time dolazimo do problema malog naroda. U duhu 
naučanja Dr. Antuna Radića moglo bi se odgovoriti 
na pitanje, kako će mali narodi osigurati svoju bu¬ 
dućnost i očuvati se od propasti, po prilici ovako: 

Veliki narodi nisu u strahu za svoju egzistenciju. 
Ruse, Niemce i druge velike narode ne može nitko 
odnaroditi, oni su svaki za sebe posebni sviet. I za 
ove velike narode je zlo, kada se zanašaju za neka¬ 
kvom umišljenom slavom i izvanrednom veličinom, 
naravno na štetu drugih naroda, pa bilo to na štetu 
crnaca. Ta misao i želja za nekom neprirodnom pre¬ 
vlašću je uzrok svemu zlu u svietu, ali i u tomu je 
velika razlika između velikih i malih naroda: dok 
veliki narodi u toj međusobnoj borbi mogu privre¬ 
meno stradati i oslabiti, za male narode je to gotova 
propast. Nesreća je — i u tom vidi Dr. A. Radić 
korjen zlu, — što je sva inteligencija, kod velikih i 
malih naroda već u školskim klupama opijena veli¬ 
činom i slavom staroga rimskoga carstva, pa ako joj 
je do naroda, sanja samo o tomu ,kako će narod biti 


slavan i velik, a ne o tomu, da li će time biti sretan 
J zadovoljan. Radi toga za male narode pravo je 
jedino ono nastojanje, koje ide za tim, da brojčanu 
slabost nadoknadi duševnom i moralnom jakošću. U 
malom narodu mora svaki biti na svome mjestu: 
sviestam, prosviećen, jednom riečju: podpun čovjek, 
koji vriedi za desetoricu. To vriedi za sve malene 
narode na prostoru od Češke do Rumunjske, od 
Finske do Grčke, pa tako i za nas Hrvate. Manimo 
se nekakvih pripoviesti o slavi i veličini, budimo 
podpuni ljudi i dobri narodnjaci, a borbu za slavu 
i veličinu prepustimo velikim narodima. Ne smijemo 
zaboraviti ni na to,, da pravog zadovoljstva ne ćemo 
naći kod velikih naroda, nego baš kod malih, za što 
su nam najbolji primjer Danci, Šveđani i Norvežani. 
Dok Niemci, Francuzi i drugi veliki narodi živu u 
vječnom strahu jedan pred drugima, tu ne može biti 
sreće ni zadovoljstva. Boje se, jer svaki od tih veli¬ 
kih naroda hoće da bude prvi, glavni i jedini. 

Radi toga se Dr. Ante Radić ne bavi mnogo našom 
»prošlom veličinom i slavom«, nego on uviek misli na 
sadanju našu muku i nevolju, ne kopa po starim listi¬ 
nama, ljetopisima i arhivima, da dokaže, da smo ne¬ 
kada bili veliki i slavini, nego stalno misli na to, da li 
će što kad biti od nas Hrvata, da li ćemo se mi 
Hrvati raztepsti, vriedimo li što mi Hrvati u svietu? 
Razlaže o svim tim pitanjima, zalazi u dubinu i suš¬ 
tinu tih problema i pokazuje put, kojim treba da se 
krene. Što je glavno i utješno: Ante Radić nepoko¬ 
lebivo vjeruje u bolju budućnost hrvatskog seljačkog 
naroda. 

Njegovi su članci pisani prije više od trideset go¬ 
dina u drugim političkim prilikama, ali se njegove 
glavne misli dadu točno primjeniti i na današnje pri¬ 
like i potrebe, da nam budu putokaz u današnjem na- 

šem narodnom radu i nastojanju. Ima od onda, kada 
je Ante počeo pisati, samo jedna, ali značajna razlika 
i promjena, a to je ovo: Hrvatski seljački narod pro¬ 
veo je u život mnoge njegove misli, kao i brata mu 
- Stjepana, nije više sliep kod zdravih očiju, ne luta, 
složan je i organiziran, a.čitav hrvatski narod danas 
je jači, nego je ikada bio. A to je u glavnom zasluga 
Dr. Antuna i brata mu Stjepana Radića. To je poslje¬ 
dica njihovog žarkog i djelotvornog patriotizma. 

Ovo nekoliko napomena neka bude kao uvod u 
daljnje naše razlaganje, a kakav je Dr. Ante Radić 
rodoljub, što on drži o svemu tomu, najbolje je, da 
to čujemo iz njegovih ustiju. 

Pustimo ga zato neka sam govori. 

0 snazi i veličini svake, pa i hrvatske narodne 
misli, veli ovo: »Kad cieli jedan narod zna za jednu 
tugu, za jednu nesreću, ili za jednu radost, za jedno 
veselje, za jednu slavu i diku — to je narodna misao«. 

»Hoće li nam se narod raztepsti?«, pita se A. 
Radić, pa kaže: Nas Hrvate ne će spasiti od rasula 
i propasti nikakav jauk, nikakovo naricanje, nika- 
kov plač nad sirotinjom i nevoljom našom. To može 
gdjekoga dirnuti u srdce, — ali to inam pomoći ne će. 
Nas može na okupu zadržati i spasiti sam 0 hrvatska 
narodna misao. A to je ona misao, koju sam vam na 
početku razlagao: to je ono, kad te boli, ako ti 
odsieku prst ili ruku, a tako boli i ono, kad se od 
staroga hrvatskoga panja odkida grana za granom, 
kad od hrvatskog ognjišta odlazi jedno diete za dru¬ 
gim u tuđinu, pa se drugdje grije, a za staro ognjište 
ne mari; na tuđe ognjište nosi, a na domaćem vatra 
tme. Nas već zebe i sa strahom čekamo: Sad će 
stoljetni i tisućljetni oganj ugasnuti, onaj oganj, kod 
kojega su se grijali naši otci, djedovi i pradjedovi, a 
kod kojega su se odnjihala i ona djeca, koja sad ognji¬ 


šte ostavljaju. Kad ovakva misao x obuzme gospodu 
i narod, — onda se narod ne može rastepsti, onda 
ne može propasti. U. duhu tako shvaćene narodne 
misli govori Ante o hrvatskom poštenju ovo: »Jest, 
ima još staroga hrvatskoga poštenja, — ne bojmo se. 
A kad budemo mogli tako kazati, onda će nam biti 
odmah lakše na duši, jer bez svega ovoga Hrvatu 
kako-tako, ali bez poštenja — bome nikako. A 
hrvatsko poštenje to vam je ono, kad je Hrvat s Hr¬ 
vatom kao brat s bratom; to vam je ono, kad se 
sastanu Hrvati, pa ti se čini, kao da se je sastala jedna 
obitelj, jedna familija, kao da su to sve rođaci; tcH e 
ono, kad jedan drugoga ne bi u nevolji ostavio, a kamo 
li izdao — za živu glavu; to je ono, kad se jedan 
drugim diči, kao otac sinom, kad svi i™adu jedno 
dobro srdce, jedinu milu dušu. Jednom riečju: hrvat¬ 
sko poštenje — to je hrvatsko bratinstvo. Ima li još 
toga poštenja, toga bratstva? Nije li nas tuđinac već 
tako raztočio, da će brat brata izdati za volju 
tuđinu?« . 

Hrvatska domovina mu je zemlja, koja se prostire 
od Zemuna, Dunava, Drave i Mure do mora. Te 
Hrvatske, veli A, Radić, još nema na nijednoj mapi, 
ali oma ima svoju mapu u srdcu svakoga pravoga 
Hrvata. 

U članku »Braća« razlaže Dr, A. Radić ovako: 
»Ako je država, ako je vojska, ako su brodovi, puške 
i topovi, — ako je to sreća, — mi ćemo vjerujte i do 
te sreće doći, jer u ljubavi i pravdi mora čovjek sre¬ 
tan biti, a mi smo do sada išli, — i ako nismo anđeli 
— išli smo za ljubavlju i pravicom, branili smo i ču¬ 
vali svoje, što nam je srdcu bilo milo, a duši sveto, 
a kolikogod smo se klali, — kao braća — braći nismo 
ništa otimali ni gazili. I zato nemamo svega onoga, 
što imaju silnici ovoga svieta. Ne žalimo i ne bojimo 

se. Doći će sunce i na naša vrata, stvorit će se slo* 
bodni hrvatski dom, ali samo po ljubavi i pravici 

A otimačima onda ne će oko nas biti mi traga. Ja to 
vjerujem, a vi poradite!« 

A evo kako Dr. Ante Radić sebi zamišlja pravoga 
i poštenoga hrvatskog narodnjaka i rodoljuba: 

Nije svaki pravi narodnjak, koji viče »Živila Hrvat« 
ska!«, kao što nije ni pravi kršćanin, tko se samo 
ustima moli. Pravi narodnjak mora biti najprije pravi 
čovjek, t. j. ne smije manjih od sebe prezirati, a veći¬ 
ma laskati, a niti ih se bojati. Ne smije biti prema 
onima, koji manje imaju ili manje znaju, ohol i odviše 
ponosit, a niti smije narodu previše laskati, jer koji 
hoće laskanjem narod za sebe predobiti, taj misli 
najviše na svoju korist, jer konji se žvale uzdom, a 
ljudi ^ sladkim i neiskrenim riečima. Pravi narodnjak, 
ako je seljak, treba da ima jaki dom, a ako je gospo- 
din, treba da ima pravu hrvatsku familiju, a i jedan 
i drugi treba da se brinu za narodnu školu i za na¬ 
rodna družtva. Kod izbora treba da pravi narodnjak 
glasuje otvoreno po svojoj duši i uvjerenju, a onomu, 
koji kaže, da ne može tako glasovati, treba odrezati: 
Nestani sine, a što bi radio, kad bi trebao za narod 
izgubiti glavu, kad ti je težko izgubiti jednu mušte¬ 
riju, jednoga zagovornika ili nadu na bolje mjesto ili 
bolju službu. Pravi je narodnjak najprije i pravi čo¬ 
vjek, koji manjega uči, a* većega poštuje, a nikad 
nikome ne laska niti se boji. zatim je pravi narodnjak 
u svom domu dobar gospodar, svojoj djeci hrvatski 
otac, svojoj ženi hrvatski muž, u zlu i u obćini bra¬ 
nitelj i prijatelj narodne škole, u svakom sboru i 
dogovoru zagovornik složnoga rada, a ako je samo 
moguće, i član, pa i osnivač kojega narodnoga druž- 
tva. Na koncu ža pravoga narodnjaka izborni dan je 
pravi mejdan poštenja i najveći narodni blagdan. Na 

. t dan ne oblači se samo ljepši kaput, nego se i sva 
namet skupi i srdce pročisti od svakoga straha i od 
Vake mržnje, jer samo onda mogu^ usta glasno i 
fasno izreći ono,_što hoće duša i što je pravo. 

U članku »Hrvatska nesloga« kaže Ante o narod¬ 
noj misli ovo: 

Ljude mogu u slozi držati tri stvari: ljubav, strah 
i misao. Ova je treća, misao, najjača. Znate li vi, što 
je to misao? Znate li vi, što je to jedna misao u sto¬ 
tinu, tisuću i milijunu i milijunu duša? Ne znate vi to, 
jer vi toga niste osjećali! Ili možda i jeste, ja ne znam. 
Ja vam samo kažem, da misao može od čovjeka uči¬ 
niti drugoga čovjeka. Jedna misao najviše ujedinjuje 
i slaže ljude. A tu je jedna naša velika neprilika: 
Narodi oko nas imadu svoje želje, svoje velike misli, 
za koje su spremni dati blago i život. Oni te svoje 
misli šire i propoviedaju u družtvu, u novinama i u 
knjigama, — a naš školani sviet to čuje i na tom 
tom svoju dušu grije, A domaća mu je hrvatska misao 
hladna, a možda je i nema. Zato nema sloge! 

0 snazi velike misli i jake volje kaže: 

A ne bojimo se, da sami ne možemo ništa. Ne, to 
nije istina! Pamtimo ovo; Recimo, da nas Hrvata ima 
samo tri milijuna. Prema Niemcima i drugim — to je 
malo. Ali ako svaki naš čovjek bude znao, što mu 
treba činiti za sebe i za svoj narod — mi možemo 
vriediti, kao da nas ima trideset milijuna, t. j. deset 
puita više. I još više nego deset puta. Vi još ne znate, 
što vriedi misao i volja, i to velika misao. A velika 
je misao osobito ona misao, kad čovjek misli daleko 
napried i u budućnost. Zato je i vjera najveća misao, 
jer ona vodi čovjeka ne samo daleko u budućnost, 
nego i preko groba u vječnost. Zato je vjera i davala 
ljudima svagda toliko snage, da. im je smrt bila ništa. 
A je li vaša glava tako malena, da se u njoj ne može 

nastaniti ova velika, misao: A što će biti od našega 
naroda? Ako vam je to preveliko, pomislite pak to: 
Što će biti od moje djece? Možete li mirno na to 
misliti, da će vaša djeca umirati, a ne će moći 
umrieti? Premalo će imati za život, a previše za 
smrt, 

O narodnoj slozi govori Ante ovako: 

Kako god se i u čem god se naša gospoda slože, — 
za narod se ne će složiti onako, kako to narod misli. 
A evo zašto: Kad se naša gospoda političari slože 
u misli proti Mađarima, Niemcima i Talijanima, oni 
kažu, da je to za narod ili kako se još Češće kaže: 
za domovinu, A kad narod kaže: »Mi smo za narod!« 
— on misli posve nešto drugo; on misli: Mi smo za 
onoga vječnoga siromaha i roba, kojemu se od vie- 
kova čini krivo, koji viekove i viekove čeka pravicu, 
pače više i ne čeka pravice, nego samo milosti, 

O narodnom napredku bez sile i preziranja kaže 
Dr. A. Radić: Sve se,više vidi, da od sile i od žarne- 
tavanja i, preziranja nema dobra. Samo u slobodi, 
poštovanju i u ljubavi narodnoj niče i raste ono 
cvieće, koje se zove sreća, veličina i slava naroda, 
t- j- cieloga naroda od seljaka do kralja, 

0 hrvatskom državnom pravu, o kojemu se u doba 
Antino, a i prije njega toliko govorilo i pisalo razlaže 
on ovako: 

Hrvatsko državno pravo — to vam je jedna misao, 
jedna želja, i to ovakva misao i želja: Svi Hrvati 
treba da se slože i sjedine pod jednom svojom vla¬ 
dom i neka Hrvatu ne bude gospodar ni jedan drugi 
narod. A jer smo mi Hrvati već negda bili velikim 
dielom pod svojom vladom, tako da nam nije gospo¬ 
dario ni jedan drugi narod, i jer se mi nismo nikomu 
dobre volje predali ni prodali, imamo mi pravo, da 
sami sobom vladamo, da sami budemo imali svoju 


državu, hrvatsku državu, i zato se ova misao i dalje 
zove »hrvatsko državno pravo«. Ovo je velika misao 
i još više: Ovo nije samo misao, ovo je vjera. 

»Što treba za čovječji život?« — pita se Ante u 
članku: Što je suđeno nama Hrvatima? (Dom 1904., 
str. 21), pa razlaže ovako: Neka čovjek ima dosta i 
jesti, i piti, i u što se obući, i glavu kamo sklonutL 
pa i još štogod, — mislite li, da mu je dosta za čo¬ 
vječji život? Ja me znam, što vi mislite, ali znam po 
stotini i stotini ljudi, da to nije dosta za ^ čovječji 
život. Za čovječji život treba još i to, da čovjek bude 
— svoj i da mu svatko to prizna, da mu daje mjesto 
i čast, koja i ide čovjeka, koji je svoj- A kome drugi 
zapovieda i drži ga za ništa, — taj nije svoj, taj ne 
zna, što je to čovječji život- 

Treba raditi na tomu, da bude slobodan narod u 
slobodnoj domovini. Tako veli Ante Radić, da nije 
svejedno, je li domovina slobodna, a narod ne, nego 
treba da bude i narod u njoj slobodan. To treba raz¬ 
likovati. Tko misli na to, da bude samo domovina 
slobodna, taj kao da hoće, da budu samo gospoda 
slobodna. A tko hoće, da bude ne samo domovina 
slobodna, nego da bude slobodan i narod, taj hoće 
socijalnu politiku- To je pravi rodoljub. Tko je za 
slobodu naroda, taj je i za slobodu domovine^ jer tko 
je proti tomu, da čovjek čovjeka davi i krivo mu 
čini, kako bi tomu moglo biti pravo, ako jedan cieli 
narod stenje u jarmu drugoga naroda? 

A u toj narodnoj borbi pita se Ante; »Što bi svaki 
Hrvat morao znati?«, pa kaže: 

Najprvo: Bez poštenja nema življenja. 

A onda: Prvo: Ne pita se, koliko ima nas Hrvata, 
nego kakvi jesmo. Niti se pita, koliko imamo zemlje 
ili koliko bismo je mogli imati, — nego kako se znamo 
tom zemljom služiti! 

Drugo: Ako tko pita; Koliko ima Hrvata? Treba 
mu odgovoriti bez straha ovo: Pravoga naroda hrvat¬ 
skoga, koji će do zadnjega daha ostati Hrvat po 
po misli, po srdcu i poštenju, — toga nema ni 
cleli jedan milijon. 

Treće: Ako tko na to reče: Za Boga, to je malo, 
pa dalje upita: »A čemu se onda nadate vi Hrvati?« 

treba mu odgovoriti: »Anite Starčević je rekao, 
da se samo lude nadaju. Mi se ničemu ne nadamo, 
nego znamo, da smo se kao Hrvati rodili i da moramo 
ostati Hrvati* Naše nastojanje i rad — to je pravično 
nastojanje i rad, i zato mi znamo, da će nam poći za 
rukom, samo ako Bog da, i ako on već cieloga svieta 
nije prepustio vragu na vladanje«. 

O našoj prošlosti govori Anite Radić u člancima: 
»Nova hrvatska država«, »Plašt kralja Milutina i do- 
lama cara Lazara« ovako: 

Ljudi, ne budite ludi! Vi prošlosti nemate, jer 
prošlost i poviest irnadu samo kraljevi i velikaši, vaši 
gospodari. Prah vaših djedova znao bi vam pripo- 
viedati samo o mukama, robstvu i sužanjstvu, a o 
nikakovoj slavi* U prošlosti vi ništa nemate, vaša je 
samo budućnost, ako u vas bude pameti!« 

U prvo spomenutom članku veli i ovo: »Naravski, 
naša će nekoja gospoda i dalje voditi staru politiku: 
spominjati Tomislave, Krešimire, Zvonimire, pa Zrinj- 
ske i Frankopane i t. d., i uza sve to vikati: »Živio 
naš dični taj i taj!« Čast Tomislavu i Zvonimiru i 
ostalima, no oni nam ne pomogoše. Znam, da je 
mnogima mila njihova slava, kad druge nemamo. No 
oni su naša slava samo po tome, što su nam dokaz, 
da niesmo svietu ni sebi poznati tek od jučer, pa 
onda po tomu, što smo uzprkos njima, kakvi su bili, 
ostali do danas živi. Baština i nasljedstvo, što su oni 
ostavili ili sačuvali, — to je prošlo od onda kroz 


jjuioge ruke. Tko bi parnicu o toj baštini na kraj 
izveo! Gledajmo radije, što je ostalo i stupimo u 
posjed, što no je rieč. Stare hrvatske države obno¬ 
viti ne ćemo, starom politikom ništa postići ne ćemo. 
Xko što još možemo, moći ćemo s novom politikom 
i s prosviećenim narodom — sve tamo do zadnje 
kuće. Ak 0 bude kada, — bit će nova narodna hrvat¬ 
ska država«. 

Mnogo je Ante razmišljao o tom, koji je narod 
svoj i po čemu je svoj, a češće ga je mučila strašna 
misao: Da li vriedimo što mi Hrvati, što će biti 
s nama, da li ćemo se očuvati ili ćemo propasti? 

Najprije da čujemo, što on veli o slobodi i samo¬ 
svojnosti. »Što više se govori i piše o toj slobodi, to 
je slobode svuda sve to manje. Nikad nije na svietu 
bilo toliko robstva i sužanjstva, koliko ga je baš 
danas. To se vidi baš po tome, što sviet toliko uzdiše 
za slobodom, jer čovjek uzdiše za onim, čega nema. 
Tko je svoj, taj nikako ne može biti tuđi. I zato, ako 
mi Hrvati niesmo u sebi svoji, zaludu su sve rieči 
i sve pisanje za našom narodnom slobodom* Ne smi¬ 
jemo dobrovoljno robovati tuđincu ni kulturno ni 
gospodarski, a ne samo politički. Mnogima je milije 
sve tuđe, nego svoje: i gospodi i seljacima. Čovjek 
je stvoren i rođen za slobodu, da bude svoj. Ali 
sloboda ima jednu veliku neprijateljicu, a to je glu¬ 
post, tupa pamet i bedastoća, a od toga dolazi na- 
puhnjenost i nadutost. Takav je onaj, koji nije zado¬ 
voljan s onim, što jest. On ne će biti svoj, nego tu¬ 
đinski rob i sužanj, on je dobrovoljni sužanj. Tako 
su mnogi Hrvati dobrovoljni sužnji tuđinca. Ako 
hoćemo da budemo pravi Hrvafi, treba najprije da 
budemo podpuni ljudi, da dođemo k sviesti, a sviest 
i nije drugo, nego to, da znaš: Ja sam svoj, ja ću biti 
svoj i slobodan. Tko je svoj i slobodan taj zna, da 

čovjek vriedi samo toliko, koliko sam vrledl, Neka 
drugi ima, što hoće, neka se drži i nosi, kako hoće, 
neka ga hvale, koliko im drago, — ja sam sebi dosta, 
ja sam svoj. Tako misli pravi čovjek. A ako ovako 
misli čitav jedan narod ili većina, — takav narod 
ne može biti tuđi rob, tomu narodu ne može nitko 
gospodariti. A ako nama Hrvatima drugi gospodare, 
to je samo zato, što smo mnogi i mnogi kratke dje- 
tinjske i šuplje pameti, pak više držimo do tuđinca, 
nego do sebe i do svojih ljudi, i sami tuđincu letimo 
pod rep. Ali ne bojmo se, i to se da izliečiti! 

U članku »Srbija« kaže Ante o tomu još i ovo: Ni 
jednomu narodu ne može nitko dati mira, reda i 
sreće, dok narod sam ne zna, što je mir, što je red, 
dok ne zna, kakovu hoće sreću. A kad narod zna, što 
hoće, onda onako i jest, onako i mora biti. Zato ne 
vjerujte nikomu, da je i našoj nesreći tko drugi kriv, 
nego najviše mi sami. 

Na pitanje »Hoće li skoro štogod biti od nas Hr¬ 
vata« odgovara A. Radić ovako: Čovječje je pravo 
ono, koje je upisano u dušu svakomu čovjeku, koji se 
u robstvu nije poživinčio, te ne drhće pred svojim 
gospodarom kao pas pred šibom. To je pravo na slo¬ 
bodu, to je pravo, o kome se danas toliko govori i 
kod nas. To je pravo sveto čitavom prosviećenom 
svietu, to je pravo svih naroda, a nije ničija milost ili 
popuštanje. Skoro će biti štogod od nas Hrvata, i to 
onda, kad se u robu probudi čovjek i zatraži svoje 
pravo, 

U doba Dr. Ante Radića mnogo se o tom govorilo 
i dokazivalo, da je hrvatski narod spasio od propasti 
Ante Starčević time, što je izticao ime hrvatsko i 
staro hrvatsko državno pravo. Ante Rdić misli, da ni 
jedan pojedinac, ma kako bio velik i znamenit, ne 
može spasiti čitav jedan narod. 


0 propasti naroda razlaže A. Radić ovako: »Kao 
sto svaki čovjek, tako može i narod propasti, ako iz¬ 
gubi glavu (tielo), ili ako izgubi dušu, ili ako izgubi 
oboje. Kad se narod vjerno i pošteno drži svega svoga, 
{ brani sve svoje, pa ipak strada i propada ili na¬ 
jedanput propane, taj je narod izgubio tielo. Kad se 
fiarod ne drži svoga, ne brani svoga, nego ide za tuđim 
samo, da mu bude bolje, taj narod ostaje tielom živ i 
zdrav, ali duša mu je propala. Tako propadaju narodi, 
koji imaju odmetnike. Napokon, kad se narod ne drži 
svoga i ne brani svoga ,a k tome još nema čime ži¬ 
vjeti, taj propada i tielom i dušom«. Pita se zatim A. 
Radić: Tko je dakle spasio hrvatski narod? Pa od¬ 
govara: »Nitko jošte, jer ga još hvala Bogu, nije ni 
trebalo spašavati. No onaj čas, kad se je prvi put čula 
rieč, da je netko spasio hrvatski narod, — taj se je 
čas pokazala prva pogibao, u koju bi hrvatski narod 
mogao propasti, rodila se je sumnja ili i paklenska 
želja, da bi naš narod mogao propasti. A ona sumnja 
i želja — to je već pogibao. Ali od ove i od svake 
druge pogibli ne će našega naroda očuvati ni jedan, 
ni Petar ni Pavao, nego mi svi, koji ćutimo 1 osje- 
ćemo, da u nama živi duša. Dok ona u nama živi, 
živjet će i narod hrvatski i ne će propasti«, 

Dr. Ante Radić ne vjeruje, da ćemo mi- Hrvati kao 
narod propasti, premda smo maleni, okruženi neprija¬ 
teljima, i u ono doba, kad je on pisao — nesložni i bez 
organizacije, koja bi obuhvaćala čitav narod. 

Na tu se temu vraća u članku »Hoćemo li mi Hr¬ 
vati propasti?« i kaže ovako: 

Naroda može nestati sa zemlje, kao kad se na 
oranici požanje jedan usjev — pšenica na priliku — 
a posije se i poraste drugi usjev, na priliku ječam. 
Tako i jedan narod nestane, a na njegovo mjesto dođe 
drugi. Ili pak može se jedan narod sve po malo pre- 

metati i prevrći u drugi, onako od prilike, kao kad na 
glogu uciepiš ili ukalamiš krušku; nema više gloga, 
jer na njegovu korjenit i panju raste, cvate i rodi 
kruška. Konačno treći slučaj narodnog propadanja je 
onaj, kad narod živi, ali nema svoje vlade, nad njim 
vlada tuđinac, To vam je onako od prilike, kao kad 
gospodar hoće da na mjesto svakojake šikare i grmlja 
načini hrastovu šumu. Takav gospodar uzme žir, po¬ 
sije ga po grmlju — i to se već ne broji, da je šikara, 
nego gaj. Grmlje će još dugo vremena živjeti, — tu ćeš 
naći glog, tamo jalšu ili johu, ondje vrbu ili ljesku, 
drugdje će se još duže držati jasen, ali čim poraste 
hrast, — svega će toga nestati. On će sve podaviti, 
dići se visoko i razširiti daleko: pod njegovom će 
sjenom sve poginuti, duboki će njegov i jaki korjen 
sve iz zemlje povući, šikari više ni traga. Tako pro¬ 
padaju narodi. Divlji narodi propadaju, kao kad se 
bilje pokosi. Tako su propali Avari ili Obri, Tatari i 
drugi. Međutim narod, koji ima dom, koji radi, koji se 
hrani svojim žuljevima, — takav narod ne može ovako 
naglo i strašno propasti. Takav se narod znade bra¬ 
niti, kad na njega navale divljaci, a ako ga divljaci 
proriede i raztepu, ovakav se narod ipak po malo po¬ 
digne, jer divljaci svagda idu dalje, gdje će moći više 
oteti. Međutim, ako na mjesto divljaka navale u 
zemlju pitomi nasilnici, onda će biti drugačije. Na 
jednom mjestu ne mogu rasti dva stabla, pače ni jedno 
uz drugo: tu moraš ili jedno na drugo uciepiti ili će 
jedno poginuti. Dva naroda u jednoj zemlji ne mogu 
živjeti, oni se moraju ili stopiti ili slijati ili će jedan 
propasti. A događa se jedno i drugo. Dođe kulturniji 
narod i uciepi drugomu manje kulturnomu svoju kul¬ 
turu, svoje običaje i zakone. Tako s-u Rimljani od 
Gala u Francezkoj i od pridošlih Franaka napravili 
Franceze. Ali, kaže A. Radić: Vi znate, da kad se 

c iepi, da se ciepi plemenito voće (ili sadi) na divlje, 
a ne obratno, jer bi bio lud, tko bi na plemenitu, 
sladku i pitomu krušku ciepio glog. Rimljani su bili 
prosviećeni, pa se je sve njihovo primilo divljega na¬ 
roda. Ali kad narod nasilni hoće da osvoji drugi na¬ 
rod, ne može svoje plemenštine uciepiti drugomu 
narodu, — jer je i sam nema. Izčupati domaći narod 
ne može, mjesta mu uzeti ne može, pa što onda? 
Onda raste uz njega i davi ga. To vam je ovo, kao 
kad počne hrastova šuma rasti u šikari i grmlju. To 
vam je ono, kad domaći narod izgubi vladu u svojoj 
zemlji. To vam je ono, kad ti tuđinac nameće svoj 
jezik i svoj zakon, — a ti ga ne ćeš, kao što kruška 
dalje tjera mladice iz panja, a glog, što ga. u nju uciepi 
poštenu misao, koja pomalo dozrieva, ljudsku misao, 
— on se suši: kruška ga ne će. Može se desiti, da 
tuđi nasilni narod dade sebi uciepiti domaću pitomost 
i plemenštinu. Iz ovoga razlaganja Dr. A. Radića vidi 
se živa vjera u žilavi i prosviećeni hrvatski narod. On 
je obećao, da će o toj istoj temi u sliedećem »Domu« 
opet pisati, ali nastavka tog članka nema. Zna se 
zašto; Nisu mu dali. Već i onda je bila cenzura. Uz tu 
živu vjeru A. Radića u hrvatski seljački narod opaža 
se i ovo: Koliko god je on uviek proniknuo u suštinu 
problema i vidio sve do dna i našu slabost i neslogu i 
siromaštvo, nikad nije zdvajao. On je uviek, pokazu¬ 
jući na zlo, i tražeći tome uzroke, istodobno utirao 
puteve k popravku i dobru. Njegova vjera kao i 
ljubav prema hrvatskomu narodu bila je bez granice. 
A. Radić bio je u punom smislu rieči idealista: vje¬ 
rovao je čvrsto u pobjedu prava i istine, pa tako i u 
pobjedu pravedne hrvatske stvari. 

Ali prosliedimo dalje, da čujemo, što još kaže o 
rodoljublju i o hrvatstvu. 

Za njegovo shvaćanje vriednosti pojedinca i naroda 

značajan je članak »Vriedimo li Što u svietu mi Hr¬ 
vati?« Počima s time, da malo vriedimo u svietu mi 
Hrvati, ali zato da se ne smijemo bojati i žaliti ili se 
sramiti, što smo Hrvati, On bi, da mu se Bog dragi 
dade još sto puta roditi, on bi molio na koljenima: 
»Daj dragi Bože, da se i opet rodim kao Hrvat.« 

Dalje kaže: »Za mene nema boljega ni milijega od 
naroda hrvatskoga. Ja sam proputovao našu Dalma¬ 
ciju, Slavoniju, Bosnu i Hercegovinu i putujući i gle¬ 
dajući naš narod molio sam Boga i hvalio Bogu, kad 
sam slušao djevojačke slavonske pjesme i kad sam 
gledao hercegovačke momke i junake. U Hrvatskoj 
sam se rodio i svaki dan vidim pun Jelačićev trg u 
Zagrebu naših seljaka i seljanka i ne mogu ih se sit 
nagledati, I kad bi se sav hrvatski narod potalijančio, 
ponijemčio ili pomadžario, ja bih, mislim, ostao sa 
zadnjim i s njim bih pjevao zadnju tužnu hrvatsku 
pjesmu. I ne bi samo ja. Ja mislim, da je ovo mišljenje 
stotine i stotine tisuća hrvatskih duša«. 

Pa ipak, nadovezuje Radić, zašto mi u svietu malo 
vriedimo? Odgovara ovako: Pred svietom najviše 
vriedi bogatstvo, jakost i sila. Mi svega toga nemamo: 
niti bogatih rudnika, nemamo Bog zna kako rodnu 
zemlju, ni velike i jake vojske, topova i pušaka, a ko¬ 
načno nemamo jedne svoje vlade. Ali ništa-zato: Bo¬ 
gatstvo može doći i krivim putem i nije blagoslov¬ 
ljeno. Svaka sila za vremena. A kao što može jedan 
čovjek biti lopov, razbojnik i otimač, tako može biti 
čitav narod. Kažu neki: Liepa je naša zemlja, ima 
more i da bismo mnogo vriedili, kad bi se sjedinili i 
postali svoji gospodari. Jest liepa je naša domovina. 
Ali da je i zadnja. Hrvatu je mila, i tko ima srdce, 
njemu milije od nje nema na svietu. Ali nikakva 
zemlja u svietu ne vriedi bez čovjeka ništa, Pamef i 
ruka čovjeka daje zemlji vriednost. Gledajte Židove! 

Oni su bez svoje zemlje, bez svoje vlade, raztepeni po 
svietu, pa kako su do toga došli, da toliko vriede u 
svietu. A evo Talijana: I ako su sjedinjeni pod jednom 
vladom, nigdje nema toliko razbojnika i toliko siro¬ 
tinje kao tamo. (To je bilo nekad, a danas je valjda 
drugčije — opažamo mi.) A skupite sve cigane, dajte 
im zemlju i vladu, i za tri dana će se opet raztepsti po 
grmlju i po pašnjacima. Zatp možemo reći ovako: Ni 
jedan narod, kao što i ni jedan pojedini čovjek, ne 
vriedi ništa u svietu, ako ništa ne vriedi u sebL Bu¬ 
demo li mi Hrvati najprije u sebi vriedili, doći ćemo 
do jedne svoje vlade, pa ćemo vriediti i u svietu. A 
koji čovjek u sebi vriedi? To vi morate znati i bez 
mene, 

U članku »30 milijuna Hrvata« veli Ante ovo: Na¬ 
brojit ćemo jedva nešto više od 3 milijona Hrvata. Ali 
mi bismo Hrvati, da se barem polovica naroda pro- 
svieti i da u poštenju ostane — vriedili bismo tri puta 
više i 10 puta više, vriedili bismo na lie.pom ovom 
mjestu, gdje jesmo, i onakvi, kakvi po naravi jesmo: 
zdravi i bistre pameti, — vriedili bismo, kao da nas 
ima, trideset milijona! Dr. A. Radić naročito se obara 
na sve one, koji ne znadu, nego samo grditi sve oko 
sebe, a sami ništa ne rade, pa veli: 

\S*dni grde svoj narod zato, jer se ne će ničega pri¬ 
miti i idu samo za tim, da je njima dobro. 

Drugi sebi utvara, da je Bog zna što, a kad ga ne će 
slušati, onda sve kudi. 

Treći su svašta naučili, ali nisu prokuhali, i onda 
sve grde. 

Komu je zbilja za svoj narod, taj ponajviše šuti, pa 
radi, što može. Taj će oba oka zatisnuti na naše zlo i 
na grieške otaca naših i braće naše, progutat će 
mnogu gorku rieč, pa će raditi, koliko može i što 
može poštenije i bolje. Ne će mu biti vazda na jeziku 

»naši dični« i »naši zaslužni«, koji opet jedni druge po 
dogovoru hvale i u zviezde kuju bez razloga i bez 
potrebe, — ali opet ne će gaditi svoga gniezda, i to 
samo zato, da pokrije svoj nemar ili svoje crne želje. 
Naše gniezda, dom naš i narod naš gledaju dosta 
ogaditi naši neprijatelji, pa čemu da im pomažemo još 
i mi. Ako je i zlo —■ naše je. Gledajmo da bude bolje. 

Dr, Ante Radić vjeruje u narod, i u njegovu poštenu 
stvar. Ničemu se nije nadao od drugih, naročito nije 
polagao nikakove nade, da će nam pomoći nekakva 
Evropa. Tako kaže na jednom mjestu, da je prazna 
rieč i misao, da bi nekakva Evropa bilo komu, a 
kamo li nama, pomogla. Ta Evropa još je uviek sto¬ 
gova i storoga, ona nema jedne misli, jedne vjere i 
jednoga poštenja. Pa kako bi onda mogla biti složna 
osim u smrtnoj obrani ili u grabežu. Pa šta je onda ta 
Evropa? Ne ću reći; Evropa nije ništa, ali velim: 
Ne, Evropa nije sviet, Evropa nije ljudstvo. A cielo 
ljuds/vo ima jednu svoju ljudsku misao, t. j. dobru, i 
koja pozna sve ljude. I što više budemo ljudi, to se 
više imamo pomoći nadati od te ljudske misli, koja 
će jednom zavladati svietom. A Evropa je jedna rieč 
kao i ono; »Ja sam ja!« Dr, Ante Radić vjeruje nada 
sve u .pobjedu pravde, a to je izvanredno liepo ob¬ 
razložio u članku »Jesmo li mi Hrvati zaslužili ovo, 
kako nam je danas?«, u kojem među ostalim veli: 
Ni ja ne mislim na nikakvu pravicu, koja bi bila 
negdje u zraku, u svietu tobože, pak pazi, što ljudi 
rade, i kad joj je već dosta, onda krivce kazni, a 
pravednike nagrađuje. Pravice nema ni u zraku ni u 
»svietu«, nego u čovjeku. Nebeski grom i mutna Sava 
ne znadu, što je pravo, — to je samo čovjeku dano. 
Velika riba ždere malu, i ne vidi i ne ćuti u tom 
krivice. Čovjek vidi, čovjek osjeća i pravo i krivo. 


1 ako vidite, da jači Čovjek davi slabijega, — ne vje¬ 
rujte, da će se svršiti onako, kao kad velika riba 
ždere malu. Zašto to ne može biti? Zato, čujte: Nema 
jačega čovjeka od onoga, koji hoće pravo. Taj će i 
poginuti, a pravice ne će dati pogaziti. Ako na ovo 
mislimo, onda je istina, da pravica mora nadvladati, 
jer najjači mora nadvladati, a najjači je onaj, koji ima 
pravo. A ako je onaj jak, koji ima pravo, — proti 
njemu je slab onaj, koji hoće krivo. Nieste li sto puta 
vidjeli krivca, kako drhće? Što se onda bojimo mi 
Hrvati? Istina je, nema nad nama u zraku nikakve 
pravice, koja čeka čas, da nas obrani od krivice. Ali 
ima u nama vjera u pravicu, vjera, da ljudi moraju 
biti pravični, ako hoće ostati ljudi. Vjera u tu pra¬ 
vicu — to nam daje jakost. Ne bojte se, da će i naši 
dušmani vikati: »Mi imamo pravo!« Ne će, jer ne 
smiju. I ako se koji put prodrznu, oni drhću i dave se 
u laži. Niesm 0 mi Hrvati zaslužili, da nam bude 
ovako, kako nam je danas. Nama je krivo. Ali baš 
zato, što nam je krivo, mi smo jači, jer imamo pravo. 
Naše nam pravo daje jakost, 

»Jesmo li čemu mi Hrvati?« pita se Ante, pa kaže 
ovako: Tri su stvari, koje čovjeka i narod drže u 
životu i to: Prvo: Radi, Drugo: U dobru se ne ponosi, 
a u zlu se ne poništi. Treće: Budi čovjek, t, j, nemoj 
misliti, da si sam na svietu. 

Ovo treće vriedi najviše. Tko je čovjek, tko ljudski 
živi među svietom, — taj ne će propasti, taj ne može 
propasti. Mi Hrvati imamo ovo troje. Jesmo li se 
poništili? Jesmo, ali nikad svi! Naša misao hrvatska, 
koja nam govori, da nešto jesmo, i to nešto svoje, da 
nešto moramo biti, i to još više, nego što jesmo, ^— u 
toj se misli nismo, ne smijemo i ne ćemo poništiti! Ta 
misao je još uviek živa, kako je živa iskra Božja u 

čovjeku. To je misao hrvatskog bratstva i jedinstva. 
To je misao na hrvatsku sreću u bratstvu, u slobodi 
i u slavi! Ta je misao živa i vedra i nije se još pred 
tuđom mišlju, pred tuđom slavom poništila, a niti pred 
tuđom silom poklonila. 

A jesmo li ljudi mi Hrvati? Jesmo li ljudi, pitate, a 
ne znate li, da je velik dio tiaše nesreće —- grdna 
nagrada za naše ljudstvo. Priznaje to i sviet — i još 
ne plaća i duga ne vraća. Zar da nam čovječtvo i po¬ 
štenje vrati tim, da inas podavi? Ne će! Ja vjerujem u 
ljudstvo na svietu i zato vjerujem u slobodnu, slavnu 
i srećnu Hrvatsku, koja je živjela, živi i živjet će, jer 
nije istina, da mi Hrvati niesmo ni čemu« 

U članku »Tuđinci među Hrvatima«, veli Ante 
Radić, da se imamo držati ovih pe/ narodnih zapo- 
viedi: 

1. Gledaj ,đa budeš bolji od tuđinca i stranca. 

2. Ne boj se tuđinca ni stranca, 

3. Pomozi najprije svomu čovjeku, Hrvatu. Ima li 
što na prodaju, ponudi najprije Hrvatu, treba li kupiti, 
idi k Hrvatu. Treba li povesti, ponesti i uputiti — 
Hrvat ti mora biti vazda prvi. Osobito treba paziti na 
to, od koga kupuješ. Svoj k svomu! 

4. Preziraj i zametavaj odmetnike i izdajice. 

5. Budi čovjek i prema tuđincu i strancu. 

Nikakva vlada, nikakva politika ne može to učiniti, 

što bi narod učinio, kad bi se ovako vladao. Za to 
počnimo jednom, odmah danas, — pa se ne bojmo! 

Da svršim ovime: U članku »Za Hrvatsku državu« 
kaže Ante Radić ovako: 

»Dvije nam stvari moraju biti vazda na pameti, a to 
je prvo: Pošteno ljudsko življenje, kako to Bog za- 
povieda i duša čovjeku kaže, a drugo: hrvatski naš 
dom. I što manje ovo dvoje spominjemo, to nam više 
mora biti jedno i drugo svagda na misli i na srdcu«. 


III. 

ODGOVOR NA SOCIJALNO PITANJE 

0 kulturnom i socijalnom ili družtvenom razvoju 
piše Dr. Ante Radić u članku: »Kako čovjek posta¬ 
je čovjek.' Pogled na razvoj kulture i civilizacija« u 
Božićnici 1910. po prilici ovako: Prvi ljudi su bili 
kao »goli u trnju«. Njihovi stanovi bile su pećine i 
jame, ili pod zemljom u mekom kamenu, iz kojeg 
je mali otvor vodio kroz zdenac. Potom se čovjek 
spustio u ravnicu, te je gradio stanove na vodi, na 
močvari ili na jezeru, i to na kolcima ili sohama od 
pletera i blata, od čega dolazi naziv »sošenlce« ili 
bolje »sojenice«. Prva sela bijahu ograđena mjesta. 
»Ograda« znači grad. Prvo oruđe je bio kamen, pri¬ 
vezan na batinu — tvorio je bat. Ako je bio oštar, 
služio je kao sjekira, zubčast kao pila, a šiljast, na¬ 
sađen na drvo, tvorio je koplje. Takvim oruđem i 
oružjem od kamena kosti i od rogova životinja slu¬ 
žio se čovjek hiljade godina. Ima već tragova po¬ 
ljodjelstva. Posuđe je prvi čovjek pravio od zemlje 
rukom i sušio na suncu, a pravio je grubo pletena 
• vlakna od konoplje i lana. To doba nazivamo ka¬ 
meno doba« 

Nekako 1500 godina prije Isusa počelo se praviti 
oruđe i oružje od bronca ili mjedi, t. j. od smjese ba¬ 
kra i kositera, To doba trajalo je nekako do 400 go- 

dina prije Isusa. Onda dolazi željezno doba, u kome 
se oružje pravi od željeza, a nakit iz bakra. 

Vidimo dakle, da se čovječanstvo stalno razvija 
i napreduje i da nastoji, da život sebi olakša i po- 
lijepša, da se razvija kulturno. Dr, Ante Radić naziva 
sve ono, što god je čovjek učinio i stvorio, da mu 
život bude lakši i ljepši, kulturnim činom, a sve sku¬ 
pa, što je više ljudi u tu svrhu učinilo ili što je uči¬ 
nio jedan narod, da mu život bude bolji i ljepši, — to 
naziva kulturom. 

Kultura dolazi od latinske rieči colo, a znači: bo¬ 
raviti (incola znači stanovnik), obraditi, častiti, obi¬ 
laziti i dvoriti. Prema tome kulture nema bez stal¬ 
nog naseljenja i bez brižljivog rada, t. j. bez obila¬ 
ženja i baš dvorenja. Obdjelavanje, obilaženje i dvo- 
renje, to je kao pravo čašćenje, Rimljani istom rie- 
čju nazivaju obdjelavanje zemlje, obrazovanje čo¬ 
vjeka i čašćenje božanstva! 

Kultura je najprije nastala uz rieke, zatim se po¬ 
makla k moru, a napokon je prešla preko mora. 
Imamo egipatsku, ^sirsko-babilonsku, feničku, grčku 
i rimsku kulturu. Rimljani su sve ove kulture popri¬ 
mili, a napose grčku, i proširili ju po cieloj Evropi. 
Sta više ovu rimsku kulturu, koja je primila u sebe 
kulturu grčku i židovsku, a onda i kršćanstvo, pri¬ 
mili su i od nje se uče još i danas svi narodi u Ev¬ 
ropi, i u Ameriku preseljeni Evropljani. Ta kultura 
poprima danas sve više jednolični biljeg. Kulture 
svih evropskih naroda to niveliraju, izjednačuju. Svi 
evropski narodi živu sve to*— više na jednaki način,» 
imadu zapravo jednu kulturu, koja se zove evrop¬ 
ska kultura, premda su je stvarali i afrički i azijski 
narodi. 

Rimska kultura bila je veliko djelo. Rimljani su 


bili jaki, pa su prezirali ostale narode i nazvali ih 
barbarima. Rimski gradjanin zvao se civis. Sve je 
zato htjelo postati civis, t. \. civilizirati se, a to znači 
doći pod rimske zakone, izjednačiti se s rimskim 
državljanima, u kratko poprimiti rimsku kulturu. 

Ovo sviestno nastojanje pojedinaca i naroda, da 
prime rimsku kul/uru, kao i nastojanje rimske dr¬ 
žave, da što više svieta i naroda spravi pod svoju 
vlast, svoje zakone i uredbe, — to je bila prva civi¬ 
lizacija. Uz to se javila i kršćanska vjera, koja je 
300 godina poslije Isusa primljena kao rimska dr¬ 
žavna vjera. Glavna obilježja kršćanstva jesu: Nau¬ 
ka o spasenju čitavoga čovječanstva, nastojanje za 
carstvom Božjim na zemlji sa jednim pastirom i 
jednim ovčinjakom, a sve to u svrhu vječnoga bla¬ 
ženstva na nebu. Širenjem prve civilizacije širilo 
se i kršćanstvo, i to najprije po gradovima. Ljudi 
po selima bijahu prezirani, jer nisu mogli, a niti htjeli 
smjesta primiti tu novu kulturu. 

Rimsku civilizaciju, kad već nije bilo rimske dr¬ 
žave, nastavilo je, širilo i zamienilo kršćanstvo. Ši¬ 
riti civilizaciju značilo je dugo vremćna širiti kr¬ 
šćanstvo. Budući da je ^sjedište kulture u gradu, ši¬ 
riti civilizaciju značilo je u glavnom širiti gradske 
i tuđinske običaje, a izkorieniti domaću, narodnu, 
seljačku kulturu. Civilizacija dobiva vremenom, ka¬ 
ko vidimo drugo značenje. Najprije je išla za tim, 
da narodi dođu pod rimsku državu ,i zakone, a po¬ 
slije, da stupe u kršćansku crkvu. Došlo se napokon 
do spoznaje, da je ova civilizacija najbolje, a možda 
i jedino sredstvo, da pojedinci i narodi dođu do što 
veće sreće. Tomu je dokaz silna rimska država, kao 
i nekoji evropski narodi, koji su po ovoj civilizaciji 
znatno napredovali, Nastao je obći zahtjev za civili- 

zadjom, t. j. zahtjev za primanjem svega onoga, što 
su civilizirani narodi izumili za bolji i ljepši život, 
i konačno zahtjev, da se poprime i njihovi običaji, 
njihov način života, odievanja ,i sve drugo. 

Civilizacija je bez sumnje napredak, ona znači gi¬ 
bati se, micati se, jednom riečju: raditi, a ne miro¬ 
vati. Rad i napredak su obilježja civilizacije. Lieni 
narodi se ne civiliziraju, pa ih napredni narodi brišu 
s lica zemlje. Cilj je današnjeg vremena civilizovati 
sve narode i podati im plodove civilizacije i mira: 
udoban i sretan život. Konačna je posljedica civili¬ 
zacije, da se svi narodi upoznaju, stupe u jedno kolo, 
spoje tako reći u jedan narod, a ljudi postaju gra¬ 
đani svieta, kozmopolite. Givilizacija prema tome 
trga čovjeka od roda, naroda i domovine. Civiliziran 
čovjek lako se odriče svega svoga i posebnoga, i pri¬ 
ma sve tuđe i obće. Niti koga ljubi, niti se koga stidi, 
niti se koga boji. Njegov je sav sviet i nitko. Ovakav 
čovjek lako se izgubi, postane kao otrgnut list na 
vjetru: sve mu je svejedno, pa i ono, što je zlo. Sta¬ 
roga poštenja i domaćega veselja nestaje. Čovječji 
život postaje pust, a izpunja ga samo trka i jagma 
za golim kruhom. I tako civilizovan čovjek postaje 
sličan divljaku. Civilizacija nas vraća početcima 
kulture. Civilizacija, završava Dr. Ante Radić uni- 
štuje kulturu, jer kulture nema bez doma, bez roda, 
bez poštovanja ili kulta svega onoga, što su nam 
naši stari ostavili. Civilizacija sve to briše. U ovoj 
opreci između kulture i civilizacije, sigurnije je, bolje 
i srdcu čovječjem milije — čuvati kulturu, t. j. čuvati 
i poštivati ono, što su nam djedovi ostavili i u čemu 
smo odgojeni. 

Tako A. Radić o postanku kulture, o postanku 
prve civilizacije i o opreci između jedne i druge. " 


Dr. Ante Radić u toj opreci odlučuje se za kulturu, 
j to kulturu prožetu narodnim, seljačkim duhom i 
obilježjem. Kao temelj te kulture u saobraćaju s lju¬ 
dima, u njihovim socijalnim odnošajima, uzima Dr. 
Ante Radić: čovječtvo, koga nema bez prosvieće- 

nosti. 

Dr. Ante Radić protivi se ovima, koji propovie- 
daju životinjsku borbu za obstanak među ljudima,' jer 
da je i čovjek postao od životinje i da je prava živo¬ 
tinja, a u životinjskom carstvu, da vlada pravilo: »tko 
jači, taj kvači« i da »velika riba jede malenu«. Na 
to odgovara Dr. A, Radić, da je nekada u pećini 
živio s čovjekom i medvjed. Medvjed je do danas 
ostao u svojoj pećini, a čovjek sebi gradi palače. 
Ima dakle nešto u čovjeku, čega nema u medvjedu... 
ima duša. Kad je čovjek bio najdivlji, ta je duša u 
njem plakala, kad je slabijega klao noktima i grizao 
zubima, duša mu je govorila: »Što ne ćeš, da tebi 
drugi čine, ne. čini ni ti drugome«, a tako vuku ne 
govori njegova vučja duša. Zato vuci ni nemaju za¬ 
kona, a ljudi imaju tolike zakone i nauke, jedne bo¬ 
lje, druge gore, ali u svim tim zakonima i naukama 
izpisan je onaj vječni glas čovječje duše za jednakim 
pravom za sve. Čovjek od kad je na svietu, bježi od 
živinstva za onim glasom svoje duše, koji nije zivin- 
ski, nego Božji. Čovjek težko podnosi živinstvo, diže 
se ljudstvu i čovječtvu, Poviest nas uči, da samo 
ljudi ostaju u životu i napreduju, a sve živinsko pro¬ 
pada i nestaje, kao što nestaje divlje zvjeradi. Ništa 
živinsko nema među ljudima dugoga života. Čovje¬ 
čtvo napokon ostaje jače, jer je vječno i Božje. 

Na drugom mjestu veli Dr. Ante Radić, da krivo 
misle oni, koji drže, da je čovjek čovjeku baš vuk, 
da čovjeku najviše godi, kad može drugoga čovjeka 
daviti i krv mu piti. Čovjek sve zlo ne čini zato, što 

je njemu samomu zlo. Čovjek najviše vraća zlo za 
zlo. Čovjek u zlu, u robstvu i sužanjstvu, gdje ga sve 
tare i bije, to je kao pas na lancu. Nemojte se čuditi, 
što se ljudi među sobom toliko kolju, što je svietu 
sve to gore. Zato ima manje slobode, to je čovjek 
čovjeku veća krvopija. Gdje ljude dave i gnjetu, gdje 
ne dadu odahnuti, gdje nema pravice, gdje sila go¬ 
spodari, jednom riečju, gdje je sve u robstvu i su¬ 
žanjstvu . .. može li tu sviet biti dobar, može li čo¬ 
vjek biti čovjek? Ne može. Taj će jedan drugoga 
klati. Pas na lancu — strašna je zvier, a tko je od. 
rastao u robstvu i pod silom, taj ne zna nego za silu 
i za robstvo. A dajte vi sad ovakvom čovjeku ne¬ 
kakvu slobodu ili vlast, pa ćete vidjeti, da će s njime 
biti kao s onim ciganom, kojega je, kažu, dopalo car¬ 
stvo, pa je prvoga odmah objesio svoga ćaću. 

Strah stvara robstvo. Najviše nemira zadaje čo¬ 
vječjoj duši strah. Strah i nije drugo, nego nemir u 
duši. Čovjek, koji se boji, to je rob. Slobodan se čo¬ 
vjek ne boji. Ljudi ljudima robuju. Na sto načina 
znadu ljudi opravdati to, što im drugi robuju. Pa 
kako mi danas žalimo sve sliepce, koji su nekada 
brata svoga živa u ognju žgali, tako će nas žaliti po¬ 
tomci naši, što se mrzimo, preziremo i svakako jedan 
drugome život ogorčavamo, a zašto? Zato, što je¬ 
dnako ne mislimo, što jedni vidimo istinu i dobro 
ovdje, a drugi ondje. Žaldt će sljepoću našu, za koju 
mi-mislimo, da je svetstvo, pa da će i do" vieka biti 
svetstvo. Doći će ipak vrieme, kad ljudi ne će biti 
sami sebi robovi i krvnici. 

Čovjek je stvoren, da živi za drugoga. I što više 
ima onih, za koje živi, to je taj život življi, čovječniji, 
radostniji i srećniji, i nikad nije dosta takova života, 
nikad nije dosta dug, jer nikad ne može doživjeti, 
da bi bili sretni svi oni, za koje živi. A najkraći je 

48 


Život onomu, koji živi za cieli svoj narod, jer se uviek 
boji, da će umrieti, a sreće svoga naroda dočekati 

ne će. , 

A Radić misli, da bi za kratko postalo mnogo dru¬ 
gačije, možda i posve drugačije, tako liepo i dobro, 
kako znade biti samo onda, kad čovjek sanja liepu 
sanju. Tako bi postalo onda, kad bi svatko sve ono, 
što liepa i dobra nosi u duši, kad bi to podielio sa 
svakim čovjekom bratom svojim. Onda bi nas bilo, 
kliče, mnogo i mnogo više, koji jednako mislimo, je¬ 
dnako patimo i jednom se spasu nadamo, onda bi 
među nama bilo i više ljubavi, bez koje ništa nema. 

Čovječnosti nema bez prave prosviećenosti, zato 
A. Radić polaže najveću važnost na prosvjetu i 
znanje. 

Težko je čovjeku, piše Dr. A. Radić, u mraku, jer 
ne samo da može u mraku zabasati, zabluditi, nego 
ga može zaskočiti lupež -ili razbojnik. Zato je čovjeka 
u mraku strah, a strah ga je zato, što ne vidi. Straš¬ 
ljiv čovjek vidi u mraku kladu, a misli, da je med¬ 
vjed. Dajte mi svieću, kliče A. Radić, veliku mi 
svieću dajte, veliku kao stoljetni hrast, i još veću, 
dajte mi svieću, da posvietim siromahu narodu hr¬ 
vatskomu! Neka mu svane, pa neka se razgleda oko 
sebe, neka se ne boji, pa će vidjeti, da ono u mraku 
nije medvjed, nego gnjila klada. A moglo bi se na¬ 
brojiti stotinu onakvih medvjeda, kojeg se naš seljak 
boji, jer je u mraku. U mraku ne treba izmišljati ni- 
kakova strašila, jer je u mraku sve strašilo. A naš je 
narod u duševnom mraku. Čega se bojiš, to i vjeruješ. 
Narod nešto dobro vidi i u mraku, t. j.. dobro se boji, 
a kad tako dobro vidi u mraku, koliko bi dobro 
vidio, kad bi mu se posvietlilo. 

A. Radić dobro razlikuje znanje od prosviećenosti. 
Neko može mnogo znati, može biti učen, a ipak ne 

mora biti prosviećen. Pravo prosviećen je onaj, koji 
ima svietlo, koje mu svieti. A svietlo, koje čovjeku 
u svietu svieti, to je um, koji svemu traži uzrok i 
svemu pita za razlog. Čovjek, koji samo znade nešto, 
tomu je dosta samo pamet. On zapamti, što je čuo 
i vidio, ili što su mu kazali, ali ne napinje svoga 
uma, da dozna, zašto je i čemu je ovo ili ono. U tome 
je dakle razlika između znanja i prosvjete, između 
učenoga i prosviećenoga čovjeka. Prije nego što se 
čovjek prosvietli, treba mu probuditi um na razmi¬ 
šljanje. Ima i nepismenih prosviećenih, kao i učenih 
neprosviećenih. Prosvjećenje je dar Božji i težko je 
prosvietiti čovjeka, kome Bog nije dao dovoljno 
oštrog uma. 

Međutim težko je nekoga učiti dobrote, poštenja i 
pobožnosti. Narod zato ima svoje otce, svoje majke, 
svoje starce i svećenike, a ako nema, onda se ne će 
naučiti iz nijedne knjige ni dobrote ni poštenja ni 
pobožnosti ni ništa od onoga, po čemu je čovjek 
pravi čovjek. 

Nema prosvjete bez slobode. Tko je prosviećen, 
taj misli. Ako se bojiš, da bi narod mogao misliti, što* 
ti ne bi bilo po volji, onda mu nemoj svietiti, nego 
neka ostane i dalje u tami. Kome se svieti, vidi ona¬ 
ko, kakvo je svietlo i kakve su oči, vidi na sve stra¬ 
ne. A ne možeš ti njemu reći: Ovamo gledaj, a nemoj 
tamo, kad svietlo ide na sve strane. Ne možeš mu 
reći; Svieti ovamo, a nemoj tamo. Zato svietlo gori 
i u crkvi pred oltarom i na oltaru, jer je svietlo naj¬ 
ljepša prilika Božja. Svietlo je život, svietlo je misao, 
ono je Božje. A tama, mrak — to je smrt, to je mrak 
u glavi — ona je vražja. 

Znanost i nauka još i dan današnji daleko su od 
naroda i njih drže u rukama samo neki, i čvrsto ih 
drže, i ne dadu im, da se slobodno u narod razliete 


j da ga prosviete. Nauka i znanost služe mnogima 
j 0 š i danas samo za špekulaciju. Učeni se ljudi težko 
primaju posla, da pišu za seljaka, jer ne znaju naći 
sredine između starinske prodike i bune. 

Znanje i poštenje — to je prosvjeta, a nikad nije 
bilo.manje pravoga znanja osobito poštenja, nego što 
ga ima danas. Givilizovani sviet drži za slobodu imati 
slobodu drugoga daviti. To nije sloboda. Slobode 
nema bez pravice, a pravice nema, ako se ljudi ne 
drže onoga nauka: »Što ne želiš, da te bi drugi čini, 
ne čini ni ti drugome!« 

Pogledajmo malo po svietu, upozoruje A. Radić, 
ali kod toga poštujmo i branimo sve ono, što je naše, 
ako ho>ćemo ostati svoji. Ali pazite i razlikujte do¬ 
bro: ako ti danas znaš više, nego što si jučer znao, 
jesi li za to što svoje izgubio? Jesi li što tuđe primio? 
Nisi, jer nikakvo znanje, nijedna znanost nije ničija, 
nego je znanost svega svieta, ona je svjetska, jer sve 
može naučiti i znati sav sviet. Od svietla, i samo od 
svietla nadati se je i našemu narodu, da će mu sva¬ 
nuti bolji dani... Vjerujte mi: Ovo kako nam je da¬ 
nas zlo, to nam je ponajviše zato, što smo neuki i u 
neznanju. To je krivo našoj neslozi. Kako i ne bi bilo, 
kad narod ništa ne zna, pa ne zna ništa ni prosuditi, 
nego ili vjeruje sve, pa i svaku laž ili ne vjeruje ništa, 
jer se svega boji kao čovjek, koji hoda po mraku. 

Za što ne znaš, za to i ne pitaš! Znanje daje ljudima 
jednu misao, a samo po jednakoj misli ljudi postaju 
braća. Misao je iskra Božja. Misao pokreće ovaj 
život. Za jednu misao liudi zajedno živu i umiru. 
Znanje daje misao, a misao veže čovjeka s čovjekom 
i vodi ga do čina. 

Treba držati do nove znanosti, ali ne treba u tom 
pretjerivati i zabaciti staru vjeru i staro poštenje* 

Zato kaže Radić na jednom mjestu; »I ako se đa- 
nas bojim Boga, i ako ikoliko hoću dobra, imam to 
zahvaliti samo svojoj dragoj ii dosta neoplakanoj ma¬ 
teri i otcu svome, a ne visokoj školi. Mnogi prosvie« 
ćeni ljudi previše drže do nove znanosti, a ništa ne I 
drže do stare vjere i staroga poštenja, a ja sam za 
novu znanost, ali i za staru vjeru i poštenje, pa neka 
mi slobodno oni mudrijaši kažu, da sam mračnjak«, 

Neprosviećen čovjek ne zna ni reći, što mu je kri¬ 
vo, nema kuraže prigovoriti. I dok bude većina na- I 
roda neprosviećena, ni deset svjetskih ratova ne će | 
donijeti narodu ni slobode ni sreće. Zato je u pro¬ 
gramu seljačke stranke najviše govora o pravom 
narodnom školstvu. 

Tako Dr. A. Radić o znanju, o prosviećenosti. Ali, 
kako smo čuli, drži on mnogo do staroga poštenja | 
i do stare vjere. Vjera je za A. Radića neobhodna 1 
potreba za život. 

U tumaču programu HPSS, što ga je napisao Dr. 
Ante Radić zajedno sa Stjepanom, veli se o vjeri; 
ovo; 

»Ljudi među sobom ne mogu nikako ni živjeti, a | 
kamo li napredovati bez pravednosti. Što je pravo, • 
a što je krivo, to čovjek nosi u svojoj duši, to je ; 
čovjeku od Boga. Pravedan je posve samo Bog, a 
pravedan može bit i čovjek, ako sluša, što mu duša 
govori, ako je sdušan. A čovjek bez Boga i duše ne I 
može biti sdušan, a potom ni pravedan. Drugi nau-‘ 
čaju, da se čovjek ravna po svojoj naravi po prilici 
kao i životinja, ali osim te naravi ima čovjek dušu, 
a njezin je izvor Bog«. 

Na drugom mjestu kaže Dr. A. Radić, da čovjek 
stalno ide za srećom i da sreću traži. Sreća čovje¬ 
čja nije ni u piću ni u jelu ni u krvi ni u mesu ni 1 

nigdje na svietu, pače ni u umu čovječjem, nego je 
s reća čovječja jedino u duši njegovoj. To ne može 
plitko poreći. A što je u čijoj duši, to zna samo svat¬ 
ko sam, nitko nezna, što je u tuđoj duši. Tko zna 
dakle, gdje i kada je čija duša sretna? Tko može 
reći, gdje će se čija duša smiriti? Pa kad vidimo, 
da se milijuni duša smire u vjeri, u misli, da u životu 
i na zemlji nema raja, te u toj misli traže raj još 
dalje, — tko ima razloga kazati, da to nije raj? Sva- 
ka duša ima svoj raj i dok duša sama svog raja ne 
pozna, ta za raj ne zna nikakav, pa govorio njoj ko¬ 
liko ti drago. 

Strašan* je čovjek, koji ne vjeruje. Čovjek, koji ne 
vjeruje, to nije više čovjek. To moraju biti strašni 
ljudi, koji ne vjeruju u Boga, u dušu, to su nakaze 
u ljudskom tielu, pa bih se složio s onima, koji kažu, 
da takvi ljudi nisu pri sebi, da kod njih nije nešto u 
redu, da su pomiešani i ludi. Čovjek je tako stvoren 
i takva mu je narav, da mu je mnogo toga nepoznato, 
da mnogo toga ne razumije, a osobito, da mnogo više 
želi i pomišlja. Čega sam i na ovom svietu ne može 
ni doznati ni razumjeti ni doseći, sve to može duša 
pomisliti i Bog dati. 

Krivo je misliti, da su popovi vjeru izmislili. Neka 
sutra ne bude ni jednoga popa i još sto godina, i neka 
sutra nestane svih ljudi, što znadu o vjeri, za kratko 
vrieme ljudi bi opet bilo što vjerovali, i opet bi na¬ 
stali popovi kakvi takvi. Drugo je, kad se kaže; vjera 
je »budalaština«, koju su popovi za svoju korist iz¬ 
mislili, a drugo je opet, kada tko prosuđuje, kako 
rade vjerski poglavari s narodom i u narodu. 

Dr. Ante Radić dobro je razlikovao vjeru i crkvu 
od svećenika. Svećenike je prosuđivao prema njiho¬ 
vom radu. Naročito je osuđivao pokušaj, da se u 
Hrvatskoj stvori t. zv. klerikalna stranka. 

Hrvatsko katoličko svećenstvo ima velikih zasluga 
za narod, kaže na jednom mjestu, a naročito za pro. 
svjetu, kao i zato, što je gojilo misao o obćem dobru 
Novi je put svećenstva, da se organizuje samo 
sebe, za interese vjere, crkve i svoga staleža, te pri 
tom izključuje sve, što nije katoličko. 

Na jednom mjestu veli Dr. A. Radić, da ne ćemo 
rušiti crkve ni pljuvati na njezine svećenike, jer smo 
mi i u tom djeca svojih otaca, mi smo kršćani. Ne 
. marimo, što ima naše gospode, koja za kršćane drže 
samo fratre, bogomoljce i ježuvite, jer mi znamo, da 
kršćanin nije samo to, nego da je kršćaninu glavno 
dobro i pošteno živjeti i raditi, a dobro i pošteno ži-1 
vjeti i raditi znači, živjeti i raditi kršćanski. Stalnoga! 
nauka o dobru i poštenju osim kršćanskoga nauka 
nema. 

Samo u crkvi osobito rimokatoličkoj može odrasli;! 
čovjek čuti pametnijega od sebe i naučiti što od 1 
njega. U crkvi čuje čovjek ono, što mu dira srdce i| 
dušu, ah uma čovječjega ne dira. Pa koliko je sve¬ 
jedno učinilo crkveno naučanje! Ljudi su bili nekada 
kao zvieri: roditelji su novo rođenu djecu bacali kao j 
mačiće, sinovi su nemoćne starce roditelje davili, I 
da ih ne moraju hraniti i još koje šta, a da nije tome 
tako ili malo bolje, velika je zasluga vjerskog na- 
učanja, koje u našem narodu traje već preko 1.000 
godina. 

Crkva je do sada bila jedino mjesto, kamo je čovjek 
seljak dolazio i čuo od gospodina rieč prijateljsku, 
milu, pametnu, žarku i poletnu, koja mu govori 
srdcu i umu, koja mu za čas barem sakrije njegovu 
svakidašnju biedu, razsvietli vječnu tamu, u kojoj 
živi, i koja ga napokon vodi daleko i diže visoko, 
koja mu kaže, da je cieli sviet brat, a Bog svima 
otac, jednako dobar jednako pravedan. Jest, takvo 

je mjesto jedino crkva, ona prosta ili ona velika ili 
mala seoska crkva. Pa kako narod ne bi u nju išao, 
kad je to jedino mjesto, gdje ga gospodin pozdravlja 
riečima; braćo! Ima li zgodnijega mjesta, da seljak 
mučenik jedanput u nedjelji odahne i dušu primiri? 

Ima na svietu medju ljudima i drugih velikih misli 
osim rimokatoličke, ali ni jedna druga misao nema 
takovoga vođe i toliko vojske. Neka misli tko što 
hoće, ali ova vjerska misao mora biti nešto posebno, 
kad je ona jedina mogla stvoriti ovakvu vojsku po 
čitavom svietu. 

U jednom božičnom razmišljanju veli Dr. Ante Ra¬ 
dić, da je u mraku i u tami bio cieli sviet, kad mu 
je došla viest, da se rodio Bog, koji će od svakoga 
zla izbaviti i zacielo spasiti ljude. To je bila, misao, 
to je bilo svietlo duši, to je bila vjera! Stari sviet 
se pomladio, vjera se nastanila u duši poludivljih na¬ 
roda, ^pa i naših pradjedova, i svi su se vjerujući bo¬ 
rili i ostali živi, i sve, što su stvorili i nama ostavili, 
nosi u sebi i na sebi biljeg vjere, i to baš one vjere, 
koje je medju ljude došla sa viešću o narođenju 
Spasitelja svieta. Držimo, da je čovjek bez vjere 
mrtav. Držimo, da je vjera u Spasitelja svieta te¬ 
meljna misao prosviećenoga čovječanstva. 

Dr. Ante Radić je mišljenja, da se vjerski ili protu¬ 
vjerski osjećaji i ideje nemaju miešati u političku 
borbu niti se njima smije tko služiti u političkoj bor¬ 
bi. Crkva nema voditi svjetsku politiku. Budući da 
je živa vjera najstalniji temelj pravici, nema se trpje¬ 
ti ljude, koji zabacuju svaku vjeru ili ne štede ni 
vjerskog osjećaja bilo čijeg, ili napokon drže, da je 
stranka vlastna suditi bilo čijem vjerovanju. 

Dr. Ante Radić je pobijao klerikalizam, t, j. mieša- 
nje vjere s politikom, a naročito je pobijao svećeni- 

ke, koji su u njegovo vrieme izdavali političko-kleri- 
kalni list »Hrvatstvo«. 

Kaže o njima, da je istina, da su hrvatski popovi 
bili jedno vrieme za narod, ali biskupi, da nisu ni iz¬ 
daleka učinili ono, koliko su mogli. Zato se sveće¬ 
nicima i prigovara, da su znali biti i proti narodnoj 
slobodi. Sve ono, što su popovi učinili i dali za na¬ 
rod, nisu učinili neku milost, nego su to dužni bili 
učiniti. Potrebno je, da svećenik ne mieša u vjeru 
politiku, a ni u politiku vjeru. 

Dr. Ante Radić prigovara naučanju, da se kršća¬ 
nin katolik ima bezuvjetno pokoravati svakoj obla¬ 
sti, i to ne samo iz straha, nego dobrovoljno, po sa¬ 
vjesti svakoj oblasti i poglavaru, pa i onda, ako ta 
oblast hoće zlo i ako hoće krivo. Kaže, da su nad 
narodom vladali i zapoviedale dvije vlasti: crkvena 
i državna, »popi i grofi«, koji su dugo vremena za¬ 
jedno radili i držali narod u poslušnosti, pokornosti 
i u robstvu. 

Jedan od razloga, zašto crkva i svećenstvo nisu u 
prijašnje doba radili za narodnu i političku slobodu 
jest to, što se crkva ima starati za vjeru, da ljudi po 
vjeri živu, a onda da dođu u vječno blaženstvo na 
drugom svietu. Kod toga je svejedno, da li je čovjek 
rob ili slobodan. Zato su crkveni poglavari naučali, 
da je glavno, ako je čovjek poslušan i pokoran svo¬ 
jim poglavarima. To je bilo sve zato, jer su crkva i 
crkveni poglavari bili uzko vezani sa tadanjim vla¬ 
darima. 

Danas više toga nema, jer se crkva riešila svjet¬ 
skih briga, te je postala jedna velika vjerska i mo¬ 
ralna snaga, a može postati savjet izmučenog čovje¬ 
čanstva. 

* 

Dr. A. Radić smatra seljački stalež najsigurnijim i 
^{zdravijim temeljem družtvenog i državnog ure¬ 
đenja. 

On seljaka od srdca voli. 

Da mi je sto jezika, veli na jednom mjestu, ne bih 
vam mogao kazati, što mi je u srdcu i u duši, kad 
I pomislim na seljaka, a osobito na hrvatskog selja¬ 
ka. Ne hvalim se ja s tim, ali i ne skrivam onoga, 
gto mi je u srdcu za seljaka. Znam, da ima mnogo 
prosviećenoga svieta, koji ima za seljaka srdca, a 
još više ima ljudi, koji za seljaka imadu dosta liepih 
rieči. Ali sve to nije ono pravo. Govori se za seljaka, 
piše se za seljaka, pače se i pije za seljaka, a seljaku 
je uza sve to jednako. I dok se seljak ne odreče svoga 
seljačtva, dotle je on tom svietu nešto drugo, a nije 
brat. Budimo zadovoljni, što u naše dane ima sve to 
više prosviećenih ljudi, koji seljaka drže za brata, 
jer su ovi, premda prosviećeni, ostali po duši i srdcu 

seljaci. ' - ... 

Ima ljudi, koji misle, da biti seljak, to znaci biti 
prostak, neotesanac i glupak, a uza to prljavac i za- 
mazanac, I ako je seljak ne znam kako čist, uredan, 

| pametan i ugledan, ipak im je samo seljak, ipak mu _ 
drugom mjerom mjere i pamet i uljudnost i prednost, 
jednom riečju nije im par, s njim se drugačije govori, 
drugačije postupa. Međutim, ako seljak obuče go¬ 
spodsko odielo, već mu je bolje, ali dobro^ mu još 
uviek nije, on još nije jednak gospodi, još nije pred 
njima pravi čovjek. Na ovaj način ne će ni biti, jer 
nijedna vanjska stvar, koja se može promieniti, kao 
odielo, ne sbližava i ne izjednačuje, — to može samo 
duh i misao. 

Seljak je za mir, za red. Seljak radi i živi od svoga 
žulja, pa dobro zna, da može raditi i svoje čuvati 
samo u miru i redu. On zna, da u nemiru, neredu i 


* 


57 


u buni ne može ni ono sačuvati, što ima, a kamo \\ 
što dobiti. U nemiru i u buni nadaju se štogod steći 
s ? m ? kezkućnici, ljudi bez doma. Seljak je jednog 
riečju za stari mir i stari red. On je korenjak ili, kako 
bi se učeno reklo, on je konservativac, on čuva sta* 
rinu. 

Pravi smisao seljačkoga života, njegovu, rekli b[. 
smo, nadnaravnu, metafizičku privrženost i ljubav 
k zemlji iznio je Dr. A. Radić u svom naljepšem 
članku »Zemlja i narod«. 

Tu on kaže, kako je k njemu došao neki gospo 
din iz ukrajinskog diela Galicije, Poljak, i tražio 
hrvatske seljake, da dodju u Galiciju obraditi ze* 
mljista poljskih vlastelina, kojima ukrajinski seljaci 
ne će više obrađivati zemlju. Tu se Ante Radić 
pita,^ zašto ti poljski vlastelini nisu uzeli iz svoje 
okolice obične radnike, zašto traže baš seljake po¬ 
ljodjelce, pa odgovara na to ovako: Zemlja ne će 
sluge, zemlja hoće gospodara. Čovjek hoće svoju 
zemlju, ali hoće i. zemlja svoga čovjeka. Jedno 
vrieme zemlja ' trpi, da sluga po njoj gazi i da ju 
muči ,ali onda joj dodija i ona slugu sbaci sa sebe. 
Da mati zemlja nije tako plemenita i osjetljiva, ve¬ 
lika bi vlastela držali na svojim posjedima na stoti¬ 
ne, pa i na tisuće slugu za plaću, da im obradjuju 
zemlju. Ali zemlja toga ne podnosi, i zato toga ne¬ 
ma, nego vlastela moraju zvati u pomoć susjednog 
seljaka, da mu oni obrade zemlju. Čudno se to čini 
onomu, tko ne zna, što je zemlja. Tko toga ne zna, 
taj ne razumije, zašto ne bi vlastelin držao toliko 
slugu, da mu za plaću obrade zemlju. Ni ja vam pra-1 
vo ne znam, ali mislim, da je tako Bog dao, i sve 1 
mi se nekako čini, da je zemlja kao i poštena žena: 
ona hoće da ima svoga zakonitog muža, da ima čo- i 
vjeka, koji ju ne guli i ne sisa samo, nego ju i ljubi. 

A pamtite: Tko zemlju ne obrađuje i ne radi sam 
svojom rukom, taj je i ne ljubi, ali /ko ju obrađuje i 
ljubi, taj hoće, da bude njegova, — kao što će i biti 
prije ili kašnje! *,, Vidite li onoga u gaćama i u opan¬ 
cima, to je onaj, koji ju jedini ljubi i zato će biti nje¬ 
gova! I onda će tek zemlja, koja je tako dugo ste¬ 
njala pod neljubljenim gospodarom, onda će pod nje¬ 
govom blagoslovljenom rukom i lakim opankom 
odahnuti i roditi plodom. 

Nije li Dr, Ante Radić u ovo nekoliko rečenica 
dao odgovor na pitanje; Zašto komunisti u Rusiji 
nisu uspjeli i ne mogu uspjeti sa podržavljenjem 
(kolektivizacijom) zemlje? 

Pišući o karakteru seljačkog staleža, Dr. A. Ra¬ 
dić kaže, da su njegovi nedostatci: neznanje i nepro- 
sviećenost, kao i to, što se tuđemu čudi i boji ga 
se. Vrlina seljačkoga staleža je u tom, što seljak 
živi od svoga rada i svoje muke. I drugi živu tako, 
ali nije stalno, nije li svakom drugom radniku rad 
previše plaćen. Seljak medjutim nikomu ne uzima, 
nikoga ne prikraćuje. Ako mu rad donese ne znam 
koliko, nije to nikome uzeto, nego je to plod njego¬ 
vih ruku i Božje dobrote. To je jedini temelj života 
među ljudima. Porušen je temelj pravice, ako se ne 
naplaćuje rad po zasluzi, i ako se živi na /uđi račun. 

Nepokretni posjed sa stalnim boravištem i miro¬ 
ljubivost — to su daljnje odlike seljačkoga staleža. 
Po svom posjedu seljak je jednak velikašima. Stal¬ 
nost u politici, za razliku od promienljivosti i bez- 
glavosti, koja drugdje vlada, donijet će seljačtvu mir, 
nezavisnost, pravo i čovječji život. Seljački narod je 
spašen i preporođen onda, kad dobije vjeru u sebe, 
da može sam sebi pomoći. Kad hoće, i zna, što hoće, 
nema te sile, koja bi ga mogla zaustaviti. 

Pravo bogat, veli Ante, je samo onaj narod, koji 

živi samo od priroda svoje zemlje. Bog ne da kruha 
bez zemlje, i ako tko dodje do kruha bez zemlje, 
presjest će mu svaki zalogaj, pa bilo to i u devetom 
koljenu. To znadu i drugi ljudi i narodi, ali je po¬ 
hlepa za imetkom tolika i ljudi toliko žele da se 
obogate, da na to zaboravljaju, pa lete ti spekula¬ 
ciju i trgaju se od zemlje. I premda su u tom stra¬ 
dali i ljudi i narodi, ništa to ne koristi. Ne koristi to 
zato, što sviet, odkako je postao, pa do danas, živi 
od danas na sutra, a ne misli na budućnost, 

U svietu će nastati stalni i pravi red, kliče A. Ra¬ 
dić, onda kad se ljudi pravo prignu k zemlji, na kojoj 
živu i za koju su stvoreni, onda kad poljodjelac bude 
prvi čovjek, a poljodjelstvo prvi zanat i glavni izvor 
bogatstva i sreće: Takovoga mira i zadovoljstva ne 
može čovjeku dati nikoji drugi posao, kao što mu 
to može dati poljodjelski posao. Poljodjelstvo, to je 
jedini stalež, u kojem se čovjek dosta naradi, a ima 
kad pomisliti i na to, što je čovjek i što će reći ljud¬ 
ski živjeti. Za neke narode je već prekasno, ali mi 
Hrvati bismo mogli stvoriti državu, u kojoj bi naj¬ 
veći gospodin bio poljodjelac, 

* * 

* * 

Dr. A. Radić smatra glavnim zahtjevom i predpo- 
stavom svakog družtvenog uredjenja — slobodu. Jer 
kaže, ako čovjek ne misli i ne živi po svojoj glavi' i 
po svojoj duši, ne može biti kod njega govora ni o 
dobru ni o zlu. Ako na pr. netko i radi dobro po 
nečijoj zapoviedi, a sam ne zna raditi dobro ili zlo, 
a možda bi radio i zlo, da može, — za toga se ne 
može reći, da je dobar. I ne samo da nije dobar, nego 
mu nije ni dobro, nije sretan, jer je za čovjeka naj¬ 
veća sreća, što zna, da je dobar i da hoće dobro. 
Takve sreće ne pozna onaj, koji ne zna, što je do¬ 

bro. Nema dobra, dok ne znaš za dobro, nema na- 
predka, dok nemaš volje da se ganeš, Dobro mora 
Čovjek sam spoznati, svojom voljom prihvatiti i za 
njim ići. Samo tako postaju ljudi, a bez toga su sta¬ 
do, koje ne zna ni za dobro ni za zlo. 

Pređimo sada na razlaganje njegovih misli o sta¬ 
ležima i socijalnim strujama, 

Razvrstanje staleža promatra Dr, A. Radić ovako: 
Prvi stalež — to je bilo svećenstvo (popi), drugi — 
plemstvo (grofi). Oni su prvi i drugi — do francezke 
revolucije politički tvorili i predstavljali državu. 
Treći stalež — to je građanstvo. To su u prvom 
redu školani ljudi, a onda bogataši. Ovi danas vla¬ 
daju. Stari (»popi i grofi«) vladali su pomoću straha 
i ugleda (auktoriteta). Treći stalež vlada pomoću 
znanja, vlasti i bogatstva. Četvrti stalež — to su 
radnici, a peti — seljaci. Da peti stalež, seljaci ne 
budu griešili i lutali kao drugi staleži, treba da zna¬ 
du, kako su drugi lutali prije njega, da se izkoriste 
izkustvom i udare boljim putem, a to zato, jer se¬ 
ljaka ima najviše, pa bi bilo strašno, kad bi i ono 
udarilo stranputicom. Seljaci se imadu koristiti tu¬ 
đim izkustvom, a toga nema bez prosviećenja. 

Dr. A. Radić protivi se borbi medju staležima, ko¬ 
ja se već sto godina vodi. Iz nje je izašao i veći dio 
današnjega zla. Ova borba je nerazumna i zato se iz 
nje rađa mržnja. Ona poživinčuje narod. Zato — 
budimo ljudi! 

Po zanimanju i gospodarskom djelovanju dieli Dr. 
A. Radić staleže ovako: Jedni beru gotovo, što ze¬ 
mlja daje, beru plodove, love ribu i životinje, sieku 
šume i kopaju ugljen i druge rude. 

Drugi također uzimaju zemlji, ali joj prije moraju 
sami dati. To su poljodjelci — seljaci. Oni prirade 
uviek nešto novo, što čovjek treba za život. 

Treći ne prirade ništa, nego od gotove stvari prave 
drugu stvar. To su zanatnici, kada rade u malom, 
a kada rade na veliko i s unajmljenim silama, zovu 
se fabrikanti i industrijalci. Ali svi zanati i sve fa¬ 
brike zajedno ne stvaraju ništa niti za jedan gram 
više niti toliko, koliko je crno pod noktom: oni go¬ 
tovu stvar samo mienjaju, prerađuju, i preradbom 
prave nešto novo od onoga, što im se da. 

Četvrti i peti su trgovci i prevažači, niti ne mienja¬ 
ju niti ne prerađuju stvari, nego je premještaju, pre;~ 
meću i prenašaju. 

Šesti niti gotovo beru, niti prirade, niti izrađuju, 
niti premještaju niti prenašaju. To su svakakovi či¬ 
novnici i službenici. To su oni, »koji glavom rade«. 

Niti zanatnik, a niti trgovac ne mogu živjeti baš 
nikako bez seljaka, a seljak bez njih može kako tako. 
Zanatnik daje poljodjelcu više vremena, daje mu više 
posla uraditi, jer što zanatnik uradi za jedan sat, ne 
bi seljak za jedan dan, jer se zanatnik svom struč¬ 
nom poslu učio. Kao što poljodjelac treba zana trnka, 
tako zanatnik treba trgovca, jer bi inače sam morao 
svoju robu prodavati, 

U gospodarskom radu smatra Dr. A. Radić prvim 
pravilom, da se najprije svatko stara za sebe. Kad 
se nitko ne bude dao guliti, prikraćivati i varati, 
imat će vremenom po prilici svi jednako. Tko što 
ima, neka mu bude. Nema ni govora o tome, da bi 
se komu moglo uzeti, pa drugome dati. 

Ljudi nisu jednaki, nego samo pred Bogom. Da se 
danas bogatašima uzmu njihovi novci i razdiele me¬ 
đu siromake, za malo vremena ne bi jedni imali 
ništa, jer bi sve potrošili, a drugi bi svoje čuvali, pa 
bi opet nastali bogataši. Jednakost u imetku bila bi 
onda, kad bi svi jednako radili i jednako štedili, ali 
to je nemoguće, jer svi ne mogu biti jednaki ni po 

I veličini, ni po jakosti, ni po pameti, a niti po svom 
j z rianju. Ljudi idu za jednakošću i sve više joj se 
približuju, ali je doseći ne će nikada. Na drugom 
rnjestu veli Dr. A. Radić, da se on ne slaže ni sa 
socijalistima ni sa liberalcima, jer da ni jedna ni 
druga nauka ne valja. Mi ćemo se slagati u zajed¬ 
nice i zadruge, piše on, dok se izkopamo iz nevolje, 
u koju smo pali, bit ćemo u neku ruku socijalisti, 
kad se malo pridignemo, pa kad izkusimo, da 
nije sve zlato, što sja, — zaželjet ćemo si svoju ku¬ 
ćicu, ali u svojoj slobodici, priznavajući brata za 
brata, čovjeka za čovjeka, a ne samo sebe, kako 
hoće liberalci, a niti bez sebe i bez svoga doma, 
kako hoće socijalisti. 

Naročito se obara na t, zv, liberalce i kaže za njih, 
da nijedna nauka na svietu nije svieta tako strašno 
prevarila kao baš liberalna. Za vrieme vlade prvoga 
i drugoga staleža bilo je glavno poslušnost, pokor¬ 
nost i poniznost, jer su gospoda govorila, da su oni 
»namjestnici Božji«. Liberalci su naprotiv rekli, da je 
svaki čovjek sebi sve, da su svi ljudi u neku ruku 
jednaki. Oni ne pitaju, što tko vjeruje, nego dopu¬ 
štaju, da svaki slobodno misli, kako hoće. Međutim 
sva ona velika »sloboda«, o kojoj su liberalci toliko 
propoviedali, postala je nesmiljeno robstvo za sve 
me, koji su bili slabiji. A to zato, jer ako nitko ni-. 
, kome nije gospodar, onda nitko nikome nije ni za- 
i štitnik ni pomagač. Kad smo svi jednako slobodni, 
vele oni, neka svatko sebi pomogne, kako zna i 
umije. Socijalisti su rekli, da ne smije svatko grabiti, 
koliko može, nego samo toliko, koliko ga ide. Oni 
traže, da od tvornice ne vuče dobitak samo jedan 
čovjek, nego svi radnici, jer drže, da nije istina, da 
je čovjek sebi sve, nego se mora gledati i na cielo 
družtvo. 

Liberalci-kapitalisti nisu krivi samo to, što ^ 
mirno gledali i gledaju, kako jači davi slabijega, neg 0 
to, što je još veći grieh: oni su pogazili svoju rie£ 
oni su se brzo pomirili sa onima, kojima su vladij! 
oteli. Oni su priznali sve stare krivice samo da z a. I 
drže uzde u svojim rukama. Oni su, po mišljenju D r 
Ante Radića, najnepoštenija stranka, što je sviet r 
pozna. Oni su najviše štete nanieli svakoj slobod¬ 
noj misli, jer su slobodnu misao izdali i popljuvali. 

Govoreći o biti socijalnog pitanja veli Dr. A. Ra¬ 
dić ovako: Tko je gospodar čovjeku i imetku? — to 
vam je socijalno pitanje. Sve, koga što tišti i što se 
kome krivo čini bilo od otca, poglavara, gospodara i 
svakoga, s kim čovjek ima posla, sve je to socijalno 
pitanje. Tko hoće odgovoriti na socijalno pitanje, taj 
hoće odgovoriti na to, kako se ima vladati čovjek 
s čovjekom. Naučite ljude na ljudski život, onda će 
biti bolji i zakoni i poglavari, a i sluge. Težko ma- 
M glavi, kad u nju dođe velika misao — popraviti 
sviet. Ni zlo ni krivica, koje ima dosta na svietu ne 
da se uništiti i ukloniti na jedanput i po cielom svietu, 
nego pomalo: Najprije meti pred svojim vratima, 
onda svagdje, gdje imaš s ljudima posla — budi čo¬ 
vjek, imaj obraz i dušu, i uči drugoga, da bude čo¬ 
vjek, Nikad ne zaboravi, da si čovjek i svagdje traži 
svoje pravo od oblasti i gospodina, kao i od susjeda, f 
pa makar i od Ciganina, Dogovorite se, — samo ne- • 
mojte mislili i govoriti, da ćete preokrenuti sviet. 

To je odgovor Dr. A, Radića na socijalno pitanje! i 

IV. 

POLITIČKI MISLILAC 

javno mnienje je preduvjet i temelj svake zdrave, 
napredne, a naročito pučke politike. 

0 javnom mnienju ili glasu narodu, kaže Dr. Ante 
Radić, da je to ono, što je u duši naroda i u savjesti 
njegovoj, pa se zato kaže: »Glas narodni — glas 
Božji«. Nije »glas Božji« svaka vika, buka i buna, 
jer ako tisuće i tisuće viču i buče: za krivicu mogu 
vikati. Pravi glas naroda taj ne viče svagda, riedko 
ga se čuje glasno. Pravi gla s naroda, to nije ono, što 
sviet viče i buči, nego ono, što narod u duši nosi, što 
narod misli. Koliko puta stotine i stotine ljudi jedno 
viču i buče, a svaki pojedini znade u duši, da za kri¬ 
vicu viču. I ničega se u taj čas ne boje, koliko se 
boje toga, da jedan drugomu ne pogleda u dušu, jer 
bi u dusi našao gla*s pravice, glas Božji, a to je i pravi 
glas naroda. Čovječja je duša od Boga, i ona se ne 
može prevariti nikako: sve na svietu možeš preva¬ 
riti, ali duše svoje ne možeš prevariti. Duša ti može 
biti zla i crna, ali ona svagda zna, da je crna i zla, 
nju uviek nešto vuče za pravicom, za svietlom, i ne¬ 
ma mira, dok ne dodje u dobro. Zato i narod može 
na sva usta vikati za krivicu, ali je duša narodna za 
pravicu. Javno mnienje nije javno govorenje, nego 

baš 1 mnienje: svi jedno mniju i jedno misle- Kad jed, 
na misao dozrije, kad već hoće, da se razpukne, onda 
se i razpukne; onda se nađe čovjek, koji posluša 
glas svoje duše, glas Božji, i onda takav čovjek kaže 
ono, što svi misle, i onda svima padne kamen s duše, 
onda se čuje glas naroda, onda progovara ono javno 
mnienje. 

Iz ovakvog javnog mnienja stvara se pravi narodni 
politički pokret, kao što ga je stvorio Dr. A- Radić 
zajedno sa svojim bratom Stjepanom, 

Dr. A. Radiću nije politika borba, koja ide za ne¬ 
čijim uništenjem. Isto tako mu nije n«i život borba. 
Život je što muka, što užitak, a nije borba, koja bi 
imala koga uništiti, a nas spasiti. Nipošto! Život je za. 
sve, svi imadu pravo živjeti, A politika — to je rad, 
to je posao, — da u životu bude manje muke, a više 
užitka i radosti, 

O pravom političkom temelju kaže Dr. Ante Radić 
ovo: Prosvjeta i poštenje nastaje i stvara se u naro¬ 
du stotine i hiljade godina, pa zato jedno i drugo 
mora biti gotovo, kad koja politička stranka počima 
svoj rad. Političkoj je stranci dakle zadaća i posao, 
da na gotovom temelju narodne prosvjete i poštenja 
organizuje ili stvori narodnu slogu za svoj politički 
program. Ovakav gotov temelj prosvj'ete i poštenja 
vidi seljačka stranka samo u hrvatskom seljačkom 
narodu, pa zato i osniva svoj rad na seljačkoj slozi. 
Gospoda su se u svojoj prosvjeti i poštenju daleko 
odvojila od seljačkoga naroda, pa zato i cieli javni 
život navraćaju na svoje mišljenje. Gospoda hoće, da 
cieli narod promieni svoje dosadašnje mišljenje o ci- 
elom svietu, te prihvati drugo novo gospodsko mišlje- 
nje, i prema tome, da se uredi država. Seljačka stran¬ 
ka misli, da politička stranka ne može u cielom na¬ 
rodu stvoriti ni prosvjete ni poštenja, da joj to nije 


n i zadaća, nego ima gotovu, t. j, postojeću duhovnu 
i materijalnu kulturu organizirati za politički pro^ 
gram. Hrvatska seljačka stranka hoće da organizira 
hrvatski narod onakav, kakav jest, a ne ide za tim, 
da ga najprije prestvori. Kakav jest, da jest, hrvatski 
narod takav neka uredi svoj dom i državu svoju i za 
sebe. Politička prosvjeta je posljedica obće prosvje¬ 
te, koja je u hrvatskom narodu dugotrajnim ljudskim 
životom nastala, a kršćanskim je naukom popunjena, 
usavršena i učvršćena. U toj i takvoj političkoj pro¬ 
svjeti treba naći glavne misli i pravila za državni i 
gospodarski život. Za to seljačka sloga znači slogu 
za pučku politiku na temelju gotove narodne i krš¬ 
ćanske prosvjete i staroga hrvatskoga poštenja. 

Dr. A. Radić misli, da čovjek nema sve očekivati 
od oblasti i vlade, nego da prva briga čovjeka treba 
da bude to, da se svaki sam dobro vlada, i sam na 
se pazi, pa onda ne će trebati toliko plaćenih pazi- 
telja. Gdje ljudi tako rade, tu je prava politička pro¬ 
svjeta, tu je i prava demokracija, t. j. prava narodna 
vlada, jer tu narod zbilja sam sobom vlada. A gdje 
ljudi misle samo na to, kako bi jedni drugima pre¬ 
oteli vladu, tu nema prosvjećenja, tu je divljačtvo, tu 
se ne radi i ne živi od svojih žuljeva, tu ima samo 
nezadovoljstvo, tu treba na stotine i stotine plaćenih 
pazitelja. Glede vodstva u politici kaže Dr. Amte 
Radić, da dva slabića mogu više, nego jedan junačina, 
a tisuću siromaha, kad se slože, mogu opet više, nego 
jedan bogataš. Ali neka se sastane deset bedaka, oni 
će zajedno biti još bedastiji, nego svaki sam, a kamo li 
da bi bili pametniji od jednoga umnika. Za to u poli¬ 
tici vriedi više jedna mudra glava, nego milijun ludih, 
■ 0 našoj prijašnjoj gospodskoj politici veli Dr, Ante 
Radić, da su nekoja gospoda u duši za narod, da vode 
nacijonalnu, a pomalo imperijalističku politiku, i hoće 


66 


67 


za to predobiti seljaka. Kod nas se prije psnutka se¬ 
ljačke stranke preko trideset godina budilo, osvješ- 
ćivalo i učilo seljaka o tom, da je Hrvat, nadalje 0 
tom, dokle bi moralo biti naše novo carstvo i kakvo 
je naše hrvatsko državno pravo i stare naše pravice. 
Narod je na to zijao, od svega toga nije ništa razu¬ 
mio, i to zato: 1) Jer čovjek iz naroda ne misli kao 
gospodin na veliko carstvo i na veliku državu, nego 
misli na svoje potrebe; 2) Neuku čovjeku nije lako 
razložiti, što smo mi Hrvati nekad bili pred hiljadu 
godina, nego je lakše dokazati i neuku čovjeku, što 
bi m? mogli i morali biti, da smo složni; 3) Zaludu je 
narodu spominjati stare pravice, jer su negda samo 
gospoda velikaši i plemenitaši imali pravice, a na¬ 
rod je bio rob, kmet i sužanj. 

Zato neka se pita narod, šta mu treba i što mu je 
krivo, a onda neka se prema tome za njega poštara. 
To je socijalna politika« 

Zašto je narod tako dugo trpio nepravdu? 

Narod je strah pred gospodom i strah pred Bogom 
drža 0 dugo i dugo u miru. Govorilo mu se, da čo¬ 
vjek mora na ovom svietu trpjeti zlo Bogu za volju, 
a vladari, da vladaju po milosti Božjoj. Zato je mislio 
da imaju oni pravo, koji mu silu čine. Vladalo se, 
kao da su nekoji sinovi Božji po njegovoj volji i mi¬ 
losti, i narod se na to naučio. Pa kako se mogao 
maknuti proti ikome, a za svoje dobro, kad su ga 
stotine i stotine godina učili, da je Bogu ugodno, kad 
je čovjek poslušan, pokoran i ponizan, — sve drugo¬ 
mu na korist. Na vrhunac takvom nauku postavljaju 
samoga Boga, kao da Bog hoće, da čovjek robuje. 
Medjutim ne treba da nam vladaju oni, koji misle, 
da su tobože postavljeni po milosti i volji Božjoj, 
nego pravi ljudi, koji se boje Boga. 

Govoreći o pučkoj politici Dr. A. Radić ne traži, 


narod u množtvu odlučuje u svemu, pa i o tom, 
čega ne može ni razumjeti ni prosuditi. Pučka poli¬ 
tika traži prije svega to, da narod ne bude varan i 
prevaren. Tko je za pravu pučku politiku, taj će naj¬ 
prije dati narodu slobodu i rieč ondje, gdje ju narod 
sam traži, a drugo narod treba učiti, da bude što više 
razumio, jer bez pučke prosvjete nema ni pučke po¬ 
litike« Glavni biljeg gospodske politike je u tome, 
što gospodski političari misle, da samo gospoda ima¬ 
ju pravo da odlučuju u politici. Međutim puk ima 
pravo krojiti sudbinu ne samo sebi, nego i gospodi i 
cieloj državi, jer puk znade za pravicu i poštuje je 
možda i više od drugih, ako i ne zna, u kojem je re¬ 
cimo paragrafu upisana. Dr. Ante Radić često je 
kritizirao pravaštvo i katoličko svećenstvo, koje se 
politički okupljalo oko »Hrvatstva« i predbacivao 
jednima i drugima, da nemaju nikakav politički pro¬ 
gram, jer ni jedno ni drugo ne odgovara na najpreča 
politička pitanja, Pravaštvo i političko katoličtvo 
nije imalo smisla za nuždne potrebe narodnog života, 
pa po tom nije bilo sposobno probuditi i složiti za po¬ 
litički rad cieli narod. Pravi temelj političkog djelo¬ 
vanja je živa i krvava potreba i nužda najvećega diela 
naroda, seljačtva, za koju nitko od spomenute go¬ 
spode nije ni pitao. Ta živa potreba jedina je bila 
kadra najveći dio naroda probuditi u radu za obće 
dobro, pa dakako i za slobodu domovine, o čemu su 
naša gospoda tako rado govorila. Bez toga temelja 
sve je bila puka gospodska besposlica. Za to veli 
Dr. Ante Radić na jednom mjestu: »Ono što se da¬ 
nas zove seljačka stranka, to nije samo jedna nova 
stranka, koja će se s ostalim strankama natezati za 
otrcane gospodske prazne rieči, i otimati za zastup¬ 
nička mjesta, nego je to sasvim drugi duh i druga 
misao u shvaćanju cieloga ljudskoga života, i to naj¬ 
prije svoga života«. 

Istina je, da velika većina hrvatskoga naroda nije 
pitala za Hrvatsku, nego se je morala pod gospod¬ 
stvom tuđim, i pod batinom svoje domaće braće, 
boriti za vlastiti imetak i život. Iz duše i srdca ta¬ 
kovoga naroda nije nitko, pa ni Dr. Ante Starčević, 
koliko god se obratno govorilo, mogao izvaditi pro¬ 
gram o državnoj samostalnosti. Gospoda su vodila 
samo državno-pravnu politiku, vodila su borbu za 
državno pravo, a za narodno pravo i za gospodske 
krivice nisu pitala. Ujedinjena i slobodna Hrvatska 
-— to još nije politički program, jer za to su svi pravi 
Hrvati. 

0 otcu pravaštva Dr. Anti Starčevi ću veli na jed¬ 
nom mjestu ovo: _ 

Stvoritelj pravaštva i učitelj pravaša bio je čovjek 
po naravi surov, po školama hladni i oholi Rimlja¬ 
nin, bez trunka čuvstva u obće, a posebice bez traga 
temeljne kršćanske crte: ljubavi i sućuti prema ma¬ 
lenima i slabima. To nije dostojno Rimljana, to je 
ludost. U skladu s tim iznio je prokletu nauku o slo¬ 
bodnoj domovini bez slobodnog naroda. Rimljanu, 
neznabožcu, podjarmitelju naroda, gospodaru svieta 
to je razumljivo, nama kršćanima nije. Za to nam 
zamagliše mozak Tomislavi, Krešimiri i »180 malih 
(i koliko ono?) velikih brodova«, Zrinski i Franko- 
pani. Grdi li naduti činovnik seljaku Boga, otca i 
majku, globi li ga i zatvara, stvara li mu u objesti i 
neznanju na dan trista jada, — gdje bi na to* mislili 
unuci Zvonimira i sinci Zrinskih i Frankopana!? 

Vrieme je, da se spozna i to, da je dobra volja 
i poštenje doduše prvi uvjet za politiku kao i za 
svaki drugi rad, ali da samo dobra volja i poštenje 
nije dosta za politiku. Nužda je u politici vrlo često 
jača od svake dobre volje. 

Državnici i političari traže često ovo ili ono, jer 

da to traže interesi njihove države, a za drugi raz- 
jog i ne pitaju. Zahtievajući ovako otvoreno, da im 
dade živjeti, moraju to priznati i drugim narodi¬ 
ma i državama, pa se tako stvara najjači razlog za 
vako pravo, da se svakome dade živjeti. 

Politika je onakva, kakvi su ljudi i kakav im je 
život. Svaki je čovjek u politici onakav, kakav je u 
Životu. 

Govoreći o političkom položaju i snazi hrvatskoga 
naroda kaže Dr. Ante Radić najednom mjestu, da 
smo mi istina mali novci, ali da je istina i to, da se 
više puta razvrgne i velika pogodba radi malih no¬ 
vaca. Tako smo i mi mali, ali bez nas ne može 
biti nekih velikih stvari, koje mnogi žele postići. To 
držimo u glavi, a držat ćemo to u glavi onda, ako 
budemo sami znali, što hoćemo, i ako^ ne budemo 
htjeli biti nikome dobrovoljni sluge, a niti samo pri- 
dodatak u velikom računu tuđinaca, bili ti tuđinci, 
tko mu drago. Dosta smo služili, dosta su nas da¬ 
vali i bacali kao dodatak u tuđem računu. Za to 
trebamo pametnih i poštenih ljudi, koji znadu pro¬ 
suditi velike račune, a ne će da narod za nos vode. 
Budemo li tako radili, onda bez nas ne će biti ve¬ 
like pogodbe, i ako smo mi maleni. 

Rekii smo već, da će Dr. A. Radić bio odlučni 
borac za narodnu, šta više za pučku seljačku poli¬ 
tiku proti staroj gospodskoj politici. 

Evo, što on o tomu u glavnom kaže; 

Gospoda su se natezala za narodnu kožu, a narod 
je stajao u kutu. Narod je bio za stare stranke kao 
neka niema stvar. Za taj su se narod klali i otimali, 
a naroda nisu ni poznali. Govorilo se: Narod je naš, 
narod je uz nas. Nikome nije palo na pamet, da kaže: 
Mi smo uz narod, mi smo s narodom! Držali su na¬ 
rod za stvar ili bolje za nekakvo množtvo bez misli 

i duše, koje uviek treba vođu. Da i seljaci imadu 
rieč, da i oni odlučuju u javnim poslovima, to ne 
smije da bude. Ovaj glupi, lieni, zamazani i otrcani 
seljak da izadje iz svog kuta, u kojem je stotine go¬ 
dina čamio sretan i zadovoljan, ako ga je gospodsko 
oko koji put pogledalo, pa da kaputašu soli pamet: 
jok, u Lepoglavu i Stenjevac tko to propovieda; 
strah od seljaka, pa onda prezir prema svemu, što 
je seljačko, — to su dva najveća neprijatelja seljačke 
stranke. 

Ppd gospodskom politikom razumije Dr. A. Radić 
staru gospodsku feudalnu politiku i novu liberalnu 
ili pravu gospodsku politiku. Glavna misao gospod¬ 
ske politike je ta, da gospoda vode politiku i vla¬ 
daju cielom državom i nad cielim narodom« 

Kršćanstvo je staru gospodsku politiku pobolj¬ 
šalo, zadahnulo ju novim duhom i dalo joj neke misli, 
koje su protivne gospodskoj politici. Ali ako su stara 
gospoda mislila, da su ona tu, da nad narodom vla¬ 
daju, ipak je bilo tada mišljenje i pravilo, i ako se 
nije svuda provodilo, — da su oni tu i za to, da na¬ 
rodu pomognu i da se za nj postaraju. Oni su imali 
vlast nad svim i nad svima nad zemljom i nad naro¬ 
dom, nadzor, pazku i skrbničtvo nad svakim tako, 
da se bez gospodske dozvole nitko nije smio rii 
maknuti, a. proti gospodskoj volji ili mišljenju ništa 
ni pomisliti. Tražilo se od podanika što imadu vje¬ 
rovati. Nije se davala nikakova sloboda, i zato je 
ta politika bila proti i na štetu gospodarstva i na- 
predka. Proti ovoj staroj gospodskoj politici počela 
se dizati nova gospoda, koja su bila za drugu novu 
i slobodnu politiku, koja je od francezke revolucije 
pobiedila više manje po cieloj Evropi. 

Ipak i ta nova liberalna gospodska politika daje 
vlast samo gospodi. Uz novu gospodu pristali su 

mnogi građani radi slobolne trgovine i obrta mje¬ 
sto dosadanjih cehova. Jedva su čekali oslobođenje 
seljaka od kmetstva, da ga mogu poslati u fabrike. 
Politika je došla u ruke novoj gospodi i novim bo¬ 
gatašima, tvorničarima i novčarima. U toj novoj go¬ 
spodskoj politici puk nije imao nikakve rieči, jer od 
svega toga nije ništa razumio. Zavela se strašna 
državna sila, kakve prije nije bilo. Stara gospoda ži¬ 
vjela su od naroda i njegovih žuljeva, ali ni nova 
nisu ni malo bolja, ako nisu gora. Što se tiče vlasti 
jedna i druga politika je jednaka. Jedna i druga 
drži, da je na koncu konca vlast samo za gospodu, 
a da se vlast uzdrži, služila se i služi jedna i druga 
silom. Temelj jednoj i drugoj .vlasti je misao, da su 
gospoda za vladu narodu. Među njima ima ova 
razlika: Stara gospodska politika nije ništa držala 
do puka, ali je za to bila očinska, pastirska. Mislilo 
se, da je puk stado, a gospoda pastiri, koji se koliko 
toliko imadu brinuti za svoje ovce. Nova gospoda 
liberalci su pridržali sebi vlast nad pukom, ali u na¬ 
čelu ne priznaju, da se imadu starati za puk. Ne pri¬ 
znaju, da bi se država imala brinuti i za naše dobro, 
kada već ubire porez i zove u vojsku. Liberalci su 
postavili slobodu nad svako pravo, pa je došlo do 
toga, da tko je jači i pametniji, taj se tom slobodom 
služi. 

Naprotiv toga pučka politika traži vlast za čitav 
narod, t. j. za puk i gospodu. Samo narod ima vlast 
nad sobom i nad državom. To nije nova politička 
misao, jer tu misao priznaje i nauča i liberalna go¬ 
spodska politika, ali samo u teoriji, dok u praksi 
imadu gospoda i dalje svu vlast, i drže, da je to nji¬ 
hovo pravo i da se to samo po sebi razumije. Dok 
se narod bude dielio na gospodu i puk, dotle ne će 
biti pučke politike. Pod »gospodom« ne misle se ona 

prava gospoda, koja su učena, školovana i pametna. 
»Gospoda« su ona koja misle, da se rođenjem ili ško- 
lanjem ili bilo kakvim odjeljenjem od puka može 
steći i dobiti pravo, da budeš nad pukom i da mu 
budeš gospodar. Pučka politika ne priznaje nikakvih 
gospodskih prava. Gospoda misle, da imadu pravo na 
vlast radi starine i običaja, radi znanja, prosvjećenja 
i imetka. Zato treba širiti novu političku misao, da 
vlast ima čitav narod, ali se ne. može ništa postići, 
dok je narod neuk, neprosviećen i siromašan. Zato 
je pučkoj politici sva briga, da puk prosvieti i da mu 
sačuva i poveća imetak i blagostanje. Kod nas se 
seljak više razlikuje od gospode, nego drugdje, a to 
zato, što drugdje gospoda ne misle i ne vladaju se 
tako tuđinski kao kod nas. Hoćemo li pučku poli¬ 
tiku, treba da se preskoči jaz, koji dieli gospodu od 
naroda, treba da se gospoda počnu osjećati, da su 
jedno sa seljačtvom, treba da se od gospode i selja¬ 
ka stvori narod. Hoćemo li, da se hrvatska politika 
pomakne, treba uputiti, prosvietiti i složiti hrvatsko 
seljačtvo, a to će biti onda veliki politički faktor. 

Na ovim mislima i naziranjima Dr, Ante Radića 
počiva hrvatski seljački pokret, na njima je osno¬ 
vana Hrvatska seljačka stranka, koja se u početku 
zvala Hrvatska Pučka Seljačka Stranka. Kod for¬ 
muliranja i izrade programa stranke iz godine 1905. 
suradjivali su i drugi, a naročito i ponajviše pred¬ 
sjednik stranke Stjepan Radić, no temeljne misli su 
od Dr. Antuna Radića. On je sam, a u nekim stva¬ 
rima zajedno sa Stjepanom Radićem napisao prvi tu¬ 
mač programu iz godine 1905. Iznijet ćemo iz pro¬ 
grama i tumača neke glavnije misli, pa ćemo vidjeti, 
da su to one iste misli, koje je Dr. Ante Radić kroz 
pet godina u svom »Domu« iznašao i izlagao. 

Tako se kaže u proglasu članova glavnog odbora 

HPSS i ovo: Naša je politika bila očinska i pastirska, 
leoju vodi misao, da se gospoda i rodoljubi imadu 
starati za narod onako, kako se otac stara za diete, 
a pastir za stado. Oni i ljube narod, ali nisu spremni 
' *riznati, da i puk ima pravo krojiti sudbinu sebi, a 
amo li sebi, gospodi i cieloj državi. 

Narod se nema boriti za političare, za njihove os¬ 
nove i misli niti za stranke, nego stranke su samo 
pomagačice narodu u borbi za pravo. Sviest o vrhov¬ 
nom narodnom pravu je živa u seljačtvu, jer ju ima 
od naravi, ali je ustrašena dugotrajnom političkom 
stegom, treba ju samo ohrabriti i narod će ustati za 
svoje pravo. 

U programu HPSS kaže se ovako: Hrvatsku 
državu treba urediti na osnovu onakva mišljenja o 
državi i vladi, o pravu, zakonu i vjeri, kako se oči¬ 
tuje u životu slavenskog puka i slavenskih mislilaca, 
koji s pukom skladno misle i osjećaju, a sve obzirom 
na potrebe puka i čitavog naroda. Svako neka se sam 
za sebe stara. 

. Nitko nema pravo tražiti posebnih prava i povla¬ 
stica. 

Hrvati i Srbi jedan su narod etnografski ili po pla¬ 
menu, pa se već zato moraju sporazumjeti i u poli¬ 
tičkom radu, naročito ondje, gdje živu zajedno.^ 

Svi su južni Slaveni etnografski jedan narod i go¬ 
spodarska cjelina. 

Naš napredak ne da se ni zamisliti bez političke 
slobode Čeha i Poljaka. 

Slavenstvo vriedi u svietu najviše s Rusijom i radi 
Rusije. 

Osim parlamentarizma i državljanskih prava traži 
se i pravo »referenduma«, t, j. na zakone, koji se 
tiču životnih potreba, ima narod dati privolu poje¬ 
dinačnim glasovanjem. 

U drugom dielu programa traži se posebno seljač¬ 
ko poljodjelsko pravo na zemlju, šume, stavlja se 
zahtjev za osnivanje poljodjelskih općina, osiguranje 
protiv prirodnih nesreća i uređenje poljodjelskih 
vieća. Isto takva vieća traži se i za ostale staleže. 

Kotarsko vieće, koje je djelomice odlučujući, a 
djelomice savjetujući organ kotarskog predstojnika, 
sastoji se od biranih viećnika, i to po dva od svake 
obćine. 

U kratko: Glavne misli, na kojima počima se¬ 
ljačka stranka jesu te, da je ona hrvatska, da radi 
po mišljenju slavenskoga puka i slavenskih mislila¬ 
ca, da je državno-pravna, pučka i seljačka. Osim toga 
kaže Dr, Ante Radić i ovo: Dok narod ne bude 
sviestan, da ima pravo u državi odlučivati po svojem 
mišljenju i potrebama, i dok najvećim dielom ne 
mari za politička nastojanja naših političara, jer ne 
vidi, da se ovi staraju za težke narodne potrebe, 
dotle će šaka naših političara moći postići samo ono, 
što nam tko dade dobre volje ili radi svoje koristi, a 
ne radi nas. Seljačtvo po svom životu gotova je 
stranka, samo ju treba organizirati. 

Naš je ideal savez država i naroda na Dunavu, i to 
takav savez, koji ne bi mislio na nikakvo osvajanje 
niti bi se pačao u svjetske zapletaje. Ovo je Dr. Ante 
Radiću carevinska politika, radi čega su ga politički 
protivnici žučljivo napadali. 

I* svega ovoga možemo uztvrditi, da se program 
HPSS. temelji na mislima Dr. Ante Radića, pa se zato 
može reći, da je sadanja Hrvatska Seljačka Stranka 
preuzela na sebe zadaću, da u praksi ostari i pri¬ 
mjeni glavne misli, Dr. Ante Radića o družtvenom i 
državnom uređenju. 

Međutim i ako se ovdje pobliže ne ćemo baviti pro¬ 
gramom iz godine 1905,, ipak je potrebno, da malo po- 

bliže osvietlimo stanovište Dr. Ante Radića prema 
' slavenstvu u obće, a prema Srbima napose, jer o 
tomu u ovom-našem prikazu još nije bila rieč. 

Dr. Ante Radić misli, da neki smatraju bezumljem 
slavensku misao, t. j. misao o tome, da Slaveni spa* 
daju zajedno, da bi jedni drugima imali biti prijatelji i 
pomagači, i da bi morali biti solidarni. Ljudi, koji 
slično govore, slično i misle i osjećaju, jer je govor 
izrečena misao i osjećaj. Rod po naravi, rod je po 
Bogu. Rod je rod, pa kakav bio, i pravi se čovjek 
svojega roda ne stidi, a niti ga zatajuje. Viša ljudska 
zajednica nije moguća bez osjećaja i bez pripoznanja 
rodbinstva, koje je narav stvorila i koje je od Boga. 
Mi se Hrvati ne bismo bili nikad preporodili, da se 
nismo prislonili uz našu slavensku rodbinu, koja nas 
je priznala za svoje, i time nas ohrabrila. Jesu li nam 
slavenska braća toliko kriva, pita se Dr. Ante Radić, 
zla i neprijateljska, da nam je bolje prisloniti se uz 
tuđina? Nezrelost je u politici, kad ljudi ne znadu 
prosuditi, što mogu ,a što ne mogu, što ne može biti, 
a što može biti. Glavno je obilježje nezrelosti u po¬ 
litici: htjeti veliku domovinu, ne bojati se nikoga, 
nikoga ne trebati, nikoga ne moliti, a sve u mišljenju, 
da će se sve svoje protivnike jednim udarcem potući. 

Dr. Ante Radić nadalje kaže, da su slavenski na¬ 
rodi srodni ne samo po^ plemenu, jeziku, ćudi, nego i 
po političkoj sudbini. Čim su naši djedovi pogledali 
svietom, priznali su slavensko rodbinstvo i njim su 
se dičili. To daje svakom prosviećenom Hrvatu snage, 
jer mu širi pogled. Zato Dr. Ante Radić misli, da su 
svi Slaveni jedan narod po porietlu, govoru i ćudi. U 
tom smislu jedan su mu narod i južni Slaveni: Slo¬ 
venci, Hrvati, Srbi i Bugari. Međutim prema današ- 
i njem smislu i pojmu narodnosti, oni nisu jedan narod, 
jer nemaju, kako veli Dr. Ante Radić, jedne nacio- 

nalne ideale. Nisu jedan narod, jer nemaju jedne mislim 
jedne želje i jedne težnje. Zato kaže Dr. Ante Radić, 
da su južni Slaveni samo etnografski jedno, t. j. da su 
jedno pleme, ali da nisu jedan narod. K hrvatskom 
narodu se broje prema Dr. Anti Radiću oni, koji hoće 
slobodnu domovinu i državu Hrvatsku, kojoj će srdce 
biti u Zagrebu. Tko vuče u Ljubljanu, Beograd ili u 
Sofiju, to nije Hrvat. U tom smislu treba shvatiti one 
stavke programa, koje govore, da su Hrvati i Srbi i 
svi južni Slaveni jedan narod. 

Naročito se oborio na poslijeratni pokušaj niveli- 
ranja i umjetnog izjednačavanja, koje se vršilo pod 
geslom jedinstva i tobožnjeg jugoslavenstva. Možemo 
uztvrditi iz svega njegovog pisanja, da je Dr. Ante 
Radić poslie 1918. bio za federativnu državu južnih 
Slavena, ali je bio odlučan protivnik veliko-srbske 
misli i »Dušanovog carstva«, koje hoće, da sve južne 
Slavene spravi pod srbsku kapu, 

Zanimivo je, što veli Dr. Ante Radić za Srbe u 
Hrvatskoj. Na jednom mjestu kaže, da su pravi Srbi 
u Hrvatskoj samo Srbijanci ,a ostali da su Srbi po 
vjeri, koju je ban Khuen prozvao srbsko - pravo¬ 
slavnom. On im ne zamjera, što hoće ostati Srbi, pa 
kaže, da mnogi Hrvati ne osjećaju doduše, što to znači 
biti Srbin, kad nam je jedan jezik i jedna domovina, 
ali budite uvjereni, kaže on, da to osjećaju Srbi. Ako 
Srbi osjećaju, da bez imena srbskoga nisu ono, što 
osjećaju, da jesu, pa ako traže, da im se to ime prizna, 
čemu da se ne prizna. Ta sve, što oni osjećaju kao 
svoje, sve je to isto barem u kojem dielu i hrvatskoga 
naroda, sve je to i hrvatsko, sve je to naše, i nema 
razloga, da im se to krati. A budemo li ovako svi za 
sve naše, tko će za malo vremena i znati, što je naše, 
a što je njihovo, jer će sve biti naše. Više puta i od¬ 
lučno Dr, Ante Radić iztiče, da se u Hrvatskoj može 

voditi samo hrvatska politika, t. j. takova, koja radi 
za hrvatsku državu tako, da i Srbi, koji su u Hrvat¬ 
skoj, imadu raditi za tu hrvatsku državu, koja je naša 
zajednička domovina. 




V. 


LIČNOST 

Dra ANTUNA RADIĆA 

Ovaj prikaz glavnih misli Dr, Antuna Radića nije 
podpun, i nema literarno-kritičnih pretenzija. Nani¬ 
zane su njegove temeljne misli iz etnografskog, soci¬ 
jalnog i političkog područja, ali ta razdioba nije 
posve točna. Misli Dr, A, Radića ne možemo strogo 
dieliti na etnografsko-filozofske, socijalne i političke, 
jer su njegove socijalne misli političke, a političke 
socijalne, a sve skupa protkane su mirom umnika 
filozofa i apostolskim poletom i žarom narodnoga 
preporoditelja. 

Ovaj sastav nije podpun već i zato, jer nisam pri¬ 
kazao Dr, A. Radića kao pisca i filologa, prevodioca 
i kritičara. 

Ipak ću bar ovdje u tom pogledu iztaknuti ovo: 

Po načinu pisanja, po stilu i duhu Ante Radić je 
najbolji pučki pisac u obće. On ne docira, a niti ne 
deklamira, nego u svojim člancima s čitateljem raz¬ 
govara, postavlja pitanja i prigovore, i onda redom 
na ta pitanja i prigovore odgovara, i tako čitatelja 
pripravlja i vodi k glavnoj misli, koju ili sam izriče 
ili ostavi, da čitatelj daljnjim samostalnim razmiš¬ 
ljanjem dođe sam do pravilnog odgovora. Taj ose- 

bujan način pisanija potiče na razmišljanje, a to je 
ono, što A. Radić hoće postići. Osim toga njegovi su 
članci pisani uzornim, bujnim ii pravilnim hrvatskim 
književnim jezikom i stilom. Tim se odlikuju naročito 
njegovi uvodni članci u svih pet godišta »Doma«, 
kop su pravi biser hrvatske proze. Te uvodnike tre¬ 
balo hi sabrati u jednu knjižicu i dati na čitanje 
našoj mladeži kao uzor pisanja i mišljenja. Ostali 
njegovi članci obiluju neizmjernim blagom iz svih 
područja ljudskog znanja i ucmieća. Ante Radić je 
pokazao, kako se piše za puk bez prodike, ali i bez 
bunjenja. 

Dr, Ante Radić piše etimološkim, a ne fonetskim 
pravopisom. Taji njegov pravopis, koji smo nastojali 
zadržati u ovom prikazu, trebalo bi, možda uz neke 
promjene, prihvatiti kao hrvatski književni pravopis. 
On se protivio naziranju nekih hrvatskih filologa, 
kao da je za pravilno pisanje mjerodavan i za nas 
Hrvate Vukov jezik i pravopis. Iztiče pravom, da 
hrvatski književni jezik postoji već preko pet stotina 
godina, da je prema tome stvoren i ustaljen dugotraj¬ 
nom književnom praksom i da ga zato nije istom 
stvorio Srbin Vuk Stefamović Karadžić. 

A sada da se osvrnemo na glavnu stvar, naime na 
to, koje su u kratko glavne misli Dr. Ante Radića: 

Njegove glavne misli jesu: rodoljubna misao hrvat¬ 
ska, misao čovječnosti i prosviećenosti, misao pučke 
politike i socijalne pravde i glavna misao oslobo¬ 
đenja seljačkoga naroda od dosadanjeg zapostav¬ 
ljanja i robstva. 

Da su naše političke prilike prije četrdeset godina 
bar nešto bile bolje, nego što su doista bile, možda 
se Dr. Ante Radić i ne bi bio bavio politikom, nego 
bi bio ostao ono, što u stvari jest: umnik — filozof i 


učitelj. Međutim težki, skoro beznadni tadanji po¬ 
litički položaj hrvatskoga naroda potaknuo je Dra 
Antu Radića i na javni politički rad. Dvadeset go¬ 
dišnja samovoljna i nasilna vladavina tadanjeg ma- 
džaromskog bana Khuena-Hedervarya stvorila je od 
činovnika — dakle od većeg diela inteligencije — 
poslušne i pokorne, sviestne ili nesviestne poma¬ 
gače njegove politike. Građanstvo i ono reišto slo¬ 
bodne hrvatske inteligencije (šaka odvjetnika i 
svećenika), bilo je malobrojno, a osim toga i nesložno, 
dakle nesposobno, da se s izgledom na uspjeh 
odupre protu-hrvatskom Khuenovom režimu. Osim 
toga tadanja naša narodna politika bila je i po 
metodi političkoga rada daleko od naroda. 

Dr. Ante Radić, zajedno sa svojim velikim bratom 
Stjepanom, jasno je uvidio, da Hrvatsku mogu spasiti 
samo ove dvije stvari: Prvo, da se osviesti, organi¬ 
zira i za političku narodnu borbu predobije seljački 
narod, na koga do tada nitko nije ni pomišljao, a 
kamo li, da bi držao, da je seljačtvo prvorazredna 
politička snaga, i drugo, da se u tom novom politič¬ 
kom životu provede misao o prvenstvu tog zapušte¬ 
nog i preziranog seljačkog naroda ne samo u pogledu 
političkom, nego i u gospodarskom i u kulturnom 
životu. Seljački narod treba da na svim tim poljima 
bude subjekt, t. j. glavni činilac, a ne predmet izrab¬ 
ljivanja, kao što je do tada bio. 

Druga je velika, misao, o kojoj je Ante pisao i 
mnogo razmišljao, naime koliko vriedi narodnost, 
nacionalizam, pa je na to odgovorio, da je narodna 
misao opravdana samo u toliko, koliko je čovječna. 
Njemu je narodnost kao jedna velika familija, brat¬ 
stvo, kad čitav jedan narod ima jednu misao, jedan 
cilj, kad se muči jedna muka i dieli veselje i žalost. 

Kao temelj svakog ljudskog uredjenja i zajednice 
postavlja Ante Radić čovječnost, što znači jednako- 
pravnost svih ljudi na slobodu i pravicu. Čovječnost 
u duhu Ante Radića znači, da čovjek čovjeku ima 
biti brat, a ne rob, a kamo li vuk, da nema ljudi 
bogova i ljudi robova, i da se svačija poštena muka 
ima pravedno naplatiti, 

Dr. Ante Radić smatra seljački narod za najčvršći 
temelj družtvenog i političkog uređenja ne samo radi 
njegovog kulturnog i gospodarskog značenja, nego i 
radi ovoga: seljak je najbliži prirodi i vezan je sa 
zemljom upravo nekim nadnaravnim mističnim na¬ 
činom, On traži zemlju, zemlja traži njega, uzajamno 
s . e P ri X lače ii* ljube. Ta veza je uzvišena, jer je naj- 
ljudskija i najprirodnija. Taj i takav seljak »u opan¬ 
cima i gaćama« vrši jedini pravu Božju pokoru i u 
pravom značenju rieči jede kruh u znoju svoga lica. 
Baš radi toga seljak ima razumievanja za svačiju 
muku i za svačije pravo na život, u prvom redu za 
muku i za pravo svog najbližeg brata mučenika rad¬ 
nika, Taj i takav seljak jamačno ne će nit podupirati, 
a kamo li organizirati onakvo družtveno uređenje, 
koje ide za tim, da nekoga tlači ili izrabljuje. 

Prosviećenost i znanje daljnji su temelj Antinog 
naučanja. Ne ćemo ovdje opetovati njegove misli o 
narodnoj kulturi i svjetskoj civilizaciji, o opreci iz- 
medju jedne i druge, a naročito o nepoznavanju i 
podcjenjivanju narodne kulture, o čemu je u ovom 
prikazu bilo dosta govora. Moram naglasiti, da ie 
Ante Radić od svih narodoznanstvenih učenjaka 
najtočnije upoznao važnost narodne kulture i njezinu 
ravnopravnost, ako ne i prvenstvo, pred drugim kul¬ 
turama. Drugi narodoznanstveni učenjaci ostali su 
na pol puta ili samo na početku, i nisu htjeli ili znali 

povući nuždne konsekvencije. Zato nije nimalo točno, 
kada se piše iz nepoznavanja predmeta, da je Ante 
Radić bio učenik franceskog historičara Micheleta, 
Iz našeg prednjeg prikaza vidi se, da se oni, Radić i 
Michelet razilaze u glavnom pitanju, naime u pitanju 
vriednosti raznih kultura i o nužnim konsekvenci- 
jama, koje sliede iz saznanja, da narodnoj kulturi 
treba dati prvenstvo pred svakom drugom kulturom. 
Michelet je prema riečima Antuna Radića uzprkos 
toga saznanja rob rimske kulture, i ako jasno uvidja 
tamne strane i sve zlo, koje nam je ona donijela. 
Michelet voli prosti narod,, on mu se i divi, ali se ne 
može do njega spustiti i sav uroniti u neizmjerne 
izvore narodnog kulturnog blaga, kako to čini Ante 
Radić. 

Radi njegovih kulturnih, gospodarskih i socijalnih 
odlika, smatra Ante Radić seljačtvo sposobnim, da 
živi samo za sebe, ali uslied historičkog razvoja nastali 
su iz seljačkog naroda i od njega se odieHli ostali 
staleži, koje Ante Radić naravno ne izključuje iz 
pojma »cjelokupnog naroda«. Zato, kada on kaže 
»seljački narod«, onda naglasuje i podcrtava misao, 
da je seljačtvo kod nas tako jaka, zasebna, rekli 
bismo u današnjem govoru »autarktična« kultura, 
socijalna i gospodarska jedinica sa toliko životne i 
stvaralačke snage, da se seljačtvo po tome pravom 
može smatrati narodom za sebe, jer ima sve elemente 
za samostalan kulturni i gospodarski život. 

Drugim riečima seljačtvo samo za sebe može živ¬ 
jeti kako tako, ali drugi staleži bez njega nikako. 
Zato se u hrvatskom seljačkom pokretu nauča, da 
je našem cjelokupnom narodnom životu temelj i 
jezgra hrvatski seljački narod. Drugi staleži, i to gra¬ 
đanstvo, radničtvo i školovana gospoda, spadaju 

organski u našu narodnu cjelinu samo onda, ako se 
seljačkom narodu približe i što više od tuđinstva 
odaleče. Koliko to učine, toliko će biti jedno s naro¬ 
dom. Nije naime dovoljno imati sa seljačkim narodom 
isti jezik, a niti još k tome i jednu političku misao, 
kao što je to danas, premda su to jedno i drugo naj¬ 
značajnije karakteristike, koje čine narod, nego je 
potrebno, da se ostali staleži približe narodu što 
više i u kulturnom pogledu, da se, kako kaže Dr. A, 
Radić, uslied kulturnog izjednačenja, pomire i uje¬ 
dine. Zato moraju i ostali staleži primiti kao svoju 
hrvatsku narodnu autohtonu, izkonsku i samoniklu 
seljačku kulturu. S druge strane imade se od obće 
evropske i iinternacijonalne kulture prihvatiti samo 
ono, što* je u istinu dobro i što znači stvarni napredak 
u duševnom ili materijalnom pogledu, a ne protivi 
se našem narodnom duhu i istinskim narodnim po¬ 
trebama. 

Kad to provedemo, postići ćemo i oživotvoriti kul¬ 
turno jedinstvo hrvatskoga naroda. Dok to ne po¬ 
stignemo mi ćemo biti podieljeni na gospodu i narod. 

Prema naučanjju Dr. A. Radića današnja »gospoda« 
jesu oni školovani ljudi, koji su se svojim načinom 
života, uciepljenim u školama, svojim mišljenjem, 
vjerovanjem i ćućenjem odalečiti i otuđili Q d svoga 
naroda. K njima spadaju i oni, koji bez obzira na 
škole, više naginju gospodi, nego narodu, koji su se 
otuđili od seljačkoga naroda i kulture, a druge nisu 
u većoj mjeri poprimili, ali žele i hoće, da ih se 
ubraja među gospodu, i koji to nastoje da budu i 
svojim načinom života, mišljenjem i osjećanjem. 

Prva naša gospoda — kako je to razložio Dr. A. 
Radić — nastala su pritiskom tuđe latinske kulture, 
a poslije usvajanjem feudalizma i s njime skopčanog 

kmetstva. Tako je to bilo kroz cieli srednji i novi 
viek tamo do god. 1848. 

Drugu našu gospodu stvorila je, kako spomenusmo, 
škola, koja od narodne kulture skoro ništa ne prima, 
a niti daje, nego koja je stvorena prema tuđim uzo¬ 
rima i kalupima. Dakle i opet je tuđa kultura stvorila 
novu našu gospodu. 

Naopako je mišljenje, da je netko već samim tim 
»inteligentan«, što je prošao neke škole i primio 
neke svjedočbe — bez obzira na svoje znanje i mo¬ 
ralnu vriednost. Još je gore mišljenje, da takav ima 
već zato pravo na poštovanje od ostalih, na lagodan 
i bezbrižan život, a seljački narod, da je dužan, da 
mu takav život osigura, a osim toga, da ga poštuje i 
da mu i se divi. A ako takve umišljene školske veli¬ 
čine svoj narod omalovažuju, a pomalo i preziru, pa 
ako što* učine za narod, misle, da je to s njihove 
strane milostinja i dar, a ne dužnost, jednom riečju, 
ako ti smatraju druge kao ljude nižima od sebe i 
misle, da im narod mora služiti, u svemu ih slušati 
i da su oni zvani da ga vode i da mu zapoviedaju, 
— onda su to t.i zv. pokvarena gospoda. 

Da nestane spomenute razlike i opreke izmedju 
prostoga naroda i gospode, potrebno je, da se učini 
ono, što je naglasio, kako smo čuli Dr. A. Radić, i to; 
najprije da se uvidi, da i seljački narod ima svoju 
starodavnu, samoniklu, autohtonu kulturu, da se ta 
kultura sabere, sredi i prouči i uključi u našu obću 
hrvatsku kulturu kao glavni i odlučni temelj, na ko¬ 
jem se ima dalje raditi i izgrađivati. 

Tu najvažniju misao i zadaću provadja u život pro¬ 
svjetna grana hrvatskog seljačkog pokreta, a to je 
Seljačka Sloga, hrvatsko seljačko prosvjetno i do¬ 
brotvorno družtvo, kojemu je središnjica u Zagrebu, 

a ogranci — ima ih sada blizu 1000 — po svim 
hrvatskim krajevima. Zadaća Seljačke Sloge bila bi 
uz ostalo, da provede u život u cjelosti, t. j. da radi 
prema osnovi Dr. A. Radića o sabiranju gradje za 
narodni život, da sakupljeni materijal sredi, prouči 
i sistematski obradi, — da se vidi, kakva je, kolika 
je ta naša hrvatska seljačka kultura. 

Seljačka Sloga bavi se za sada jednim dielom tog 
velikog posla, t. j. sabiranjem narodnih pjesama, od¬ 
nosno popievaka, plesova, nošnja i dr. Na nama je 
svima, da taj rad Seljačke Sloge pomognemo ostva¬ 
riti i da time postanemo suradnici u trećem prepo¬ 
rodu hrvatskoga naroda i hrvatske kulture. 

Kad toliko govorimo o kulturi, neka nam bude još 
dozvoljeno pripomenuti konačno i ovo: 

. Tr ! su izvora kulture, i to narodni, međunarodni 
i individualni. 

Što je to narodni izvor kulture pokazao nam ie 
Dr. A, Radić, 

Subjekt, t, j. stvaralac te kulture je narod sam, a 
njegovi su organi pojedinci. 

Naravno je, da je svakoj narodnoj umotvorini dao 
prvu misao i prvi poticaj pojedinac iz naroda, drugi 
pojedinci su tu misao i početak izrade primili i dalje 
na tom radili, krug se sve više širio, misao ili djelo 
imala je trag sve većeg broja pojedinaca, svaki je 
bar nešto dao od svoga, dodavao i izpravljao tako, 
da je konačno narodni umotvor dobio onaj oblik, 
pod kakvim je do nas došao. Kod toga je stvaranja 
uvjet i karakteristika, da su svi ti pojedinci ljudi iz 
istoga naroda, iz istoga kulturnog ambijenta, da im 
je znanje, mišljenje i osjećanje u biti isto ili vrlo 
slično. Tako su stvorene narodne umotvorine s je¬ 
dinstvenim narodnim biljegom i izvornim pečatom 







narodnog dtiha. Tako Je stvorena narodna seljačka 
kultura: kolektivnim, suvislim i organskim radom 
nadarenih pojedinaca iz naroda, 

, Međunarodni izvor kulture je ono, što' su svi ostali 
narodi stvorili za poljepšanje i poboljšanje života 
bilo kao kolektiv ili kao pojedinci. 

Individualni izvor kulture — to su veliki individu¬ 
alni stvaraoci kulturnih dobara, koji su sami jedno 
kulturno djelo zamislili, izgradili i dovršili. 

Ako su individualni stvaraoci u svom kulturnom 
radu bliži prvom ili drugom kulturnom izvoru, t. j. 
ako su radili u duhu jedne ili druge kulture, onda se 
i njihovo djelovanje može uvrstiti u jednu ili drugu 
kulturu, t. j. u narodnu ili međunarodnu. 

Iz tih triju kulturnih izvora stvoriti jedan harmo¬ 
ničan sklad, koji bi udovoljavao prave narodne po¬ 
trebe, to bi bio kulturni ideal, ali uz uvjet, da se ne 
protivi narodnom duhu i mišljenju, da ne bude u 
opreci s onim narodnim duhom, koji je kroz tisuć¬ 
ljeća bio živ i stvaralački aktivan, s onim duhom, koji 
izvire iz dubine narodne kolektivne duše, konačno 
s onim duhom, koji je proživio sve potrese i nedaće 
prošlosti i koji je jedini kadar, da nas u daljnjem 
tisućljeću održi kao zdrav i samosvojan narod. 

Pokušat ćemo odgovoriti još na ovo pitanje: Kakva 
je razlika između naučanja Dr. A. Radića i ostalih 
ideologija, kao što je liberalizam, komunizam, faši¬ 
zam i dr.? 

Iztičemo odmah, da je razlika glavna I najdublja 
u pitanju slobode, koju Ante Radić traži za svakoga, 
slobode lične i narodne, dok spomenute doktrine ili 
poriču pravo na slobodu ili ju izrabljuju. 

Liberalizam, srušivši feudalizam i izvojevavši pra¬ 
vo na ličnu slobodu u svakom pogledu, došao je do 

toga, da u gospodarskom pogledu dozvoljuje izrab¬ 
ljivanje slobode na štetu slabijih. Liberalizam ne pri¬ 
znaje zajednici nikakvo pravo, do li pravo dotično 
dužnost, da ga štiti u njegovoj slobodi, pa naravno 
i u slobodi privređivanja, koje se izvraća u izrab¬ 
ljivanje, Ta doktrina stvorila je na jednoj strani ve- 
lekapitalizam, a na drugoj masu bezkućnih prole¬ 
tera, Dr, Ante Radić kaže, da je i u feudalno doba 
bila dužnost vlastele, bar u principu, da ne samo 
gospodare, nego da se i brinu za svoje kmetove. Tu 
dužnost treba, da na sebe primi zajednica, što se 
protivi liberalno-kapitalističkoj doktrini, U duhu Dr, 
Ante Radića treba pobijati i onemogućiti onajj! ka¬ 
pital, koijli je stvoren ili koji se stvara proti obćem 
interesu zajednice, a taj obći interes traži, da se 
prizna svakome pravo na život i da se svačiji trud 
ima pravedno naplatiti. 

Komunizam kao krajna 1 posljedica marksizma pada 
opet u drugu skrajnost poričući u obće pojedincu 
slobodu u političkom i gospodarskom pogledu, tra¬ 
žeći diktaturu jednog staleža, koja se u praksi pre¬ 
tvara u samovlast jednog čovjeka i njegove okoline 
s ciljem, da se putem svjetske revolucije dođe do 
svjetske komunističke države. U komunističkoj: dr¬ 
žavi svi su radnici državni službenici, mali i poslušni 
šarafići, ikoji stvaraju jedan veliki stroj, koji po miloj 
volji okreće jedan mali krug ljudi Nestaje obrtnika, 
a nestaje i samostalnog seljaka zemljoposjednika, 
onog u »gaćama i u opancima«, koga Dr. Ante Radić 
smatra za temelj pravog družtvenog uređenja. Sve 
je ukopčano u onaj stroj i fabriku, seljaka zamienjuje 
traktor, ciela zemlja je jedna fabrika, sve je pod 
jednom kapom. Pod krutom disciplinom i diktaturom 
nestaje veselja, slobodnog razgovora i dogovora. 


Pred kasarnom i dimom, koji suklja iz dimnjaka kao 
da se gube'i njive i oranice i gajevi i šume. Ruši se 
i zabranjuje svaka vjera osim vjere u materiju i silu. 
Nestaje onoga, što je Ante Radić, a po njemu i' se¬ 
ljačka stranka postavila za temelj svoga naučanja, 
nestaje vjere u Boga, sdušnost i pravednost. 

Fašizam, nacionalsocijalizam i slični pokreti se po¬ 
dudaraju s komunizmom u obožavanju države i po¬ 
ticanju slobode pojedinaca, jedino s tom razlikom, 
da država ne radi sve u »vlastitoj režiji« kao u ko¬ 
munizmu, nego sve nadgledava i svuda zapovieda. 
Inače u fašističkoj državi sve ima služiti veličini 
države, a ideal je, što veća i vojnički snažnija država. 
Narodna cjelina je sve, a pojedinac nije ništa. Ta 
doktrina polazi sa stanovišta, da ima manje vriednih 
i više vriednih naroda, gospodskih i robskih, a svrša¬ 
va s imperijalističkim ratovima. 

Razumije se samo sobom, da Dr. Ante Radić 
s ovakvim naučanjem nema ništa zajedničkoga. 

Antuna Radića ne možemo pravo shvatiti i pro¬ 
suditi djelovanje njegova naučanja, ako se istodob¬ 
no ne upoznamo s djelovanjem njegovog velikog 
brata — Stjepana Radića. 

Oni čine cjelinu, misli i naučanje im je isto, djelo¬ 
vanje različito. Ante Radić je filozof i učitelj, Stjepan 
Radić je govornik, organizator i politički vodja. Ante 
Radić sav je u člancima, Stjepan Radić u govorima. 
Stjepan Radić je politički proveo ono, što je Ante 
Radić naučao. Ante Radić dao je glavne misli, Stje¬ 
pan Radić dao je tielo tim mislima — političku or¬ 
ganizaciju, 

Ante je prvi počeo, Stjepan je nastavio i dovršio. 
Ante je dao temelj, a Stjepan je na tome temelju 

sagradio velebnu sgradu. Ante je učitelj, a Stjepan 
je politički vođa tog naroda. Oni čine skladnu 
cjelinu. 

Zasluge obojice su podjednake. Antun i Stjepan 
Radić udarili su čvrste i solidne temelje savremenoj 
Hrvatskoj i utrli puteve k njenoj slobodi, sreći i za¬ 
dovoljstvu. 

UPOTREBLJENI ČLANCI IZ »SABRANIH DJELA 
DRA ANTUNA RADIĆA« 

L 

Narod i gospoda 

I. knjiga (Narod i narodoznanstvo.) 

IL 

Rodoljub 

»Hrvatska narodna misao«, Dom 1900, str. 83; 
»Hoće li nam se narod raztepsti?«, Dom 1902, 287; 
»Hrvatsko poštenje«, Dom 1900, 273; »Braća«, Dom 
1901, 217; »Hrvatska nesloga«, Dom 1904, 5; »Koliko 
vriedi rieč: ,,Svoj k svomu*'!«, Dom 1902, 166; »Je¬ 
smo li složni?«, Dom 1903, 20; »Hrvati pred 300 go¬ 
dina«, Dom 1903, 38; »Što je to socijalna politika«, 
Dom 1902, 203; »Što bi svaki Hrvat morao znati?«, 
Dom 1902, 266; »Nova hrvatska država«, Dom 1904, 
261; »Srbija«, Dom 1900, 231; »Hoće li skoro štogod 
biti od nas Hrvata?«, Dom 1903, 290; »Tko je spasio 
hrvatski narod?«, Dom 1903, 308 i 324; »Hoćemo li 
mi Hrvati propasti«* Dom 1900, 100; »Vriedimo li što 
u svietu mi Hrvati?«, Dom 1900, 131; »30 milijuna 
Hrvata«, Dom 1903, 244; »Ne gadimo svoga gniezda«, 
Dom 1902, 276; »Neka Evropa znade naše jade«, Dom 

1902, 321; »Jesmo li mi Hrvati zaslužili ovo, kako 
nam je danas?«, Dom 1901, 94; »Jesmo li čemu mi 
Hrvati?«, Doim 1901, 346; »Tuđinci među Hrvatima«, 
Dom 1902, 211. 

III. 

Odgovor na socijalno pitanje 

»Kako čovjek postaje čovjek. Pogled na razvoj 
kulture i civilizacije« — Božićnica 1910; »Kad ljudi 
budu ljudi«, Dom 1900, str. 289; »Tko je zbilja prosvie- 
ćen«, Dom 1904, 289; »Lako je pisati«, Dom 1900, 161; 
»Kako će biti za 400 godina«, Dom 1904, 129; »Zašto 
čovjek živi«, Dom 1903, 90; »Pučka prosvjeta«, Dom 

1901, 251; »Doktorske tajne«, Dom 1903, 177; Bo¬ 
žićnica 1902; »Pogledajmo malo po svietu«, Dom 

1902, 17; »Jedva se počelo«, Dom 1903, 33; »I među 
krmcima, se kaže, pozna, tko je stariji«, Dom 1900, 
241; »Seljački nauk«, knjiga VII., »Na trećoj glavnoj 
skupštini«, knjiga X (Sabranih djela), str. 101; »Kon¬ 
kordat«, Dom 1901, 211; »Da li se vedri ili oblači u 
Zagrebu«, Dom 1904, 212; »Svećenstvo«, Dom 1903, 
256; »Zasluge svećenstva«, knjiga XI, 155; »Prva 
rieč« (Tumač programa) »Što je i što hoće HPSS«; 
»Sto bi moglo biti od seljaka«, Dom 1903, 17; »Na¬ 
prijed, naprijed«, Dom 1901, 397; »Zemlja i narod«, 
Dom 1903, 119; »Seljačko pitanje«, Božićnica 1908, 
1910; »Poljodjelska država«, Dom 1903, 23; »Za se¬ 
ljačku politiku«, knjiga IX, 9; »Sin neba«, knjiga XI, 
22; »Socijalno pitanje«, knjiga VIII, 25; »Četvrti 
stalež«, Dom 1901, 251; »Kažu, da njeki ljudi glavom 
rade«, Dom 1901, 37; »Jesmo li svi jednaki«, Dom 
1904, 273; »Liberalizam i socijalizam«, Dom 1903, 
241; »Hoće li socijalizam nadvladati?«, Dom 1903, 198. 


IV. 

Politički mislilac 

»Javno mnienje«, Dom 1901, 199; »Seljački nauk«, 
knjiga VII ciela; »Iz hrvatske književnosti«, knjiga 
IX., 170; »Što dobijemo, to zapijemo, Dom 1902, 81; 
»Hoće li seljak biti uviek zadnji«, Dom 1902, 97; 
»Briga za narod«, Dom 1902, 178; »Pučka politika«, 
knjiga VII ciela; »Iz hrvatske književnosti«, knjiga 
naša gospoda«, knjiga XI, 56; »Što je pravo među 
narodima«, knjiga XIII, 81; »Narod i vlada«, Božić¬ 
nica 1908, 1910; »Mali novci u velikom računu«, Dom 
1901, 289; »Starčevićeva hrvatska stranka prava«, 
knjiga X, 126; »Obračunajmo«, knjiga XI, 167; »Naši 
neprijatelji«, knjiga IX, 18; »Pučka politika« (Seljački 
nauk VII); »Politička zrelost i nezrelost«, knjiga XI, 
130; »Poslije skupštine«, knjiga IX, 105; »Pogibeljna 
politička spekulacija«, knjiga X, 208; »Skupština 
srbske samostalne stranke«, knjiga XII, 57; Božić¬ 
nica 1902. 

ŽIVOTOPIS Dra ANTE RADIĆA 

Dr Ante Radić rodio se je 11, lipnja 1868. kao 
osmo diete siromašnih seljačkih roditelja u Trebar- 
jevu desnom, selu tik same Save nedaleko Siska. 
Njegovi roditelji imali su 11 djece, a među njima 
bio je i brat Stjepan deveti po redu. 

Otac mu Imbro poče Q je gospodariti na tri rali 
zemlje, ali je neumornim radom, a uz to kao vješt 
kolar uzprkos mnogobrojne obitelji postao za dva¬ 
desetak godina jedan između prvih gospodara u selu. 
Svu je djecu slao u školu u susjednu Martinsku ves, 
premda je to selo preko tri kilometra daleko i prem¬ 
da je često imao i po tri đaka, koje je trebalo odievati 
i obuvati i još im davati smoka u školu preko pod¬ 
neva. I ako je bio nepismen, ipak je bio priznati 
vođa u selu. Nije pio, ni pušio, osim pod starost, 
kad je već imao vodenicu na Savi, te je kao mlinar 
morao pušiti, 

Antina mati bila je rođena Posilović iz iste zadru¬ 
ge, iz koje je potekao i nadbiskup zagrebački toga 
prezimena. I ona je bila nepismena, ali vrlo darovita 
i odvažna. Kad su djeca poodrasla, znala je rodbina 
često kazati, da se je Ante uvrgao sav na otca, a 
Stjepan sav na svoju majku. 

.U jesen godine 1881. pristali su roditelji Ante Ra¬ 
dića, da on ide u gimnaziju u Zagreb, gdje mu je 
majka našla' neku pomoć kod kanonika Rumplera. 


Za tri godine pošao je i brat Stjepan u gimnaziju, ali 
kako su se roditelji tomu protivili radi njegove ve¬ 
like kratkovidnosti, to je Ante morao prve godine 
svu brigu nositi za mlađega brata. Obadva brata 
školovala su se najviše tako, što su poučavali druge 
đake. 

Po naravi svojoj bio je dr Ante Radić kao stvoren 
za učitelja, za profesora. To je i izučio, najprije u 
i Zagrebu, a onda u Beču. Doktorat je položio u Za¬ 
grebu. Profesor je bio najprije u Osieku, zatim u 
Požegi, u Varaždinu i u Zagrebu. Od tuda su ga po¬ 
slije izbora 1897. premjestili u Liku u Gospić, jer nije 
glasovao za mađarona (opozicija nije imala kandi¬ 
data, pa za njega nije mogao glasovati). Dr Ante 
nije htio ići »kazne radi« u Gospić, nego se volio 
zahvaliti, osobito poradi svoga znanstvenoga rada, 
jer je uređivao kod Jugoslavenske akademije »Zbor¬ 
nik za narodni život i običaje južnih Slavena«, i to 
tako, da je jedan panižki učenjak (profesor Gaidoz) 
njegovu bratu Stjepanu kazao: »Ova osnova, koju je 
dr Ante Radić napisao za sabiranje građe o narod¬ 
nom životu, i ova njegova razprava o narodu, tako 
je umna, temeljita, praktična.i originalna, da joj nema 
ravne, koliko ja znam, u svoj svjetskoj književnosti.« 

Ali uza sve pohvale stranoga učenjaka morao je 
dr Ante Radić doskora ostaviti akademiju. A kad je 
kasnije postao tajnikom Matice Hrvatske, gdje je 
također blagotvorno djelovao (od 1902.—1909,), digla 
su opet neka zlobna gospoda takvu hajku na njega, 
! da je napokon morao napustiti i Maticu Hrvatsku. 

| Međutim hrvatski seljaci upoznali su dra Antu 
Radića najviše po njegovu »Domu«, koji je izlazio u 
knjižicama po dva puta. na mjesec od početka 1900. 

| pa malo ne do konca 1904., dakle punih pet godina. 

| Na tom je »Domu« pisalo, da je to »list hrvatskomu 

seljaku za razgovor i nauk«. I tko je pročitao samo 
jednu knjižicu toga »iDoma«, taj je obično rekao: 
Uvako još nitko nije pisao za hrvatski narod. 

U svakom broju »Doma« bio je jedan obćeniti čla¬ 
nak u kojem se narodu davala čista i bistra nauka 
onako po prilici, kako ju u nekim zemljama tumače 
posebna družtva i cieli profesorski zborovi, pod ime¬ 
nom; Pučko sveučilište. Zatim je bio drugi članak, 
u kojem se tumačila hrvatska politika, ali tako mir¬ 
no i tnezno, tako temeljito i pravedno, kao što dobar I 
svećenik tumači Sv. Pismo i nauk kršćanski. Onda 
je sliedio treći članak o narodnom životu, o prosvjeti, 
o književnosti i događajima po svietu. 

Sve je to svaki put od prvoga do zadnjega redka 
napisao sam urednik i izdavač dr Ante Radić — 
osim dva broja, koja je isto tako napisao brat mu 
otjepan, jer je Ante bio bolestan. 

Taj je »Dom« imao dosta prediplatnika i među in¬ 
teligencijom. Što više, mnogi naši najodličniji i naj¬ 
umniji ljudi znali bi urednika »Doma« sastavljati, ili 
mu pisati ovako; »Svaki broj »Doma« zlata vriedi. 

J ?.. sve .. t a k° jasno, da to mora razumjeti i naj- 
neukiji seljak, a tako poučno, da to mora zanimati 
i najnaobraženijega gospodina«. 

Taj stari »Dom« spomenuo je doduše misao i po- 
trebu seljačke stranke izričito samo dva tri puta, 
ali je zato sveukupno njegovo pisanje krčilo put i 
udaralo temelje ovoj i ovakvoj seljačkoj stranci, ka- ! 
kvu danas imamo. Do osnutka seljačke stranke došlo I 
i^ Va i ° : ,Na i ednom dogovoru 5. prosinca godine l 
19°4. kazao je dr Ante Radić ovo; »Ili se odmah \ 
složimo u privremeni odbor za osnutak seljačke I 
stranke i odmah se pismeno obvežimo, da ćemo tu ! 

stranku osnovati na hrvatskom državopravnom i na j 

pučkom seljačkom temelju, ili se nemojmo više sa- \ 


stajati«. Taj je priedlog poslije kratke razprave pri¬ 
mljen, i tako se seljačka stranka u istinu započela. 

Dr Ante Radić kandidirao je prvi put godine 1901. 
u Novom Marofu, i to u ime opozicije, a godine 1906. 
i 1908. u Dugom selu u ime Hrvatske pučke seljačke 
stranke. Dakako, nije mogao biti izabran u hrvatski 
sabor, jer je onda bio visok izborni »cenzus« — pra¬ 
vo glasa imao je samo čovjek, koji je plaćao poreza 
ondašnjih 60 kruna — a narod je još bio politički 
neosviešten i neorganiziran, te su kod izbora odlu¬ 
čivali pokorni i. zastrašeni činovnici, a kadkada gulaš 
i vino ... Istom kad je prošireno izborno pravo, iza¬ 
bran je godine 1910. u Velikoj Gorici. Kotar veliko- 
gorički osvojio je dr Ante Radić s četom neumornih 
povjerenika i pristaša kao na juriš; ali je još veća 
njegova, zasluga, što je taj kotar pravim apostolskim 
naučanjem upravo preporodio. Dr Ante nije volio 
govoriti na velikim skupštinama, osobito ako su bile 
bučne. Ali zato je uživao, kad je mogao liepo i mimo 
razlagati desetorici, dvadesetorici ljudi, i kad su svi 
slušatelji mogli liepo i udobno sjediti. I na sastancima 
se vidjelo, da je rođen za učitelja. 

Ali osim političkoga rada po selima možda je bio 
još važniji sitni rad dra Ante Radića za ondašnju se¬ 
ljačku tiskaru, za »Dom« (glavne novine seljačke 
stranke, koje su počele izlaziti u prosincu 1906.) i za 
onaj seljački sviet, koji je u uredničtvu »Doma« tra¬ 
ži savjeta i pomoći. U neke dane (naročito sriedom 
i četvrtkom) bilo je to sve puno ljudi iz svih hrvat¬ 
skih krajeva. Svaki je mislio, da je njegova krivica 
najveća i njegovo zlo najteže, i svatko je htio, da 
mu se piše molba, utok, pritužba, ili da mu se dade 
savjet, naputak, nauk. Kolika je samo bila bilježnica, 
u koju je dr Ante zapisivao najstrašnije krivice, da 
može posredovati, skočiti k ovoj ili onoj oblasti. I 

to naravski sve bez ikakve nagrade, što više i ne 
pitajući: A jeste li vi, prijatelju, predplatnik »Doma« 
ili bar pristaša seljačke stranke? Dr Ante držao je 
nečo vječnim, da ljudima „u njihovoj težkoći i spome¬ 
ne stranku i politiku, ako je oni sami ne spomenu. 
Isto tako je držao nedopuštenim, ili bar nesgodnim 
primiti od ikoga i najmanju malenkost. 

To su sve znali zagrebački političari. Oni su znali 
i to, da je on radi svoga uvjerenja morao ostaviti i 
gimnaziju, i akademiju, i »Maticu«, — pa su ipak 
oni najgori znali pisati po novinama ili vikati na 
skupštinama, da je pretvrtljivac i sebičnjak; a oni 
najbolji opet su mu u lice govorili, da je lud, kad ba¬ 
dava piše za »muže«, kojima time i onako ne će po¬ 
moći, a mogao bi udobno sjediti na sveučilištnoj sto¬ 
lici i još s nje blagoslovno djelovati. 

Dr Ante Radić kraj svega svoga uma i poštenja, 
kraj svega znanstvenoga i političkoga rada, živio je 
ne samo skromno, nego i oskudno, naročito za vrieme 
rata ' T.? 4 a ! e na P°kon prisililo, kad su došli malo 
pošteniji ljudi na vladu, da je na nagovor svoga do¬ 
broga prijatelja dra Stjepana Bosanca u jesen 1917. 
primio profesorsko mjesto u gornjogradskoj gimna¬ 
ziji u Zagrebu, Ali na žalost hrvatska mladež izgu¬ 
bila je svoga umnoga i dobroga profesora već za go¬ 
dinu i pol, jer je dr Ante Radić pobolievajući jedva 
dočekao svršetak rata i umro 10. veljače 1919. ne 
navršivši ni 51 godinu. 

Posljednji veliki članak, koji je napisao dr Ante 
Radić, objelodanjen je na početku godine 1919, u ne¬ 
koliko brojeva »Doma«, a odštampan je u Sabranim 
djelima dra Antuna Radića, knjiga VII., strana 
138.—171, 

SABRANA DJELA Dra ANTUNA RADIĆA 
13 knjiga pučkog izdanja 


Dom 1900. 

Dom 1901.. • 

Dom 1902. 

Dom 1903. .. 

Dom 1904.. 

Seljački nauk . 

Božićnica Antuna Radića. 

Seljačka politika. 

Protiv riečke rezolucije. 

Hrvati i carevina. 

Narod i sabor. 

Rat za ratom. 

O čem je pisao Antun Radić (Kazalo) 


Din 20.— 
20 .- 
.. 20 .- 
.. 20 .- 
„ 20 .- 
„ 12 .— 
10 .- 
„ 12 .- 
„ 14 .— 

15 .— 
18 .— 
.. 10 .— 
.. 20 .- 


Svih ovih 13 knjiga (s odpremom) dobiva se u Seljač¬ 
koj. Slogi uz gotovo za . 

Za inozemstvo. 6 dolara ili 

Kod osobnog preuzimanja 5% popusta t. \ . 


Din 200.— 
„ 275.— 

„ 190.- 


Odplata unutar godine dana u 11 obroka po 20 dinara. 
Svatko neka si odmah nabavi bar knjigu 

O ČEM JE PISAO ANTUN RADIČ. 


















SABRANA DJELA Dra ANTUNA RADIĆA 
19 knjiga redovitog izdanja 


I. Narod i narodoznanstvo.. -. Din 

II. Dom 1900. 

III. Dom 1901.. „ 

IV. Dom 1902., 

V. Dom 1903., 

VI. Dom 1904.„ 

VII. Seljački nauk. 

VIII. Božićnica Antuna Radića., 

IX. Za seljačku politiku. 

X. Protiv riečke rezolucije.. 

XI. Hrvati i carevina .. 

XII. Narod i sabor. „ 

XIII. Rat za ratom.. 

XIV. O hrvatskom književnom životu.. 

XV. O hrvatskom književnom jeziku.„ 

XVI. Kulturni vidioi. 

XVII. O ruskoj književnosti. 

XVIII. Dodatak (Manji članci i bilježke). 

XIX. O čem je pisao Antun Radić (Kazalo pojmova, 
misli i stvari).. 


50.— 


50.— 


Svih ovih 19 knjiga (s odpremom) dobiva se u Se¬ 
ljačkoj Slogi uz gotovo za . . . ..Din 600.— 

Za inozemstvo. . . 15 dolara đli „ 700.— 

Kod osobnog preuzimanja 5% popusta t. j. 570.— 


Odplata unutar godine dana u 11 obroka po 60 dinara. 

Tko želi s narodom surađivati, mora narod poznavati — mora 
dakle čitati Radićeva djela. 


»Tipografija« d. d. u Zagrebu 

